আজ মিলন নগরে হবে খেলা – বিজেপি তে যোগদান মেলা ? | 24ghontalive\nHome ASSEMBLY ELECTION 2021 আজ মিলন নগরে হবে খেলা – বিজেপি তে যোগদান মেলা ?\n24 ঘন্টা লাইভ সংবাদাতা / বিজপূর / 14 এপ্রিল: বাংলা বিধানসভা নির্বাচন কে পাখির চোখ করে ফেলেছে ভারতীয় জনতা পার্টি।\nসর্বত্রই দেখা যাচ্ছে উচ্চস্তরের নেতৃত্ব পর্যন্ত নেমে পড়েছেন জেলায় জেলায়।\nব্যারাকপুর লোকসভা কেন্দ্র কে সব থেকে বেশি গুরুত্ব দিচ্ছে বিজেপি ও তৃনমূল বলে মনে করা হচ্ছে । আবার এখানেই রয়েছে বিজেপির দুই বলিষ্ট চেহারা।\nএক সর্বভারতীয় সহ-সভাপতি মুকুল রায় ও রাজ্য সহ-সভাপতি অর্জুন সিং এর ঘাঁটি।\nএখানেই কয়েকদিন আগে রোড শো করে গিয়েছিলেন স্বরাষ্ট্রমন্ত্রী অমিত শাহ, গায়ক ও সংসদ মনোজ তিওয়ারি, সেলিব্রিটি মিঠুন চক্রবর্তী সহ অন্যান্য কেন্দ্রীয় মন্ত্রী। আবারো উত্তরপ্রদেশের মুখ্যমন্ত্রী যোগী আদিত্যনাথ এর আসার কথা ও আছে।\nঅন্যদিকে হালিশহরে তৃণমূল সুপ্রিমো মমতা ব্যানার্জি করে গিয়েছেন সভা। দেব থেকে রাজ চক্রবর্তী, শুভশ্রী সহ অন্যান্য চমক থাকছে তৃণমূলের তরফ থেকেও ।\nকিন্তু আজ বিজপুর এ বিজেপি প্রার্থী শুভ্রাংশু রায় এর সমর্থনে, এক জনসভা হতে চলেছে ভারতীয় জনতা পার্টির।\nসেই সভাতে মুখ্য বক্তা হিসেবে উপস্থিত থাকবেন কেন্দ্রীয় মন্ত্রী ও বিজেপি মহিলা মোর্চার অন্যতম লড়াকু নেত্রী স্মৃতি ইরানি।\nকিন্তু এই সভায় এক বিশেষ চমক থাকবে বলে আমাদের কাছে খবর।\nকারণ আজ বিজপুর এর অন্যতম এক তৃণমূল নেতা যোগদান করতে পারেন BJP তে, এমনই সূত্রের খবর ।\nএই মুহূর্তে তার নাম প্রকাশ না করলেও আমরা, তার এই পদক্ষেপ এর কয়েকটি কারণ বলে দিতে পারি :\nপ্রথম হল :\nতিনি সেই নেতা যে তৃণমূলের হয়ে বিরোধীদের সাথে চোখে চোখ মিলিয়ে কথা বলেছিলেন এক সময়। এমনকি 23 এ মে 2019 এর পর যখন অনেকেই বিজেপি তে কিং বা কেউ কেউ নিজের ঘরে ঢুকে গিয়ে ছিলেন। তখন ও হাল ছাড়েননি তিনি।\nSponsored by। Jitu Shaw Fan Club\nতারপর ধীরে ধীরে পরিস্থিতি বদলায়, মাঠে নামানো হয় সুবোধ অধিকারী কে । কিন্তু পরবর্তীতে দেখা যায় দলের পরিস্থিতি ভালো হলেও উচিত সম্মান পেলেন না এই নেতা ।\nSponsor by BKP BIDHANSABHA BJP\nদলের পুরোনো ও সক্রিয় নেতৃত্তের পদে থাকলেও তার কোনো রকম মতামত নেওয়া হলো না, তার এমনই অভিযোগ রয়েছে ।\nদ্বিতীয় কারণ :\nএকদিকে যখন প্রশান্ত কিশোর কে নিয়োগ করলে দলের অনেক নেতা রা নিজেকে অসম্মানিত বোধ করে দল ত্যাগী হয়েছেন ।\nসুবোধ অধিকারী র আগে আগে “D Company”\nসুবোধ অধিকারী কে ও দেখা যায়, তিনিও ঠিক সেই কায়দায় নিয়োগ করে ফেলেন একটি টিম কে, যার মধ্যে রয়েছে “ডাক্তার – নার্স ও কম্পাউন্ডার” । অবশ্যই খোলামেলা স্বভাবের সুবোধ ও কমল অধিকারীর নেতৃত্ব মেনে নিয়েছিলেন দলের সমস্ত স্তরের স্থানীয় নেতারা ।\nSubodh with D Company\nকিন্তু বেশ কিছু দিন ধরে এই অনভিজ্ঞ ডাক্তারের টিম মানে “D Company” কে তাদের ওপর ছড়ি ঘোরানো তে মানসিক ভাবে ব্যথিত অনেকেই ।\nতাদের বক্তব্য জে “আমরা কি এতই নগন্য জে এই লোক গুলোর কথা বা নির্দেশ মানতে হবে ?\nযারা মুদিখানা চালাতো তারা আজ বিজপুরে দল চালাবে ? আমাদের মতন নেতা কে চালাবে ?”\nবিজপুর তৃনমূল কি এত অসুস্থ হয়ে পড়েছে যে ডাক্তার নার্স বা কমপাউনডার দের প্রয়োজন পড়েছে ?\nSponsored by Sanjib Roy\nদলের একনিষ্ট নেতা বা কর্মীদের কি সেরম ভরসা করতে পারলেন না সুবোধ বা কমল বাবু ?\nকে আমাদের নেতা, সুবোধ বাবু নাকি ডাক্তার বাবু ?\nনেতা কে ?\nতাছাড়া দেখা যাচ্ছে বিজপুর এলাকায় সমস্ত সংস্থায় বা জায়গায় দলের নেতৃত্বে দের পদ বা সম্মান না পাইয়ে দিয়ে, এই “D Company” দের কে ই সব পদ, সম্মান বা জায়গা করে দিচ্ছেন সুবোধ বাবু। এটাও আঘাত দিয়ে চলেছে অনেকের মনে ।\nতাদের প্রশ্ন যে তার মানে কি দলের মধ্যে কোথাও এরকম নেতা কর্মী ছিল না যারা সংস্কৃতিক প্রেমি, যারা দলের হয়ে লড়াই করছেন, মানুষের মধ্যে দলের হয় সাংস্কৃতিক বার্তা পৌঁছে দিয়েচ্ছেন । তাদেরকে দূরে রেখে এই “D Company” কে সামনের সারি তে রাখে কি বার্তা দিতে চাইছেন সুবোধ বাবু ?\nআজ শিল্প সংস্কৃতি মঞ্চ গড়ে, সেখানেও সমস্ত পদে আসীন হয়েছেন এই “D Company” । তাদের প্রশ্ন কেন ?\nহয়তো আগামী দিন বিজপুর এর সভাপতি কিং বা পৌরপ্রধান পদেও এই “D Company” কে মনোনীত করে দেবেন সুবোধ বাবু, এরম ই আশঙ্কা রয়েছে দলের একাধিক সক্রিয় কর্মী বা নেতাদের।\nএসব মানতে পারছেন না অনেকেই, শুধু তারা দল কে ভালো বসেন বলেই এখন চুপ আছেন ।\nতৃতীয় কারণ :\nবীজপুর থেকে দুজন নেতা কে টিকিট দিল দল। যেখানে দেখা গেল সুবোধ কে মেনে নিলেও অন্য এক প্রার্থী আলো রানী সরকারকে টিকিট দেওয়া ক্ষুব্দ দলের অনেক নেতা কর্মী।\nতাদের বক্তব্যঃ যে যারা দল করলেন না, শুধু লবি করে সে টিকিটের হকদার ?\nআলো রানী সরকার তো বিজেপি ছেড়ে তৃণমূলে এসেছিলেন তাও শুধুমাত্র কারণ মুকুল রায় বিজেপিতে যোগদান করা। তাই তার এই পদক্ষেপ। তাছাড়া বীজপুরে রাজনীতিতে তার কি যোগদান রয়েছে, তা আমাদের জানা নেই । কিন্তু আজকে দল তাকেই প্রাধান্য দিল ?\nতাই মনে করা হচ্ছে, এই ধরনের নানান কারণ নিয়ে ভারাক্রান্ত মনে নিজের প্রিয় দলকে ত্যাগ করবেন এই নেতা । কিন্তু তার বক্তব্য জে বিজপুরের মানুষের জন্য অব্যাহত থাকবে তার লড়াই ।\nঠিক এ রকমই কয়েকদিন আগে অসম্মানিত বোধ হয় দল ছেড়েছিলেন হালিশহরের প্রাক্তন সভাপতি ও পৌর প্রধান অংশুমান রায়। কিন্তু পরবর্তীতে গুরুত্বপূর্ণ সময়ে পুনরায় দলের পাশে থাকার সিদ্ধান্ত নিলেন তিনি।\nএবার দেখার বিষয় যে সেই নেতা কে বোঝাতে সক্ষম হচ্ছে তৃণমূল নাকি তিনি শেষমেষ যোগদান করে ফেলবেন গেরুয়া শিবিরে ।\nPrevious articleBREAKING NEWS :: যোগীরাজ্যে আবার অঘটন – প্রশাসনের গাফিলতিতে করোনার বদলে জলাতঙ্কের টিকা!\nNext articleবাঁকুড়ার সোনামুখীতে দীর্ঘদিন ধরে গ্রামে জলের সমস্যা ক্ষুব্ধ গ্রামবাসীরা উদাসীন স্থানীয় পঞ্চায়েত কর্তৃপক্ষ ।\nআইন অমান্য করায় কাছারী মাঠ সংলগ্ন বাজার, বন্ধ করতে উদ্যোগী হল বারাসাত পুলিশ\nনৈহাটি গৌরীপুর বাজারে চায়ের দোকানে বোমাবাজি


অপ্রদর্শিত আয়ের বিনিয়োগ সব খাতেই হোক | The Business Standard\nঅপ্রদর্শিত আয়ের বিনিয়োগ সব খাতেই হোক\n02 January, 2021, 09:00 pm\nLast modified: 02 January, 2021, 09:00 pm\nমহামারিতে বগুড়ার আবাসন খাতের ১ হাজার কোটি টাকা বিনিয়োগ ঝুঁকির মুখে\nকরদাতাদের হয়রানি কমাতে কর ন্যায়পাল গঠনের প্রস্তাব\nকরোনা পরবর্তী সময়ে অঘোষিত টাকার ওপরে একটা কর ধার্য করা যেতে পারে। খেয়াল রাখতে হবে, এই ধরনের শিল্প বিনিয়োগ দেশের জিডিপিতে যেমন সহায়তা করবে, তেমনি বিশাল জনসংখ্যার দেশের ব্যাপক কর্মসংস্থান সৃষ্টি করবে।\nরাজনৈতিক ব্যক্তিত্ব দ্বারা পরিচালিত আবাসন খাত দেশের প্যানডেমিক অবস্থায়ও রমরমা ব্যবসা করে চলছে। আয়করের নতুন বিধি অনুসারে নির্দিষ্ট পরিমাণ কর পরিশোধ করলে উৎস জিজ্ঞাসা করা হবে না- এই শর্তে আবাসন খাতের বিনিয়োগকে কালো টাকার মালিকদের কাছে প্রত্যাবর্তন করানো হয়েছে। দেশের আবাসন খাত থেকে রাজস্ব বিভাগ ৩০২ কোটি টাকা আয় পেয়েছে।\nএ বছরের বিষয়টা রাজস্ব খাত খুব বড় করে দেখছে।\n৩০২ কোটি টাকা রাজস্ব আদায়ের বিপক্ষে কত টাকা বিনিয়োগ হয়েছে আবাসন খাতে, তার উল্লেখ নাই। দেশে ২০০৭ সালের সেই সময়কার সামরিক সরকার, তথা সুশীল সমাজের প্রতিনিধিরা যে তত্ত্বাবধায়ক সরকার পরিচালনা করেছিলেন, তারা সকল ধরনের বিনিয়োগ বন্ধ করে দিয়েছিলেন। উৎস ঘোষণা ব্যতিরেকে কোনো বিনিয়োগ করা যাবে না, যা আজও বহাল কেবলমাত্র আবাসন খাত ছাড়া।\nদেশের ক্রমবর্ধমান জনসংখ্যার জন্য আবাসনের দিকে লক্ষ্য রেখে নানা স্তরে আলাপ-আলোচনার ভেতর থেকে আবাসন কোম্পানি দাবির কাছে সরকার মাথা নত করেছে বলা যায়। আবাসন কোম্পানিকে এই সুযোগ দেওয়ার ফলে দেশে দুর্নীতি বৃদ্ধি পেয়েছে কি না, তা বলতে পারবে গবেষণা সংস্থাগুলো। টিআইবি কিংবা এই ধরনের অন্য যারা গবেষণা করে, তাদের অনেকেরই গবেষণাপত্রকে বলা হয় বানোয়াট... ইত্যাদি। কিন্তু সত্যিকারের তথ্য উঠে আসে আবাসন কোম্পানির কাছ থেকেই যে, সরকার পরিচালনার দায়িত্ব প্রধান তিনটি বিভাগের অনেকেই এই সমস্ত সুযোগ সুবিধা গ্রহণ করে।\nযেমন, আমরা ইতোমধ্যে দেখেছি, চট্টগ্রামের আলোচিত মেজর (অব.) সিনহা হত্যাকাণ্ডের নায়ক ওসি প্রদীপ সাহা তার স্ত্রী ও পরিবারের অন্যদের নামে ফ্ল্যাট ক্রয় করেছেন। তার এই দুর্নীতির টাকা বিনিয়োগ করার সুযোগ সৃষ্টি হওয়াতেই তিনি দুর্নীতির মাত্রা বাড়িয়ে দিয়েছিলেন কি না- সে প্রশ্ন করা যেতে পারে।\nশুধু ওসি প্রদীপের বিষয় নয়, অন্য ক্ষেত্রেও অন্য পেশার মানুষও যেন একই পথ অবলম্বন করছে।\nসরকার যখন আবাসন খাতকে সুযোগ দিয়েছে, তখন সরকারের উচিত ছিল কর্মসংস্থান খাতগুলোকে অগ্রাধিকার দেওয়া; যেমন শিল্পে বিনিয়োগের ক্ষেত্রে।\n২০০৭ সালে তত্ত্বাবধায়ক সরকার আমলে তখনকার সুশীল সমাজের প্রতিনিধি কয়েকজনকে দেখেছি, তার মধ্যে অন্যতম ছিলেন ড. আকবর আলি খান, যিনি অর্থনীতি খাতের একজন মেধাবী মানুষ, এনবিআর পরিচালনা করেছেন; তিনিও এই শিল্পে বিনিয়োগের যে বিষয় সুরক্ষিত ছিল, তা তুলে দেওয়ার পক্ষে তখন অত্যন্ত জোরালো অবস্থানে ছিলেন।\nএ জন্যই এই আবাসন খাতের বিনিয়োগটা কতটা অর্থনীতি বান্ধব, তার যেমন হিসাব করতে হবে; তেমনি সর্বাগ্রে খুঁজে দেখতে হবে এই খাতকে শুধুমাত্র এই সুবিধা প্রদানের মাধ্যমে দেশে দুর্নীতির বিকাশ লাভ করছে কি না। যেখানে শিল্প বিনিয়োগকে নিরুৎসাহিত করা অথবা প্রতিবন্ধকতা সৃষ্টি হলো, উৎস ঘোষণা করার শর্ত পুনর্বহাল করার ভেতর দিয়ে সেখানে আবাসন খাতকে এই ব্যাপক সুবিধা দেওয়ার ফলশ্রুতিতে দেশে দুর্নীতির প্রসার ঘটবে, ঘটেছে এ ব্যাপারে কোনো সন্দেহ নাই।\nমানুষের আবাসন যেমন প্রয়োজন, তেমনি কর্মসংস্থানের প্রয়োজন। ব্যাপক বেকারত্বের দেশে বিনিয়োগের প্রসার ঘটানো জাতীয় দায়িত্বের মধ্যে পড়ে। রাষ্ট্রীয় ক্ষমতার অভাবে ব্যাপকভাবে দেশে যেমন দুর্নীতির প্রসার ঘটছে, তেমনি কর ফাঁকি দেওয়া একটা স্বাভাবিক নিয়মে পরিণত হয়েছে।\nব্যবসায়ীদের মধ্যে কর ফাঁকি দেওয়ার ইতিহাস অনেক গভীর। তারপরও তাদেরকে যদি শিল্পে বিনিয়োগের সেই পুরনো সুযোগটা দেওয়া হয়, তাহলে বেকারত্ব নিঃসন্দেহে কমার সম্ভাবনা আছে। এই বিষয় বিবেচনায় রেখে মাননীয় প্রধানমন্ত্রী এবং সরকারের উচিত শিল্পে বিনিয়োগের ক্ষেত্রে বিনিয়োগকৃত টাকার যদি উৎস ঘোষণা করা না হয়, তাহলে বিনিয়োগ ডিক্লারেশন হওয়া এবং বিনিয়োগ সম্পন্ন হওয়ার পরে যেমন আবাসন খাতে কর দেওয়ার ব্যবস্থা চালু করা হয়েছে, তেমনি একই ব্যবস্থা চালু করা।\nবর্তমানে আবাসনের দিকে লক্ষ রেখে যেভাবে অঘোষিত আয় বিনিয়োগ করার সুবিধা দেওয়া হয়েছে, তেমনি কর্মসংস্থান সৃষ্টি করে এমনসব ক্ষেত্রে একই ধরনের সুযোগ পারে বেকারত্বের এই দেশকে সহযোগিতা করতে।\nআবাসন খাত / রাজস্ব / অপ্রদর্শিত আয়


নতুন মার্টিন ভ্রিজল্যান্ড বইটি 'বাস্তবতা হিসাবে আমরা এটি উপলব্ধি করি' প্রসবের জন্য প্রস্তুত! : মার্টিন ভ্রিজল্যান্ড\nঅবশেষে সময় এসেছে নতুন বই 'বাস্তবতা যেমন আমরা তা উপলব্ধি করি' তেমন জন্য। গতকাল আমি ইতিমধ্যে পাঠকদেরকে ইবুক রিডার (বা আপনি চাইলে ই-রিডার) এবং পিডিএফ সংস্করণে বইটি অফার করেছি। এখন থেকে পেপারব্যাক বইয়ের সংস্করণটি ওয়েবশপের মাধ্যমেও উপলব্ধ boekbestellen.nl € 24,95 দামের জন্য। নীচে আপনি এখনও সদস্য হতে পারেন এবং ই-রিডার সংস্করণটি পেতে এবং পিডিএফ সংস্করণটি পড়তে পারেন। ইবুক রিডার নেই? তারপরে বেশিরভাগ পিসি, ল্যাপটপ বা আই-প্যাডে আপনি প্রায়শই কেবল এই ইবুক রিডার সংস্করণটি পড়তে পারেন। নিশ্চিত হওয়ার জন্য, আমি পিডিএফ সংস্করণটিও অন্তর্ভুক্ত করেছি যাতে আপনি এটি আপনার পছন্দের ডিভাইসে অনলাইনে পড়তে পারেন। এটি আপনার আই-প্যাড বা টেলিফোনেও সম্ভব।\nবইটি মিথ্যা বাস্তবতা এবং সমষ্টিগত ট্রুম্যান শোয়ের একটি ভাল সংক্ষিপ্তসার দেয় যেখানে মানবিকতা ক্র্যাডল থেকে কবর পর্যন্ত প্রোগ্রামিংয়ের মাধ্যমে অনুষ্ঠিত হয়। বইটি বিশদ সাবস্টিটিস্টেশন সরবরাহ করে তবে সর্বোপরি একটি সুস্পষ্ট সমাধান পাওয়া যায়।\nপ্রতিটি ব্যক্তি ক্র্যাডল থেকে কবর পর্যন্ত বিভিন্ন ধরণের প্রোগ্রামিং করে। এই বইটি দেখায় যে এই প্রোগ্রামিংটি কীভাবে কাঠামোগত করা হয়, কীভাবে বিশ্বে শক্তি কাঠামো তৈরি করা হয় এবং কীভাবে মানবতা একটি যৌথ ট্রুম্যান শোতে অনুষ্ঠিত হয় (এক্সএনএমএমএক্স থেকে একই নামের চলচ্চিত্রের পরে) মিডিয়া, রাজনীতি এবং নিয়ন্ত্রিত বিরোধীদের মধ্যে মিথস্ক্রিয়াতে। এটি 'ডাবল স্লিট এক্সপেরিমেন্ট', কোয়ান্টাম ফিজিক্স এবং চেতনা দৃষ্টিকোণ থেকে ভিত্তি করে সিমুলেশন তত্ত্বের মডেল থেকে উপলব্ধি করে এটি বাস্তবতার বর্ণনা দেয়। যে কেউ চেতনা, ধর্ম, আধ্যাত্মিকতা এবং রাজনীতির সাথে জড়িত তাদের অবশ্যই আবশ্যক।\nআমার উদ্দেশ্য ছিল এমন একটি বই লিখুন যা নীতিগতভাবে একদিনে পড়তে পারে এবং আপনি পরিবার বা বন্ধুবান্ধবকে তাদের চিন্তাভাবনা করার জন্য উপহার দিতে পারেন। আমরা সফল। বইটিতে 148 পৃষ্ঠা রয়েছে এবং তাই একদিনে পড়া সহজ read\nআপনি যদি ইতিমধ্যে এক বছরের সদস্য হয়ে গেছেন এবং কাগজের সংস্করণে বইটি পেতে চান, দয়া করে আমাকে আপনার ঠিকানা সহ একটি ইমেল প্রেরণ করুন।\nনীচে আপনি ইবুক রিডার সংস্করণটি ডাউনলোড করতে পারেন বা পিডিএফ সংস্করণটি পড়তে পারেন। সদস্য হওয়ার পরে আপনি উভয় ফাইল অ্যাক্সেস করতে পারবেন। অ্যাক্সেস স্বর্ণ এবং সমস্ত বার্ষিক সদস্যপদ মঞ্জুর করা হয়। কেবলমাত্র সেই সদস্যদের জন্যই এই নিবন্ধটির নীচে বইটির লিঙ্কগুলি দৃশ্যমান। অন্যরা সদস্যতার বোতামটি দেখেন। আপনি যখন সদস্য হন, আপনি আসলে দাতা হিসাবে নিবন্ধভুক্ত হন, যার সাহায্যে আপনি আমার কাজ চালিয়ে যেতে আমাকে সমর্থন করেন। তার জন্য আপনাকে অনেক ধন্যবাদ!\nএক্সএনএমএক্স আপডেট করুন এক্সএনএমএক্স নভেম্বর, এক্সএনএমএক্স: এক্সএনএমএক্স সময়: আপনি এখন নীল বোতামের নীচে ওয়েবশপের মাধ্যমে ই-রিডার সংস্করণ এবং পিডিএফ অর্ডার করতে পারেন।\nউদাহরণস্বরূপ, আপনি যদি কিছু সময়ের জন্য পর্যায়ক্রমিক ব্যাংক ট্রান্সফার বা মাসিক সদস্যপদ মাধ্যমে সমর্থন করেন এবং আপনি বইটি পড়তে সক্ষম হতে চান তবে দয়া করে যোগাযোগের ফর্মের মাধ্যমে আমাদের সাথে যোগাযোগ করুন। আমি এই বিধিনিষেধটি সেট করার কারণ হ'ল লোকেরা প্রথমে এক মাসের সদস্য হয়ে এবং তারপরে আবার সদস্যতা বাতিল করে আমার বইটি2পড়তে পারে।\nট্যাগ: বই, de, The, সুগঠনবিশিষ্ট, kennen, মার্টিন, মুক্ত দেশ, বাস্তবতা, আমরা, যেমন\n5 নভেম্বর 2019 21 এ: 12\nএর দ্বারা আমি আপনাকে অধ্যবসায় এবং স্বাধীন শব্দের প্রতি দায়বদ্ধতার জন্য অভিনন্দন জানাতে চাই\nআপনি এটি বই আকারে সবার কাছে অ্যাক্সেসযোগ্য করে তুলেছেন।\nআমার মতে, আপনার পুনরুদ্ধারের জন্য দৃ attitude় মনোভাব এবং বিশাল ক্ষমতা প্রয়োজন\nলোকেরা তাদের দ্বারা কতটা নিপীড়ন ও কারসাজি করা হচ্ছে তা নির্দেশ করতে অজ্ঞান হয়ে অপব্যবহার করে\nএদেশে এবং অন্য কোথাও ক্ষমতার শক্তি\nএবং আপনার বইয়ের সাথে অভিনন্দন\n6 নভেম্বর 2019 15 এ: 09\nআমি এক্সএনএমএমএক্স বছরের সমস্ত সমস্যাটি নিজের জন্য ঘাড়কে আটকে রাখিনি এবং বাতাসের ডিমগুলি অবশ্যই আমার উপর চাপিয়ে দেয়নি। বিপরীতে ... এতে আমার অনেক খরচ হয়েছে।\nআমি নিজের জন্য বইটি লিখিনি, তবে অবিকল এবং কেবলমাত্র সেই সমস্ত লোকের জন্য যারা আমাদের পরিস্থিতি সম্পর্কে কিছুটা সচেতন যারা তাদের হাতে কিছু দিতে চান।\n6 নভেম্বর 2019 15 এ: 46\nহাই মার্টিন, ইতিমধ্যে আপনার নতুন বইয়ের আদেশ দিয়েছেন।\nঅভিনন্দন এবং কেবল তথ্য দিয়ে চালিয়ে যান! এটা শুধু প্রয়োজনীয়।\n« যুব সংস্থাগুলি আগ্রাসনের বিষয়ে বিপদাশঙ্কা বাজায় কারণ 'যত্ন' আসলে আপত্তিজনক?\nঅ্যাডোব, টুইটার এবং মূলধারার মিডিয়া ডিপফেকসের লড়াইয়ে যাচ্ছে? »\nমোট ভিজিট: 13.880.492


খুলনা করোনা হাসপাতালে আরো ১১ জনের মৃত্যু - ডেইলিবাংলা\nখুলনা করোনা হাসপাতালে ১১ জনের মৃত্যু হয়েছে। কঠোর বিধিনিষেধ দিয়েও কমছে না করোনায় মৃত্যু ও শনাক্তের হার। গত ২৪ ঘণ্টায় করোনা এবং উপসর্গ নিয়ে খুলনা করোনা হাসপাতালে ১১ জনের মৃত্যু হয়েছে।\nশনিবার সকালে এ তথ্য নিশ্চিত করেছেন খুলনা করোনা হাসপাতালের ফোকাল পার্সন ও খুমেক হাসপাতালের আবাসিক মেডিক্যাল অফিসার ডা. সুহাস রঞ্জন হালদার।\nতিনি জানান, গত ২৪ ঘণ্টায় হাসপাতালে চিকিৎসাধীন অবস্থায় ১১ জনের মৃত্যু হয়েছে। এর মধ্যে আটজন করোনা আক্রান্ত এবং তিনজন উপসর্গ নিয়ে।\nখুলনা করোনা হাসপাতাল সূত্রে জানা যায়, গত ২৪ ঘণ্টায় করোনা ভাইরাসে আক্রান্ত হয়ে হাসপাতালে চিকিৎসাধীন অবস্থায় আটজনের মৃত্যু হয়। এরা হলেন- খুলনার রূপসার আবুল হোসেন (৬০), নগরীর লবনচরা এলাকার শাহজাহান (৪৯), যশোর কেশবপুরের মিজানুর রহমান (৫৮), কেশবপুরের আলেয়া (৬০), সাতক্ষীরার কলারোয়ার সাবদুল (৫১), কলারোয়ার আব্বাস গাজী (৬২), কালিগঞ্জের শেখ আইয়ুব আলী (৫৮) ও পিরোজপুরের মঠবাড়িয়ার মিনারা বেগম (৫৫)। এছাড়া উপসর্গ নিয়ে আরও তিনজনের মৃত্যু হয়েছে।\nহাসপাতালে সকাল ৮টা পর্যন্ত ১৫৫ জন রোগী ভর্তি ছিল। যার মধ্যে রেডজোনে ৯৫ জন, ইয়ালোজোনে ২১ জন, এইচডিইউতে ২০ জন এবং আইসিইউতে ১৯ জন চিকিৎসাধীন। গত ২৪ ঘণ্টায় নতুন করে ভর্তি হয়েছেন ৪১ জন। সুস্থ হয়ে বাড়ি ফিরেছেন ৫৪ জন।\nএদিকে শুক্রবার (১৮ জুন) রাতে খুমেক পিসিআর ল্যাবের পরীক্ষায় ১৭১জনের করোনা পজিটিভ এসেছে।\nখুলনা মেডিক্যাল কলেজের উপাধ্যক্ষ ডা. মেহেদী নেওয়াজ জানান, খুমেকের পিসিআর মেশিনে ৪৪৮ জনের নমুনা পরীক্ষায় ১৭১ জনের করোনা পজিটিভ এসেছে। যার মধ্যে খুলনার ৩৮৭ জনের নমুনা পরীক্ষায় নতুন করে ১৪৯ জনের শরীরে করোনা শনাক্ত হয়েছেন। এছাড়া বাগেরহাটের আটজন, যশোরের পাঁচজন, সাতক্ষীরার দুইজন, নড়াইলের একজন, পিরোজপুরের একজন, গোপালগঞ্জ তিনজন, মাগুরার একজন ও ফরিদপুর জেলার একজন রয়েছে।\nপ্রতিদিন মৃত্যুর মিছিল বেড়ে চলছে। কিন্তু অনেক ক্ষেত্রেই মাস্কের অবস্থান থুতনি পর্যন্ত। অনেকে আবার মাস্ক পরার প্রয়োজনীয়তাই অনুভব করছেন না। বাজার, শপিং মল, এলাকার শারীরিক দূরত্ব মানছেন না।


Explainer After four years RBI finally let the Kolkata based UCO Bank out of the PCA list tc rc, EXPLAINER: PCA তালিকা থেকে নাম কাটা পড়ল UCO ব্যাঙ্কের, এবার কী হতে পারে?– News18 Bangla\nEXPLAINER AFTER FOUR YEARS RBI FINALLY LET THE KOLKATA BASED UCO BANK OUT OF THE PCA LIST TC RC\nEXPLAINED: PCA তালিকা থেকে নাম কাটা পড়ল UCO ব্যাঙ্কের, এবার কী হতে পারে?\nPCA তালিকা থেকে নাম কাটা পড়ল UCO ব্যাঙ্কের, এবার কী হতে পারে?\n২০১৭ সালের মে মাস থেকে PCA তালিকায় ছিল UCO ব্যাঙ্ক। যার ফলে রিস্কজনিত যে কোনও লেনদেন থেকে বিরত ছিল। (UCO Bank) (EXPLAINER)\nLast Updated : September 10, 2021, 18:45 IST\n#নয়াদিল্লি: ফের ধার দিতে পারবে ইউনাইটেড কমার্সিয়াল (UCO) ব্যাঙ্ক। রিজার্ভ ব্য়াঙ্কের প্রম্পট কারেকটিভ অ্য়াকশন বা PCA তালিকায় নাম ছিল UCO ব্যাঙ্কের। এর পর সেই তালিকা থেকে নিজেদের নাম সরাতে রিজার্ভ ব্যাঙ্কের কাছে আবেদন জানায় UCO ব্যাঙ্ক। এর পর পুরো বিষয় বিবেচনা করে PCA তালিকা থেকে UCO ব্য়াঙ্কের নাম বাদ দেওয়া হয়েছে। কারণ চলতি অর্থবর্ষের ত্রৈমাসিক আয়ের ক্ষেত্রে বেশ কিছুটা লাভের মুখ দেখেছে UCO ব্যাঙ্ক। ৩০ জুন ২০২১ তারিখে ব্যাঙ্কের গ্রস নন পারফরমিং অ্য়াসেট বা NPA ছিল ৯.৩৭ শতাংশ। এবং নিট NPA ছিল ৩.৮৫ শতাংশ। ২০১৭ সালের মে মাস থেকে PCA তালিকায় ছিল UCO ব্যাঙ্ক। যার ফলে রিস্কজনিত যে কোনও লেনদেন থেকে বিরত ছিল।\nPCA ফ্রেমওয়ার্ক কী?\nPCA হল কেন্দ্রীয় ব্যাঙ্কের তৈরি করা একটি ফ্রেমওয়ার্ক। যারা মূলত দুর্বল ব্যাঙ্কগুলির উপর নজর রাখে। মূলত কোনও ব্যাঙ্কের অবস্থা দুর্বল হলে সেই সব ব্যঙ্কগুলির উপর নজরদারি চালায় এবং যাতে সেই ব্য়ঙ্কগুলি সবল হয়ে উঠতে পারে তার চেষ্টা করে। ব্যবসার ক্ষেত্রে কী কী পদ্ধতি মেনে চলা উচিত এবং কোন পদ্ধতি মেনে ব্য়বসা করা দরকার সেই সম্পর্কে বিভিন্ন পরামর্শ দেয় বিভিন্ন বিধি আরোপ করে।\nকবে থেকে PCA ফ্রেমওয়ার্ক চালু হয়েছিল?\nপ্রথম ২০০২ সালের ডিসেম্বর মাসে PCA ফ্রেমওয়ার্ক শুরু হয়। আমেরিকা যুক্তরাষ্ট্রের ফেডেরাল ডিপোজিট ইনস্যুরেন্স কর্পোরেশন বা FDIC (US Federal Deposit Insurance Corporation) এর যে PCA ফ্রেমওয়ার্ক রয়েছে তার গঠন অনুসরণ করেই এখানকার PCA ফ্রেমওয়ার্ক তৈরি করা হয়েছিল। পাশাপাশি PCA-র উপর সম্পূর্ণ নজর রেখেছিল রিজার্ভ ব্যাঙ্ক অফ ইন্ডিয়া। এবং আন্তর্জাতিক ক্ষেত্রে ওয়ার্কিং গ্রুপ অফ দ্য় ফিনান্সিয়াল স্টেবিলিটি অ্য়ান্ড ডেভেলপমেন্ট কাউন্সিলের (FSDC) পরামর্শও নেওয়া হয়েছিল। পাশাপাশি ফিনান্সিয়াল সেক্টর লেজিসলেটিভ রিফর্ম কমিশনের (FSLRC) বিভিন্ন নীতিও মানা হয়েছিল।\nএর পর ২০১৭ সালের ১৩ এপ্রিল রিজার্ভ ব্যাঙ্ক অফ ইন্ডিয়া PCA ফ্রেমওয়ার্কের পুনর্গঠন করে। এবং ২০১৭ সালে যে সব ব্যাঙ্কের ক্ষেত্রে প্রয়োজন সেই সব ব্যাঙ্কের উপর PCA লাগু করে।\nআরও পড়ুন: Stock SIP-তে বিনিয়োগ করলে সুবিধা কী? রইল বিশেষজ্ঞের মতামত!\nকখন একটি ব্যাঙ্ক PCA তালিকায় ওঠে?\nমোট তিনটি প্য়ারামিটারের ভিত্তিতে RBI নির্ধারণ করে কোন ব্যাঙ্কের নাম PCA তালিকায় থাকবে। প্রথমটি হল ক্য়াপিটাল টু রিস্ক ওয়েজড অ্য়াসেট রেসিও (capital-to-risk weighted assets ratio), নেট নন-পারফরমিং অ্য়াসেট (NPA), রিটার্ন অন অ্য়াসেট (RoA)। শুধুমাত্র কমার্সিয়াল ব্যাঙ্কগুলিকেই PCA তালিকায় তোলা যেতে পারে। কোনও সমবায় ব্যাঙ্ক বা কো-অপারেটিভ ব্যাঙ্ক এবং নন ব্যাঙ্কিং ফিনান্সিয়াল সার্ভিস সংস্থাগুলিকে ওই তালিকায় তোলা যাবে না।\nকী কী পদক্ষেপ নেওয়া হয়?\nঅনেক পদক্ষেপ নেওয়া হয়। উদাহরণ স্বরূপ বলা যায়, যদি CRAR বা (capital to risk-weighted assets ratio) ৯ শতাংশের নিচে নেমে যায় তখন রিজার্ভ ব্যঙ্ক সংশ্লিষ্ট ব্যাঙ্ককে বলে ক্য়াপিটাল বা সম্পত্তি উদ্ধারের জন্য। নতুন বাণিজ্যিক ও ডিভিডেন্ট পেমেন্টের ক্ষেত্রে রাশ টানা হয়। যেমন, ইন্টার ব্যাঙ্ক মার্কেট থেকে ধার নেওয়া বন্ধ করা হয়, রিয়াল এস্টেট সহ বিভিন্ন ক্ষেত্রে বিনিয়োগ করতে নিষেধ করে রিজার্ভ ব্যাঙ্ক।\nরিজার্ভ ব্যাঙ্ক অফ ইন্ডিয়া।\nCRAR যদি ৬ শতাংশে নেমে যায়?\nযদি ৬ শতাংশের নিচে নেমে যায় এবং ৩ শতাংশের সমান বা তার থেকে বেশি থাকে সেক্ষেত্রে রিজার্ভ ব্যাঙ্কে সংশ্লিষ্ট ব্যাঙ্কের নতুন ম্যানেজমেন্ট বা বোর্ড গঠন করতে পারে। ব্যবসা সংক্রান্ত বিষয়ের জন্য় কনসালট্যান্ট নিয়োগ করতে পারে। এমনকী, মালিকানা পরিবর্তন করতে পারে। এর পাশাপাশি বিভিন্ন ব্যাঙ্কের সঙ্গে সংযুক্তিকরণ করে দিতে পারে যাতে করে ওই ব্যাঙ্কটি অর্থনৈতিকভাবে আবার সবল হয়।\nযদি ৩ শতাংশের নিচে নেমে যায়?\nযদি কোনও ব্যঙ্কের CRAR ৩ শতাংশের নিচে নেমে যায় তাহলে আগের পদক্ষেপগুলি তো নেওয়া হতেই পারে, তার সঙ্গে আরও কয়েকটি নতুন পদক্ষেপ নেওয়া হবে। সংশ্লিষ্ট ব্যঙ্কের ক্ষেত্রে মোরোটোরিয়াম লাগু করতে পারে। এর পর এক বছরের মধ্য়েও যদি কোনও অবস্থার পরিবর্তন না হয় সেক্ষেত্রে বিষয়টি নিয়ে নতুন করে ভাবনাচিন্তা শুরু হয়।\nআরও পড়ুন: প্রভিডেন্ট ফান্ডে সুদের উপর কর দেওয়ার নতুন নিয়ম কী? বিশদে জানুন!\nNPA (নন পারফরমিং অ্য়াসেট) লেভেল কী?\nPCA তালিকায় নাম ওঠার জন্য় এটা দ্বিতীয় কারণ। যদি নিট NPA বেড়ে ১০ শতাংশের উপরে চলে যায় এবং ১৫ শতাংশের নিচে থাকে তাহলে NPA যাতে আর না বৃদ্ধি হয় তার দিকে নজর রাখা হয়। সংশ্লিষ্ট ব্যঙ্কের লোন পলিসির উপর নজরদারি চালায় RBI এবং ক্রেডিট রিস্ক পলিসির উপর পর্যালোচনা করে রিজার্ভ ব্যাঙ্ক।\nNPA যদি ১৫ শতাংশের উপরে উঠে যায়?\nআগের সমস্ত পদক্ষেপ নেওয়া হয়। সঙ্গে ব্য়ঙ্কের বোর্ডকে ডাকা হয় CPA নিয়ে আলোচনার জন্য়।\nROA-র পুরো কথা রিটার্ন অন অ্য়াসেট। PCA তালিকায় নাম ওঠার জন্য় এটা তৃতীয় ধাপ। ROA যদি .২৫ শতাংশের থেকে কম হয় তাহলে সংশ্লিষ্ট ব্য়াঙ্ককে নতুন কোনও ব্য়বসা শুরু করতে নিষেধ করে RBI। পাশাপাশি ইন্টার ব্যাঙ্ক মার্কেট থেকে ধার নেওয়ার ক্ষেত্রেও রাশ টানা হয়।\nPCA উঠে যাওয়ায় কী সুবিধা হল?\nUCO ব্যাঙ্কের নাম PCA তালিকা থেকে বাদ যাওয়ায় সুবিধা হয়েছে বলে মনে করছেন অর্থনৈতিক এবং ব্যাঙ্কিং সেক্টরের বিশেষজ্ঞরা। তাঁদের মধ্য়ে একাংশের মত দীর্ঘ দিন ধরে ঋণ দান বন্ধ থাকার ফলে সেভাবে ব্যাঙ্কটি লাভের মুখ দেখতে পারেনি। কিন্তু সেই বিধিনিষেধ উঠে যাওয়ার পর এবার ঋণ দান প্রক্রিয়াটি খুবই সহজ হবে। ফলে মুনাফা করতে সক্ষম হবে। অন্য় দিকে, আরও একটি অংশ এর সঙ্গে জানিয়েছে, PCA তালিকা থেকে নাম বাদ যাওয়ার ফলে অনান্য় ক্ষেত্রে বিনিয়োগ করতে পারবে।\nPCA তালিকা তেকে নাম বাদ যাওয়ার পর পরই তরতরিয়ে উঠেছে UCO ব্যাঙ্কের শেয়ারের দাম। গতকাল প্রায় ১৬ শতাংশ বৃদ্ধি পেয়েছে শেয়ারের দাম। গতকাল সকাল ১০টা নাগাদ বাজার খোলার আগে অর্থাৎ আগের দিন UCO ব্য়াঙ্কের শেয়ার দর ছিল ১৪.১৩টাকা। আর তার পরেই এই খবর প্রকাশ হতেই দাম হয় ১৪.৮৫ শতাংশ। যা ১৬ শতাংশ বৃদ্ধি।\nআরও পড়ুন: Explained: সৌর ঝড় কী? এটা কতটা বিপজ্জনক হতে পারে?\nঅন্য় দিকে, UCO ব্যাঙ্কের ক্ষেত্রে আরও একটি পদক্ষেপ নিয়েছে কেন্দ্রীয় সরকার। ওই ব্যঙ্কের ম্য়ানেজিং ডিরেক্টর এবং চিফ একজিকিউটিভ অফিসারের পদে দায়িত্বে ছিলেন অতুল কুমার গোয়েল। তাঁর মেয়াদ আরও ২ বছরের জন্য় বাড়িয়ে দেওয়া হয়েছে। তাঁর মেয়াদের শেষ দিন ছিল, ১ নভেম্বর ২০২১।


মহামারী শেষ হয়নি, করোনা সংক্রমণ কম কারণ পরীক্ষা কমে গিয়েছে, বলছে বিশ্বস্বাস্থ্য সংস্থা, according to the World Health Organization corona testing going less, covid-19 is stillathreat - Bengali Oneindia\n| Published: April 27 2022, 16:40 [IST]\nবিশ্ব স্বাস্থ্য সংস্থা বিশ্ববাসীকে সতর্ক করে বলেছে যে, করোনাভাইরাস মহামারী শেষ হয়নি। স্বাস্থ্য সংস্থাটি বলেছে, বর্তমানে প্রায় সারা বিশ্বেই প্রতিদিনের কোভিড কেস এবং মৃত্যুর সংখ্যা নিম্নমুখী কারন করোনা পরীক্ষার হ্রাস পেয়েছে। ডব্লিউএইচও জানিয়েছে\nগত সপ্তাহে, মাত্র ১৫০০০-এরও কিছু বেশি করোনভাইরাস-সম্পর্কিত মৃত্যুর খবর পাওয়া গিয়েছে। মার্চ ২০২০ সালের পর থেকে এটিই সর্বনিম্ন সাপ্তাহিক সলক্রমণ৷\nকী বলছেন বিশ্বস্বাস্থ্য সংস্থার ডিরেক্টর?\nডব্লিউএইচওর ডিরেক্টর টেড্রোস আধানম ঘেব্রেইসাস মঙ্গলবার একটি প্রেস বিবৃতিতে বলেছেন। এই উৎসাহজনক প্রবণতাটিকে সতর্কতার সঙ্গে ব্যাখ্যা করা উচিত, কারণ অনেক দেশ এখন করোনা পরীক্ষায় পিছিয়ে গিয়েছে যার ফলস্বরূপ সংক্রমণ এবং সিকোয়েন্সিং সম্পর্কে কম তথ্য পাওয়া যাচ্ছে৷ তিনি আরও বলেন, করোনা পরীক্ষা কমে গেলে ক্রমবর্ধমানভাবে সংক্রমণ এবং ভাইরাসের বিবর্তনের সমৃপর্কে সঠিক ধারণা পাওয়া যায় না। মনে রাখতে হবে এই ভাইরাসটি এত সহজে চলে যাবে না। বিভিন্ন দেশগুলি করোনা নিয়ে পরীক্ষা নিরিক্ষা বন্ধ করে দিয়েছে। যদিও করোনা এখনও ছড়িয়ে পড়ছে। এটি এখনও রূপ পরিবর্তন জারী রেখেছে এবং সবচেয়ে ভয়ঙ্কর বিষয় হল এটি এখনও প্রতিদিন অনেক মৃত্যুর কারণ হচ্ছে৷\nকী বললেন WHO-WHO-র মাইক রায়ান?\nট্রেড্রোস আরও বলেন, যখন করোনার মতো একটি মারাত্মক ভাইরাসের প্রসঙ্গ ওঠে তখন কোনও রকম অজ্ঞতা উচিত নয়! ডাব্লুএইচও সমস্ত দেশকে করোনার উপর নজরদারি বজায় রাখার জন্য আহ্বান জানিয়েছে৷ এখনও বিশ্রামের সময় আসেনি কোভিড-১৯ মহামারীর পরবর্তী পর্যায়ে প্রবেশের মুখেই রয়েছে৷ ডব্লিউএইচও-র স্বাস্থ্য জরুরী প্রোগ্রামের নির্বাহী পরিচালক মাইক রায়ান সতর্ক করে দিয়েছিলেন যে করোনা ভাইরাসটির প্রতি মনোযোগ সরানোর সময় আসেনি! করোনার আরও কয়েকবার রূপ পরিবর্তন করে ফিরে আসার জোরালো সম্ভাবনা রয়েছে৷ বাস্তবতা হল আমরা এখনও এর বাইরে নই।\nডব্লিউএইচও'র স্বস্থ্য প্রযুক্তি প্রধান মারিয়া ভ্যান কেরখোভ কী বলছেন!\nডব্লিউএইচও'র স্বাস্থ্য জরুরী প্রোগ্রামের প্রযুক্তিগত নেতৃত্ব মারিয়া ভ্যান কেরখোভ জানিয়েছেন, সাম্প্রতিক সময়ে করোনার ইতিবাচক প্রবণতা সত্ত্বেও, কোভিড পরীক্ষার কৌশলগুলিতে ব্যাপক পরিবর্তন এবং ব্যাপক হ্রাসের কারণে বিশ্বব্যাপী করোনা কেস নিম্নমুখী। এর উপর উপর তাঁর সামান্য আস্থা রয়েছে। সম্প্রতি সিনহুয়া নিউজ এজেন্সি জানিয়েছে, সারা বিশ্বে প্রতিদিন কতগুলো করোনা পরীক্ষা করা হচ্ছে! খারকোভ বলেছেন, আমরা ইতিবাচক দিকে একটি পরিবর্তন দেখতে পাচ্ছি। আমরা এই মহামারীটির একটি ভিন্ন পর্যায়ে রয়েছি, তবে আমরা এখনও এই মহামারীর মাঝমাঝি রয়েছি, এবং এটি এখনও একটি বিশ্বব্যাপী সমস্যা৷\ncoronavirus world health organization world omicron বিশ্ব স্বাস্থ্য সংস্থা বিশ্ব ওমিক্রন করোনা ভাইরাস\naccording to the World Health Organization corona testing going less, covid-19 is stillathreat\nStory first published: Wednesday, April 27, 2022, 16:40 [IST]


অনলাইন ক্লাসের সংখ্যায় আবারও দেশসেরা রাজবাড়ী\nকরোনা মহামারির কারণে দীর্ঘ দেড় বছর পর আজ খুলেছে দেশের সব শিক্ষাপ্রতিষ্ঠান। দীর্ঘ দিন বন্ধ থাকলেও অনলাইনের মাধ্যমে শিক্ষার্থীদের পাঠদান চালিয়ে যাওয়া হয়েছে। তারই ধারাবাহিকতায় অনলাইন পাঠদানে সারাদেশের সেরা অবস্থানে রয়েছে রাজবাড়ী।\nপ্রধানমন্ত্রী কার্যালয়ের এটুআই কর্তৃক পরিচালিত শিক্ষক বাতায়নের তথ্য অনুযায়ী, ৮১ হাজার ৭৭৯টি অনলাইন লাইভ ক্লাস নিয়ে আবারও রাজবাড়ী জেলা এখন শীর্ষে অবস্থান করছে। ৮১ হাজার ৫০৪টি ক্লাস নিয়ে দ্বিতীয় অবস্থানে রয়েছে লালমনিরহাট এবং ৪৪ হাজার ৯৭৯টি ক্লাস নিয়ে তৃতীয় অবস্থানে রয়েছে চট্টগ্রাম।\nজানা গেছে, রাজবাড়ী জেলা সারাদেশের মধ্যে প্রথম হওয়ার পেছনে মূখ্য ভূমিকা পালন করেছে রাজবাড়ী অনলাইন স্কুল। রাজবাড়ী অনলাইন স্কুলের এই প্ল্যাটফর্মের উদ্যোক্তা বেলাল উদ্দিন আহম্মেদ। এই প্ল্যাটফর্মে এ পর্যন্ত ২ হাজার ৬০৭ জন শিক্ষক ৮১ হাজার ৭৭৯টি ক্লাস নিয়েছেন।\nবেলাল উদ্দিন আহম্মেদ বলেন, করোনা মহামারির শুরু থেকেই রাজবাড়ীর সুযোগ্য জেলা প্রশাসক দিলসাদ বেগমের নির্দেশে আমরা রাজবাড়ীতে অনলাইন ক্লাস চলমান রেখেছিলাম। তাই আমরা এখন দেশসেরা। তবে শিক্ষকদের অক্লান্ত পরিশ্রম, স্বার্থকতা এবং স্বোচ্ছায় ক্লাস নেওয়ার কারণেই আজ রাজবাড়ী জেলা অনলাইন পাঠদানে দেশসেরা হয়েছে।\nসদর উপজেলা নির্বাহী কর্মকর্তা ফাহমি মো. সায়েফ বলেন, জেলা প্রশাসকের নির্দেশনা অনুযায়ী আমরা প্রতি মাসে একাধিক জুম মিটিং করে শিক্ষকদের মোটিভেশন করে অনলাইন ক্লাসে সংযুক্ত করেছি। শতভাগ শিক্ষককে শিক্ষক বাতায়নের সদস্য করতে সক্ষম হয়েছি। এ ছাড়াও আইসিটি ক্লাব গঠন করা হয়েছে। প্রতিষ্ঠানের নামে অনলাইন ক্লাসের জন্য পেজ খুলে শিক্ষক বাতায়ন থেকে রেজিস্ট্রেশনের কার্যক্রম পরিচালনা করা হয়েছে। এসব কারণে রাজবাড়ী অনলাইন পাঠদানে দেশসেরা হয়েছে।\nজেলা শিক্ষা অফিসার মো. হাবিবুর রহমান বলেন, দেশসেরা হওয়াটা রাজবাড়ী জেলার জন্য অত্যন্ত আনন্দের ও গৌরবের। বাংলাদেশের অনেক বড় বড় জেলা আছে। সেখানে অনেক বেশি শিক্ষাপ্রতিষ্ঠানও রয়েছে। তাদের পেছনে ফেলে প্রথম হওয়া মোটেই সহজ কাজ নয়।\nসদর উপজেলা মাধ্যমিক শিক্ষা কর্মকর্তা ইকবাল হাসান বলেন, রাজবাড়ী অনলাইন ক্লাসে দেশসেরা হওয়ার পেছনে বড় ভূমিকা রয়েছে বেলাল উদ্দিন আহম্মদের। তারই নেতৃত্বে রাজবাড়ী জেলার ২হোজার ৬০৭ জন শিক্ষক দিনরাত পরিশ্রম করে অনলাইনে ক্লাস নিয়েছেন।\nরাজবাড়ীর জেলা প্রশাসক দিলসাদ বেগম বলেন, সকলের আন্তরিক প্রচেষ্টায় আজ আমাদের এই সাফল্য। যাদের বাসায় স্মার্টফোন নেই তারাও যাতে অনলাইন ক্লাসে অংশগ্রহণ করতে পারে তার জন্য রাজবাড়ী ক্যাবল নেটওয়ার্ক (আরসিএন) চ্যানেলে ক্লাস প্রচারের ব্যবস্থা করেছি। আমি সবাইকে আন্তরিক ধন্যবাদ ও কৃতজ্ঞতা জানাচ্ছি।


Cox's bazar Tv – কক্সবাজার টিভি ( Coxstv ) কুতুবদিয়ার নতুন এসিল্যান্ড জিল্লুর রহমানের যোগদান - Cox's bazar Tv - কক্সবাজার টিভি ( Coxstv ) কুতুবদিয়ার নতুন এসিল্যান্ড জিল্লুর রহমানের যোগদান - Cox's bazar Tv - কক্সবাজার টিভি ( Coxstv )\nকুতুবদিয়ার নতুন এসিল্যান্ড জিল্লুর রহমানের যোগদান\nরিদওয়ানুল করিম ঃ\nকুতুবদিয়া উপজেলার সহকারী কমিশনার (ভূমি) হিসেবে যোগদান করেছেন মো. জিল্লুর রহমান।\n৩৬ তম বিসিএস প্রশাসন ক্যাডারের এই কর্মকর্তা গত ১৮ অক্টোবর এসিল্যান্ড হিসেবে পদায়ন পাওয়ার পর কক্সবাজার জেলা প্রশাসকের কার্যালয়ে যোগদান করেন। এর পূর্বে তিনি নওগাঁ ও কক্সবাজার জেলা প্রশাসকের কার্যালয়ে সহকারী কমিশনার ও নির্বাহী ম্যাজিস্ট্রেট হিসেবে কর্মরত ছিলেন। তাঁর বাড়ি চট্টগ্রামে মীরসরাই।\nমঙ্গলবার (১৯ অক্টোবর) দুপুরে কুতুবদিয়া আসলে উপজেলা নির্বাহী কর্মকর্তা মুহাম্মদ নুরের জামান চৌধুরী নবাগত এসিল্যান্ডকে ফুল দিয়ে শুভেচ্ছা জানান।\nএসময় কুতুবদিয়া থানার ভারপ্রাপ্ত কর্মকর্তা ওসি ওমর হায়দারসহ ভূমি অফিসের কর্মকর্তা ও কর্মচারীগন উপস্থিত ছিলেন।\nএ ব্যাপারে সহকারী কমিশনার (ভূমি) মো. জিল্লুর রহমান জানান, আজ মঙ্গলবার যোগদান করেছেন তিনি। পূর্বের ধারাবাহিকতা অব্যাহত রেখে ভূমি অফিসকে দুর্নীতিমুক্ত, জবাবদিহিতামূলক ও সহজীকরণ সেবা নিশ্চিতে আন্তরিক প্রচেষ্টা চালিয়ে যাবেন বলে তিনি প্রতিশ্রুতি প্রদান করেন৷ সর্বশেষ কুতুবদিয়ার সহকারী কমিশনার (ভূমি) হেলাল চৌধুরী সফলভাবে দায়িত্ব পালন শেষে চাঁদপুরে বদলী হওয়ার পর অবশেষে তাঁর শূন্যস্থান পূরণ করলেন মোঃ জিল্লুর রহমান।


এবার অক্টোপাস নয়, রাশিয়ার বিড়াল! | | BD Sports 24\nএবার অক্টোপাস নয়, রাশিয়ার বিড়াল! – BD Sports 24\nএবার অক্টোপাস নয়, রাশিয়ার বিড়াল!\nমস্কো, ৩ জুন ২০১৮ : এবার আর অক্টোপাস নয়, গণক হিসেবে থাকবে একটি বিড়াল। অ্যাকিলিস দ্য ক্যাট নামের ধবধবে সাদা বিড়ালটি বিশ্বকাপের প্রতিটি ম্যাচের আগে জানাবে কোন দল জিতবে।\nরাশিয়ার বিখ্যাত জাদুঘর পিটার্সবার্গ হিস্টোরিক হার্মিটেজ মিউজিয়ামে এ বিড়ালটির বসবাস। এবারের বিশ্বকাপের আসরে গণক হিসেবে এ বিড়ালটিকেই ধরে এনেছে রাশিয়া।\nকনফেডারেশন কাপেও গত বছর এ বিড়ালটি টুর্নামেন্টে গণক হিসেবে চারটি ম্যাচের তিনটিতেই নির্ভুল গণনা করেছিল।পাশাপাশি রাখা দুটি বাটিতে দুই প্রতিপক্ষের নাম থাকে। যেখান থেকে বিড়ালটি একটি বাটি পছন্দ করে।\nউল্লেখ্য ২০১০ সালের বিশ্বকাপে সারা বিশ্বে হৈচৈ ফেলে দিয়েছিল অক্টোপাস পল। ওই বিশ্বকাপের আসরে স্পেনের চ্যাম্পিয়নশিপ আগেই নির্ধারণ করায় পুরো বিশ্বে, বিশেষ করে স্পেনে ব্যাপকভাবে সমাদৃত হয়েছিল অক্টোপাসটি। এবারের রাশিয়া বিশ্বকাপেও প্রতিটি ম্যাচে ভবিষ্যদ্বাণী করবে একটি প্রাণী।\nহার্মিটেজ জাদুঘরের বিড়ালবিষয়ক প্রেস সেক্রেটারি ম্যারি খালতুনেন বলেন, ‘বিড়ালটিকে গণক হিসেবে ব্যবহার করার সিদ্ধান্ত হয়ে গেছে, এমনকি কাগজপত্রেও স্বাক্ষর করা হয়ে গেছে। অ্যাকিলিসকে পছন্দ করার বিশেষ কারণ তার বাছাই ও বিশ্লেষণ করার ক্ষমতা নিখুঁত।’


বাদ্যযন্ত্রের সুরে ছুটে এলো গরুর পাল\nপ্রকাশিত: ১১:২৮ ১১ জুলাই ২০১৯\nহ্যামিলনের বাঁশিওয়ালার সুরে মন্ত্রমুগ্ধ ইঁদুরের দলের কথা কে না জানে! কিন্তু স্যাক্সোফোন নামের বাদ্যযন্ত্রের সুরে মুগ্ধ গরুর পালের কথা শুনেছেন কি? তবে এটুকু বলে রাখা ভালো, মুগ্ধ গরুর দলকে নিয়ে হ্যামিলনের মতো এলাকা ছাড়েননি এই বাদক!\nঘটনাটি ঘটেছে যুক্তরাষ্ট্রের পোর্টল্যান্ড শহরে। রিক হারম্যান নামের এক ব্যক্তি রাস্তার পাশে দাঁড়িয়ে স্যাক্সোফোনে সুর তুলেছেন, সেই সুরে মুগ্ধ গরুরা এসে জড়ো হচ্ছে পাশে। একসময় দেখা গেল, সুরের মূর্ছনায় ছুটে আসা গরুর সংখ্যা বাড়ছে তো বাড়ছেই। তাদের ভাবসাব দেখে মনে হয় যেন বলতে চায়, ‘রিক, তুমি তো ভালোই বাজাও!’\nসম্প্রতি টুইটারে হারম্যানের এই কাণ্ডের দুটি ভিডিও ভাইরাল হয়েছে। ভিডিও দুটি করেছিলেন বাদকের ছেলে এরিন হারম্যান। এ বিষয় নিয়ে পোর্টল্যান্ডভিত্তিক সংবাদ সংস্থা কেডব্লিউজি এইটকে এরিন বলেন, আমার বাবা সাত মাস ধরে স্যাক্সোফোন বাদক। কিন্তু তার নিয়মিত শ্রোতা পরিবারের মানুষ আর আমাদের কুকুরটি। বাবা কিছু ভিডিও দেখেন, যেখানে শিল্পীরা পশুপাখিদের যন্ত্রসংগীত বাজিয়ে শোনান। তখন আমার মা বুদ্ধি দেন, বাসার রাস্তার পাশের মাঠে চরতে আসা গরুদের সামনে স্যাক্সোফোন বাজিয়ে দেখার জন্য।\nরিক হারম্যান কিন্তু ভাবতেই পারেননি, তার সুর গরুগুলোকে এতটা আকৃষ্ট করবে, আমি ভেবেছিলাম হয়তো একটা–দুটো কৌতূহলী গরু স্যাক্সোফোনের সুরে আকৃষ্ট হলেও হতে পারে। আমি তো আশাই করিনি, ওরা আমার তোলা সুরে এ রকম পালে পালে ছুটে আসবে!\nস্যাক্সোফোন বাজিয়ে রিক হারম্যান রাতারাতি টুইটারের তারকা বনে গেছেন। টুইটারে তাঁর এখন হাজারো ভক্ত, যাদের মধ্যে আছেন আমেরিকার বিখ্যাত স্যাক্সোফোন–বাদক কেন্নি ব্রুসের মতো তারকারাও।


অর্থনীতি, খুলনা, বরিশাল, যশোর\nঅনলাইন ডেস্কঃ সারাদেশের মানুষের স্বপ্নের পদ্মা সেতু উদ্বোধন হতে যাচ্ছে আগামী ২৫ জুন। দিন যতোই ঘনিয়ে আসছে ততোই আবেগে, উচ্ছ্বাসে, উত্তেজনায় আনন্দে অবগাহন করছে পদ্মা নদীর এপাড়ের ২১ জেলার কোটি-কোটি মানুষ, যারা যুগের পর যুগ ধরে এই একটি সেতুর অভাবে সীমাহীন দূর্ভোগ সহ্য করেছেন নীরবে। এসব মানুষের মধ্যে আত্মপ্রত্যয় দৃঢ় ছিল যে একদিন না একদিন বঙ্গবন্ধু কন্যার হাত ধরেই উত্তাল পদ্মার বুকে মাথা উঁচু করে দাঁড়াবে এমন একটি সেতু যেটা হবে আমাদের গর্বের ধন। ২৫ জুন যে মুহুর্তে প্রধানমন্ত্রী জননেত্রী শেখ হাসিনা পদ্মা সেতুর শুভ উদ্বোধন ঘোষণা করবেন, সেই মুহুর্তটি আমাদের ইতিহাসের পাতায় আরেকটি গৌরবদীপ্ত স্থান পেয়ে যাবে।\nঅনেক চড়াই- উৎরাই অতিক্রম করে এ সেতুটির নির্মাণ কাজ শেষ হওয়ায় এ নিয়ে আলোচনাও ব্যাপক। পদ্মার দক্ষিণ-পশ্চিম প্রান্তের আবাল, বৃদ্ধ, বণিতার এখন আলোচনা একটাই। হাটে-বাজারে, পাড়ায়, মহল্লায়, মাঠ-ঘাটে, পথে-প্রান্তরে, স্কুলে, কলেজে, অফিস-আদালত থেকে শুরু করে, গ্রামীণ সড়কের পাশের চায়ের দোকানেও সকল আলোচনাকে ছাপিয়ে প্রাধান্য পাচ্ছে এ অঞ্চলের মানুষের দীর্ঘ স্বপ্নের পদ্মা সেতু। পদ্মা সেতু উদ্বোধনের পর পিরোজপুর থেকে গুলিস্থান যেতে কতো সময় লাগবে? ভোরে রওনা দিয়ে অফিস আদালতের কাজ সেরে বাড়ি এসে রাতের খাবার খাওয়া যাবেতো? ঢাকা ও এর আশপাশের বিভিন্ন শিক্ষা প্রতিষ্ঠানে অধ্যয়নরত শিক্ষার্থীরা বৃহস্পতিবার বিকেলে রওনা হয়ে রাত ৭টা-৮টার মধ্যে বাড়ি এসে মায়ের হাতের রান্না খেয়ে ঘুমিয়ে পড়তে পারবেতো? অফিস আদালতে বিভিন্ন সরকারি-বেসরকারি প্রতিষ্ঠানে কর্মরতরা রোববার ভোরে বাসে চেপে রাজধানীতে পৌঁছে সঠিক সময়ে কর্মক্ষেত্রে উপস্থিত হতে আর বাঁধা থাকছে নাতো?\nএসব আলোচনা ছাপিয়ে আরো যে সব বিষয় প্রাধান্য পাচ্ছে তার মধ্যে সবচেয়ে গুরুত্বপূর্ণ হচ্ছে- বাংলার আপেলখ্যাত পিরোজপুরের পেয়ারা ও আমড়া। এছাড়া পিরোজপুরের বিভিন্ন অঞ্চলের উৎপাদিত শাক-সবজি, মাছ, মুরগী, দুধ, ডিম এখন সরাসরি রাজধানী ঢাকাসহ দেশের বিভিন্ন প্রান্তে পৌঁছে যাবে মাত্র কয়েক ঘন্টার মধ্যে। পিরোজপুর অঞ্চলের পেয়ারার সুনাম রয়েছে দেশের সর্বত্র। দ্রুত পচনশীল কিন্তু স্বাদে-গন্ধে অদ্বিতীয় এ পেয়ারাটি শুধুমাত্র পিরোজপুরের নেছারাবাদ উপজেলার একটি বিরাট এলাকা এবং তৎসংলগ্ন ঝালকাঠীর কিছু এলাকায় ব্যাপকভাবে উৎপাদন হয়ে থাকে। এতদিন পদ্মায় সেতু না থাকায় ফেরী পারাপারের জন্য ঘন্টার পর ঘন্টা অপেক্ষায় থেকে এই পেয়ারাবাহী ট্রাকগুলোর অনেক পেয়ারা পচে অখাদ্য হয়ে যেতো। এ কারণে ব্যবসায়ীরা ক্ষতির সম্মূখীন হতে-হতে এক পর্যায়ে পিরোজপুরের এ পেয়ারা ক্রয়-বিক্রয় থেকে বিরত থাকতো। এর ফলে পেয়ারার বাজারে ধ্বস নেমে হাজার-হাজার পেয়ারা চাষী বিপুল পরিমাণ অর্থের ক্ষতির সম্মূখীন হয়ে নিঃস্ব হয়েছে। এ পেয়ারা উৎপাদিত অঞ্চলগুলোতে এখন আনন্দের জোয়ার বয়ে যাচ্ছে। মধ্য আষাঢ়ে পেয়ারা পাকা শুরু করলে চাষীরা এবার পেয়ারার ন্যায্য মূল্য পাবেন- ফলে তাদের সংসারে ফিরে আসবে স্বচ্ছলতা।\nস্বরূপকাঠী উপজেলার আটঘর কুড়িয়ানা ইউনিয়ন পরিষদের চেয়ারম্যান মিঠুন হালদার জানান- শুধু পেয়ারা চাষীরাই নয়, পেয়ারা ব্যবসার সঙ্গে জড়িত সবাই এ বছর থেকে আর্থিকভাবে ব্যাপক লাভবান হবে। এ অঞ্চলের এই সুমিষ্ট পেয়ারা ছড়িয়ে পড়বে দেশের বড়-বড় শহর বন্দর অঞ্চলে। বাংলার আপেলখ্যাত পেয়ারা উৎপাদনের এ উপজেলার নামও সঙ্গে ছড়িয়ে পড়বে সারা দেশে। স্বরূপকাঠী উপজেলার আটঘর কুড়িয়ানা ইউনিয়নের আদাবাড়ি গ্রামের নিত্যানন্দ সমদ্দার জানান- পদ্মা সেতু চালু হলে আমাদের অনেক পরিশ্রমে উৎপাদিত এ ফল বাগান বিক্রি করে আমরা লাভবান হতে পারবো।\nস্বরূপকাঠীর উপজেলা নির্বাহী অফিসার মো. মোশারফ হোসেন আশা প্রকাশ করে বলেন- পদ্মা সেতু উদ্বোধন হবার পর থেকেই এ অঞ্চলের ফলমূল, শাক-সবজি চাষীদের এবং ব্যবসায়ীদের জীবনে ব্যাপক অর্থনৈতিক পরিবর্তন সাধিত হবে।\nস্বরূপকাঠী উপজেলা কৃষি অফিসার চপল কৃষ্ণ নাথ জানান, এ অঞ্চলে ৬৫০ হেক্টরে ৬ হাজার ৫০০ টন সু-স্বাদু পেয়ারা এখন দেশের বিভিন্ন অঞ্চলে ছড়িয়ে পড়বে এবং পেয়ারা চাষীরা লোকসান কাটিয়ে উঠে লাভের মুখ দেখতে পাড়বে। তিনি আরো জানান, স্বরূপকাঠী অঞ্চলে স্বাদ ও গন্ধের আরো একটি কৃষিপণ্য হচ্ছে ঘৃতকাঞ্চন জাতের বোম্বাই মরিচ। ৭০ হেক্টরেরও অধিক জমিতে ৪০০ টন বোম্বাই মরিচ উৎপাদিত হলেও যোগাযোগ ব্যবস্থার সমস্যার কারণে বিভিন্ন অঞ্চলের পাইকাররা না আসায় মরিচ চাষীরা নায্য মূল্য থেকে বঞ্চিত হতো। এখন থেকে বোম্বাই মরিচ চাষীরাও অনেক লাভবান হবে। পিরোজপুরের সুস্বাদু আমড়ার ব্যাপক উৎপাদন হয়ে থাকে স্বরূপকাঠী ও কাউখালী উপজেলায়। এ বিষয় জানতে চাইলে স্বরূপকাঠীর উপজেলা কৃষি অফিসার জানান- শুধুমাত্র স্বরূপকাঠীতেই ১৬০ হেক্টর জমিতে ৩ হাজার ২০০ টন আমড়ার উৎপাদন হয়ে থাকে। এখন থেকে পচনশীল এ ফলটিও সরাসরি পদ্মা সেতু পেরিয়ে রাজধানী ঢাকাসহ সারা দেশে ছড়িয়ে পড়বে এবং আমড়া চাষীরাও অর্থনৈতিকভাবে লাভবান হবেন।


বাস রুট রেশনালাইজেশনের কাছে সুপারিশ২২টি কোম্পানি চালাবে ৯ হাজার বাস, রুট হবে ৪২টি | Daily PressWatch\nবাস রুট রেশনালাইজেশনের কাছে সুপারিশ২২টি কোম্পানি চালাবে ৯ হাজার বাস, রুট হবে ৪২টি\nরাজধানীর গণপরিবহনে শৃঙ্খলা ফেরাতে কাজ অনেকটা এগিয়েছে বাস রুট রেশনালাইজেশন কমিটি। এরইমধ্যে কমিটির কাছে সমীক্ষা রিপোর্ট পেশ করা হয়েছে। প্রতিবেদনে ২৯১টি রুটের পরিবর্তে ৪২টি রুটে ২২টি কোম্পানির মাধ্যমে গণপরিবহন ব্যবস্থাপনা করার সুপারিশ করা হয়েছে। এ ছাড়া নগরীতে চলাচলরত আড়াই হাজার কোম্পানির প্রায় ৩০ হাজার পরিবহনের পরিবর্তে ৯ হাজার ২৭টি গণপরিবহন পরিচালনার প্রস্তাব করা হয়েছে।\n২০১৮ সালের ৯ সেপ্টেম্বর ঢাকা মহানগরীর যানজট নিরসনে বাস রুট রেশনালাইজেশন ও কোম্পানির মাধ্যমে বাস পরিচালনা পদ্ধতি প্রবর্তনের বিষয়ে ঢাকা উত্তর সিটি করপোরেশনের প্রয়াত মেয়র আনিসুল হক যে পদক্ষেপগুলো নিয়েছিলেন সেগুলো বিবেচনায় নিয়ে বাস রুট রেশনালাইজেশন করার জন্য ১০ সদস্যের একটি কমিটি করে দেন প্রধানমন্ত্রী শেখ হাসিনা। কমিটির আহ্বায়ক ছিলেন তৎকালীন দক্ষিণ সিটির মেয়র মোহাম্মদ সাঈদ খোকন। এরপর কমিটি বাস্তবতা সমীক্ষা করে প্রতিবেদন দেওয়ার জন্য পরামর্শক নিয়োগ করে। দীর্ঘ দুই বছরের বেশি সময় ধরে সমীক্ষা করে কমিটি গত ১০ নভেম্বর প্রতিবেদন জমা দেয়।\nসুপারিশে বলা হয়, এখনকার আড়াই হাজার কোম্পানির পরিবর্তে ২২টি কোম্পানির মাধ্যমে ৯ হাজার ২৭টি বাস পরিচালিত হবে। এরমধ্যে ছয় হাজার ৪৫৭টি বাস ও দুই হাজার ২৭০টি মিনিবাস থাকবে। ৩ হাজার ৭৬১টি সম্পূর্ণ নতুন বাস রাখা হবে। এসব কোম্পানিতে গণপরিবহন মালিকরা শেয়ারহোল্ডার হিসেবে থাকবেন। সঠিকভাবে পরিচালনা ও রক্ষণাবেক্ষণের জন্য প্রতিটি কোম্পানিতে ৫০০টির কম গণপরিবহন রাখা হবে। কোম্পানিগুলোকে আইনের মাধ্যমে নিয়ন্ত্রণের জন্য কর্তৃপক্ষ গঠনের সুপারিশ করা হয়েছে। ৫ বছরের বেশি পুরনো বাস রাখা হবে না।\n৪২টি রুটে ৬ রঙের বাস\nএখন ঢাকায় ২৯১টি রুটে গণপরিবহন চলছে। নানা রঙের পরিবহনের মধ্যে গণপরিবহন বেছে নেওয়া কঠিন। সড়কে বিশৃঙ্খলার এটাও একটা কারণ। এর ফলে যানজটসহ কোম্পানিগুলোর মধ্যে যাত্রী তোলার প্রতিযোগিতা দেখা দেয়। এ অবস্থায় নির্দিষ্ট ৬টি রঙের গণপরিবহন পরিচালনা করার প্রস্তাব করা হয়েছে।\nপ্রস্তাবে রুটগুলোকে তিন ভাগে ভাগ করা হয়েছে—আরবান, সাব-আরবান ও ঢাকা চাকা ক্লাস্টার। কোন ক্লাস্টার কোন অঞ্চলে ও কোন রঙের বাস কোন কোন রুটে চলবে সেই তালিকা এই প্রতিবেদেনের শেষাংশে যুক্ত করা হয়েছে।\nজেলার বাস ঢাকায় ঢুকবে না: প্রতিবেদনে বলা হয়েছে, বাস রুট রেশনালাইজেশনের জন্য জেলা পর্যায়ের কোনও বাস রাজধানীতে প্রবেশ করতে দেওয়া হবে না। এজন্য রাজধানীর প্রবেশমুখগুলোতে পর্যাপ্ত টার্মিনাল ও নিরাপদ পরিবহন ব্যবস্থা নিশ্চিত করা হবে।\nকী হবে বিদ্যমান বাসের?: ২০১৭ সালের হিসাব অনুযায়ী বর্তমানে নগরীতে নিবন্ধিত বাসের সংখ্যা ৩০ হাজার ২৭৪টি। এখন তা আরও বেড়েছে। এ অবস্থায় বিদ্যমান বাসগুলোর মূল্যায়নের মাধ্যমে কোম্পানিগুলোতে মালিকানার ভাগ নির্ধারণ করা হবে। এসব বাস ও মিনিবাস স্ক্র্যাপ করা হলে সরকার ক্ষতিপূরণ দেবে। এ ছাড়া নতুন বাস সংগ্রহের জন্য ৪-৫ শতাংশ সুদে ঋণ দেওয়া হবে।\nটিকিটিং: স্মার্টকার্ডের মাধ্যমে বাসগুলোতে টিকিটিং সিস্টেম করা হবে। পাশাপাশি ভাড়া নীতিও প্রণয়ন করা হবে। এতে ম্যানুয়াল পদ্ধতিতে ভাড়া আদায়ের সিস্টেম থাকবে না। ফলে অতিরিক্ত ভাড়া আদায় বা যাত্রীদের সঙ্গে হেলপারদের বাকবিতণ্ডার অবকাশ থাকবে না।\nঢাকার বাইরে ১০ টার্মিনাল: রাজধানীর ৩টি টার্মিনালে দেড় হাজার বাসের ধারণক্ষমতা থাকলেও তাতে প্রতিদিন ৯ হাজার ২৯৮টি বাস রাখা হয়। বাকি বাসগুলো নগরীর বিভিন্ন সড়কেই পার্কিং করা হয়। যানজটের এটাও একটা বড় কারণ। এ অবস্থায় নতুন করে ১০টি টার্মিনালের প্রস্তাব করা হয়েছে। এগুলো হচ্ছে- কেরানীগঞ্জের বাঘৈর (৩৩.৬৩ একর), হেমায়েতপুর (৩৬.৫০ একর), উত্তরার ভিরুলিয়া (১৪.৫৩ একর), গাজীপুর (১১.৭০ একর), নবীনগর-চন্দ্রা রোডের বাইপাইল (৪০.৪০ একর), কাঞ্চন এলাকা (২৪.২৪ একর), কাঁচপুর উত্তর (১৫.৪৬ একর), কাঁচপুর দক্ষিণ মদন (২৭.৭১ একর), আটিবাজারের ভাওয়াল (২৫.৭৮ একর) এবং ভুলতা (২৪.২২ একর)।\nকমিটির সুপারিশ প্রসঙ্গে বাস রুট রেশনালাইজেশন কমিটির সভাপতি ও ঢাকা দক্ষিণ সিটি করপোরেশনের মেয়র ব্যারিস্টার শেখ ফজলে নূর তাপস বলেন, ‘এ সংক্রান্ত পরামর্শক প্রতিষ্ঠান আমাদের কাছে একটি প্রাথমিক প্রতিবেদন দিয়েছে। সেই রিপোর্ট আমরা পর্যালোচনা করছি।’\nতিনি আরও বলেন, ‘ঢাকার বাইরে থেকে যেসব বাস আসবে সেগুলো শহরের সীমান্তবর্তী এলাকায় নির্ধারিত টার্মিনালে যাত্রী নামিয়ে দেবে। এরপর সিটি সার্ভিস বা এমআরটি বা অন্য সেবা প্রদানকারী বাহনের মাধ্যমে যাত্রীরা নিজ গন্তব্যে যাবেন। আমরা সেই নিরাপদ ব্যবস্থা নিশ্চিত করবো। এতে ঢাকার মূল শহরের ওপর গাড়ির চাপ কমবে। আগামী বছরের মধ্যেই বাস রুট রেশনালাইজেশন কার্যক্রম দৃশ্যমান হবে।’\nমেয়র বলেন, ‘এখন ঢাকায় ২৯১টি রুটে বাস চলছে। সেগুলোকে কমিয়ে ৪২টি রুটে আনবো। ২ হাজার ৫০০ বাস মালিককে সন্নিবেশ করে ২২টি কোম্পানি করার প্রাথমিক প্রস্তাব আমাদের কাছে উপস্থাপন করা হয়েছে।’\nএ বিষয়ে বুয়েটের অধ্যাপক ও গণপরিবহন বিশেষজ্ঞ ড. শামছুল হক বাংলা ট্রিবিউনকে বলেন, “আমরা ২০১০ সালে একই মডেলে ‘সূচনা’ নামে প্রকল্প পরিকল্পনা করেছিলাম। সেখান থেকে ডাটা নেওয়ার সুযোগ আছে। সেখানে ভালো কিছু সুপারিশও ছিল। আমাদের সুপারিশমালা ও গবেষণার ঘাটতি ছিল না। কিন্তু আমরা সেটা সঠিকভাবে বাস্তবায়ন করতে পারিনি। কোনও একটি বিষয় চালু করা আর সেটাকে ধরে রাখা (সাসটেইনেবল) করা এক বিষয় নয়।”\nতিনি আরও বলেন, ‘এ প্রকল্প যদি সফল করতে হয় তবে বিটিআরসির মতো একটি রেগুলেটরি অথরিটি করতে হবে। আমাদের উদ্যোগের কমতি নেই। কিন্তু দুর্দশার জন্য যদি কাউকে দায়ী করতে হয় তবে সেটা হলো নজরদারি তথা মনিটরিংয়ের ঘাটতি। মনিটরিং না করে এটা সফল করা যাবে না।’\nএই বিশেষজ্ঞ আরও বলেন, ‘প্রাথমিকভাবে এটি চালু করা হলে অবশ্যই পুলিশকে কঠোর হতে হবে। এক রুটের বাস অন্য রুটে ঢুকতে দেওয়া যাবে না। বাসগুলো ঠিকভাবে চলছে কিনা, যাত্রীরা সেবা পাচ্ছে কিনা সেটা তদারকি করতে হবে। তা না হলে কোনোভাবেই সফলতা আসবে না।’\nএ বিষয়ে ঢাকা সড়ক পরিবহন মালিক সমিতির সাধারণ সম্পাদক খন্দকার এনায়েত উল্যাহ বাংলা ট্রিবিউনকে বলেন, ‘বাস রুট রেশনালাইজেশন করার জন্য আমরা পরিবহন মালিকরা একমত হয়েছি। আমরা চাচ্ছি সুন্দরভাবে যাতে শহরের গণপরিবহন ব্যবস্থাপনা হয়। এই উদ্যোগ যেন কোনোভাবে ব্যর্থ না হয় সেদিকে নজর রাখতে হবে।’\nকোন রঙের বাস কোন রুটে?\nআরবান ক্লাস্টার-গোলাপী:এ রঙের ৮৮৩টি বাস পরিবহনগুলো ১ থেকে ৪ নং রুটে চলাচল করবে। বর্তমানের ২৯১টি রুটের মধ্যে ২৩টি রুটকে ভেঙে এই চারটি রুট করা হয়েছে।\nরুট নং ১: আব্দুল্লাহপুর-কুড়িল-মহাখালী-নাবিস্কো-মগবাজার-কাকরাইল-সায়েদাবাগ/সদরঘাট।\nরুট নং ২: আব্দুল্লাহপুর-কুড়িল-মহাখালী-ফার্মগেট-শাহবাগ-পল্টন-সায়েদাবাদ/কেরানীগঞ্জ জেলখানা/ঝিলমিল।\nরুট নং ৩: আব্দুল্লাহপুর-কুড়িল-বাড্ডা-রামপুরা-মালিবাগ-রেলগেট-মৌচাক-কাকরাইল-গোলাপশাহ মাজার-সদরঘাট/ঝিলমিল।\nরুট নং ৪: আব্দুল্লাহপুর-বেড়িবাঁধ, মাজার রোড-গাবতলী-শিকদার মেডিক্যাল-কামরাঙ্গীরচর-বাবু বাজার।\nনীল রঙের এক হাজার ৪৩৩টি বাস চলবে ৫ থেকে ৮ নং রুটে চলাচল করবে। পুরানো ২১টি রুট ভেঙে এই চারটি রুট করা হয়েছে। রুটগুলো হচ্ছে-\nরুট নং ৫: আবদুল্লাহপুর-কুড়িল-নতুনবাজার-বাড্ডা-মৌচাক-কাকরাইল-মৎস্য ভবন-শাহবাগ-সায়েন্সল্যাব-আজিমপুর।\nরুট নং ৬: আবদুল্লাহপুর-কুড়িল-মহাখালী-বিজয় সরণি-মানিক মিয়া এভিনিউ-সোবহানবাগ-সায়েন্সল্যাব-আজিমপুর।\nরুট নং ৭: আবদুল্লাহপুর-কুড়িল-ফ্লাইওভার-ইসিবি চত্বর-কালশি-মিরপুর ১০-মিরপুর ১-টেকনিক্যাল-গাবতলী-হেমায়েতপুর।\nরুট নং ৮: হেমায়েতপুর-গাবতলী-শমলী-শিশু মেলা-আগারগাঁও-বিজয়স্মরণী-মহাখালী-বনানী-শেওড়াপাড়া-কুড়িল-আবদুল্লাহপুর।\nএ রঙের এক হাজার ১০৮টি বাস ৯ থেকে ১৩ নং রুটে চলবে। পুরনো ৩৫টি রুট ভেঙে এই ৫টি রুট করা হয়েছে। রুটগুলো হচ্ছে-\nরুট নং ৯: হেমায়েতপুর-গাবতলী-ফার্মগেট-বাংলামোটর-মগবাজার-মৌচাক-খিলগাঁও ফ্লাইওভার/মতিঝিল-সায়েদাবাদ/সাইনবোর্ড।\nরুটন নং ১০: হেমায়েতপুর-গাবতলী-ফার্মগেট-শাহবাগ-গুলিস্তান/মতিঝিল/সায়েদাবাদ-সাইনবোর্ড/ধলেশ্বর/কাঁচপুর।\nরুট নং ১১: হেমায়েতপুর-গাবতলী-মতিঝিল/ফুলবাড়িয়া/কাঁচপুর/নারায়ণগঞ্জ।\nরুট নং ১২: হেমায়েতপুর-গাবতলী-শামলী-আসাদগেট-কলাবাগান-সায়েন্সল্যাব-শাহবাগ-গুলিস্তান-মতিঝিল-সদরঘাট।\nরুট নং ১৩: হেমায়েতপুর-গাবতলী-টেকনিক্যাল-শ্যামলী-আগারগাঁও-বিজয় সরণি-মহাখালী-গুলশান ১-বাড্ডা-রামপুরা-স্টাফ কোয়ার্টার।\nএ রঙের এক হাজার ১২২টি বাস ১৪ থেকে ২০ নং রুটে চলবে। পুরনো ৪৭টি রুট ভেঙে সাতটি রুট করা হয়েছে। রুটগুলো হচ্ছে-\nরুট নং ১৪: মিরপুর চিড়িয়াখানা-মিরপুর ১-টেকনিক্যাল-শ্যামলী-আসাদগেট-সায়েন্সল্যাব-নিউমার্কেট-আজিমপুর-ফুলবাড়িয়া-তাঁতিবাজার-বাবুবাজার-কেরানীগঞ্জ-বান্দুরা।\nরুট নং ১৫: মিরপুর ১২-মিরপুর ১০-শেওড়াপাড়া-আগারগাঁও-ফার্মগেট-শাহবাগ-পল্টন-গোলাপশাহ মাজার-তাঁতিবাজার-রায়সাহেব বাজার-সদরঘাট।\nরুট নং ১৬: মিরপুর-১৪, মিরপুর-১০-শেওড়াপাড়া-খামারবাড়ি-ফার্মগেট-বাংলামোটর-মগবাজার-মৌচাক-কমলাপুর-শাপলাচত্বর-দয়াগঞ্জ-পোস্তগোলা।\nরুট নং ১৭: গাবতলী/ মিরপুর-১ -কালশী-জিল্লুর রহমান ফ্লাইওভার-কুড়িল ফ্লাইওভার-নতুনবাজার/ বেরায়েদ-বাড্ডা-রামপুরা ব্রিজ-বনশ্রী-স্টাফ কোয়ার্টার।\nরুট নং ১৮: মিরপুর-১২, ১০-শেওড়াপাড়া-ফার্মগেট-বাংলামোটর-শাহবাগ-পল্টন-গুলিস্তান-শাপলাচত্বর-কমলাপুর-টিটিপাড়া-বাসাবো-খিলগাঁও তালতলা।\nরুট নং ১৯: মিরপুর চিড়িয়াখানা-মিরপুর-১-টেকনিক্যাল-শ্যামলী-সায়েন্স ল্যাব-শাহবাগ-পল্টন-গুলিস্তান-শাপলা চত্বর-কমলাপুর-টিটিপাড়া-খিলগাঁও-তালতলা।\nরুট নং ২০: মিরপুর-১২/ ইসিবি চত্বর-মিরপুর-১০-কাজিপাড়া-শেওড়াপাড়া-আগারগাঁও-মানিক মিয়া অ্যাভিনিউ-সোবহানবাগ-সয়েন্সল্যাব-নিউমার্কেট-আজিমপুর\nএ রঙের এক হাজার ৪৩৩টি বাস ২১ থেকে ২৮ নং রুটে চলবে। পুরানো ৫৪টি রুট ভেঙে এই ৮টি রুট করা হয়েছে। রুটগুলো হচ্ছে-\nরুট নং ২১: বসিলা-ট্রাক স্ট্যান্ড-শঙ্কর-জিগাতলা-সায়েন্স ল্যাব-মৎস্যভবন-কাকরাইল-শাপলা চত্বর-হানিফ ফ্লাইওভার-সাইনবোর্ড-নারায়ণগঞ্জ।\nরুট নং ২২: ঘাটারচর-বসিলা-ট্রাক স্ট্যান্ড-আসাদগেট-ফার্মগেট-শাহবাগ-পল্টন-গুলিস্তান-মেয়র হানিফ ফ্লাইওভার-মৃধাবাড়ি-ব্রিজ-রূপশী-বুলতা।\nরুট নং ২৩: ঘাটারচর-বসিলা-ট্রাক স্ট্যান্ড-আসাদগেট-সায়েন্সল্যাব-শাহবাগ-পল্টন শাপলাচত্বর-কমলাপুর-সায়েদাবাদ-সাইনবোর্ড-চট্টগ্রাম রোড-মেঘনা ঘাট।\nরুটন নং ২৪: ঘাটারচর-বসিলা-ট্রাক স্ট্যান্ড-জাপান গার্ডেন সিটি-শ্যামলী-শিশুমেলা-আগারগাঁও-কাজিপাড়া-কালশি-জিল্লুর রহমান ফ্লাইওভার-আবদুল্লাহপুর।\nরুট নং ২৫: ঘাটরচর-বসিলা-ট্রাক স্ট্যান্ড-টাউন হল-আসাদগেট-মানিক মিয়া অ্যাভিনিউ-বিজয়সরণী-মহাখালী-কাকলী-কুড়িল-আবদুল্লাহপুর।\nরুট নং -২৬: ঘাটারচর-বসিলা-ট্রাক স্ট্যান্ড-টাউনহল-আসাদগেট-কলাবাগান-সায়েন্সল্যাব-শাহবাগ-কাকরাইল-শাপলা চত্বর-দয়াগঞ্জ-পোস্তাগোলা-নারায়ণগঞ্জ।\nরুট নং ২৭: ঘাটারচর-শিয়া মসজিদ-শামলি -আগারগাঁও-বিজয়সরনী-মহাখালী-গুলশান-১-রামপুরা ব্রীজ-বনশ্রী-স্টাফ কোয়ার্টার।\nরুট নং ২৮: ঘাটাচর-মোহাম্মদপুর বাসস্ট্যান্ড-জিগাতলা-সায়েন্সল্যাব-শাহবাগ-মৎসভবন-কাকরাইল-মৌচাক-খিলগাঁও-তালতলা/ স্টাফ কোয়ার্টার।\nএ রঙের এক হাজার ৮৯টি বাস ২৯ থেকে ৩৪ নং রুটে চলবে। পুরনো ৩৩টি রুট ভেঙে এই ছয়টি রুট করা হয়েছে। রুটগুলো হচ্ছে-\nরুট নং ২৯: কাঁচপুর -যাত্রাবাড়ী-বাসাবো-মালিবাগ-নতুনবাজার-কুড়িল-বিমানবন্দর-আবদুল্লাহপুর।\nরুট নং ৩০: ডেমরা-কোনাপাড়া-মৃধাবাড়ি-সায়েদাবাদ-মতিঝিল-ফকিরাপুল-মগবাজার-সাতরাস্তা-মহাখালী-বনানী-শেওড়া-আবদুল্লাহপুর।\nরুট নং ৩১: কাঁচপুর-যাত্রাবাড়ী-গুলিস্তান-পল্টন-শাহবাগ-ফার্মগেট-শেওড়াপাড়া-মিরপুর ১০-ভাসানটেক।\nরুট নং ৩২: ডেমরা ঘাট-কোনাপাড়া -মৃদ্দাবাড়ি-সায়েদাবাদ-জয়কালী মন্দির-ইত্তেফাক-শাপলা চত্বর-শাহবাগ-ফার্মগেট -আসাদগেট-শ্যামলী-টেকনিক্যাল-মিরপুর ১-মিরপুর চিড়িয়াখানা।\nরুট নং ৩৩: নারায়ণগঞ্জ/জুরাইন-যাত্রাবাড়ী-গুলিস্তান-পল্টন-কাকরাইল-মগবাজার-সাতরাস্তা-মহাখালী-কাকলি-জিল্লুর ফ্লাইওভার-কালশী-মিরপুর-১০, মিরপুর-১-মিরপুর দিয়াবাড়ি।\nরুট নং ৩৪: সাইন বোর্ড-যাত্রাবাড়ী-গুলিস্তান-পল্টন-শাহবাগ-সায়েন্সল্যাব-আসাদগেট-শামোলি-টেকনিক্যাল-মিরপুর-১-মিরপুর-১০-মিরপুর -১২।\nসাব আরবান ক্লাস্টার\nএই অংশের এক হাজার ৮৯টি বাস ৩৫-৩৭ নং রুটে চলবে। পুরনো ৪০টি রুট ভেঙে এই তিনটি রুট করা হয়েছে। রুটগুলো হচ্ছে-\nরুট নং ৩৫: শ্রীপুর/কাপাসিয়া/গাজীপুর/মৌচাক/কোনাবাড়ি/গাজীপুর চৌরাস্তা/আব্দুল্লাহপুর।\nরুট নং ৩৬: গোড়াশাল/কালীগঞ্জ/মীরের বাজার/আব্দুল্লাহপুর/\nরুট নং ৩৭: কালিয়াকৈর/ চন্দ্রা/আশুলিয়া/দোহার/আব্দুল্লাহপুর।\nএই অংশে ৯৯২টি বাস ৩৮ থেকে ৪০ নং রুটে চলাচল করবে। পুরনো ৩০টি রুট ভেঙে এই তিনটি রুট করা হয়েছে। রুটগুলো হচ্ছে-\nরুট নং ৩৮: নন্দনপার্ক-ইপিজেড-বাইপাইল-ফ্যান্টাসি কিংডম-আশুলিয়া-দোহার-বেড়িবাঁধ-মাজার রোড-মিরপুর।\nরুট নং ৩৯: চন্দ্রা-নন্দন পার্ক-ইপিজেড-বাইপাইল-নবীনগর-সাভার-হেমায়েতপুর।\nরুট নং ৪০: পাটুরিয়া-মানিকগঞ্জ-কালামপুর-ধামরাই-নবীনগর-সাভার-হেমায়েতপুর।\nএই পরিবহনটি ৪১ ও ৪২ নং রুটে চলবে। এতে পরিবহনের সংখ্যা থাকবে ৯৯টি। পুরনো ৫টি রুট ভেঙে এই দুটি রুট করা হয়েছে। রুটগুলো হচ্ছে-\nরুট নং ৪১: ঝিলমিল-রুহিতপুর-নবাবগঞ্জ-দোহার-বান্দুরা-হরিরামপুর।\nরুট নং ৪২: হরিরামপুর-শ্রীনগর-মাওয়া-লোহাজং।\nঢাকা চাকা ক্লাস্টার\nএতে ৫২টি বাস চলবে। রুট হবে নুতন বাজার-পুলিশ প্লাজা। এই বাসগুলো এখন এই রুটেই চলছে।\n« ঢাকা-১৮ আসনে ভোটগ্রহণ শেষ, ইভিএমে চলছে গণনা (Previous News)\n(Next News) পেন্টাগনের শীর্ষ কর্মকর্তার পদত্যাগ »


– নেত্রকোনায় মহুয়া থিয়েটারের আয়োজনে ৯ম নাট্য উৎসব অনুষ্ঠিত\nনেত্রকোনায় মহুয়া থিয়েটারের আয়োজনে ৯ম নাট্য উৎসব অনুষ্ঠিত\nমার্চ ১২, ২০১৯ সম্পাদনা- সোহেল রেজা আলোচিত নেত্রকোনা, নেত্রকোনা, নেত্রকোনা, নেত্রকোনা সদর, সারাদেশ\nনিজস্ব প্রতিবেদক: নেত্রকোনায় মহুয়া থিয়েটারের আয়োজনে ৪দিন ব্যাপি ৯ম নাট্য উৎসব ১৪২৫ শুরু হয়েছে।\nজেলা পাবলিক হল মিলনায়তনে এই উৎসবের আয়োজন করা হয়েছে। আজ (মঙ্গলবার ১২ মার্চ ) সকালে উৎসব শোভাযাত্রার মধ্যদিয়ে উৎসবের সূচনা হয়। উৎসবের উদ্বোধন করেন, বাংলাদেশ গ্রুপ থিয়েটার ফেডারেশনের সেক্রেটারি জেনারেল কামাল বায়েজিদ।\nমহুয়া থিয়েটারের সভাপতি আশীষ দেবনাথ টিটুর সভাপতিত্বে নাট্য উৎসবে প্রধান অতিথি ছিলেন, শেখ হাসিনা বিশ্ববিদ্যালয়ের উপাচার্য ড. রফিকউল্লাহ খান।\nআয়োজনের প্রথমদিনে লোকগবেষক বীর মুক্তিযোদ্ধা গোলাম এরশাদুর রহমানকে গুণীজন সংবর্ধনা প্রদান করা হয়। পরে অনিক কুমার সাহার পরিকল্পনা ও নির্দেশনায় মহুয়া থিয়েটার “নাট্যগীতের আসর” মঞ্চস্থ করে।\nএসময় বিশেষ অতিথি হিসেবে উপস্থিত ছিলেন, জেলা প্রশাসক মঈনউল ইসলাম, জেলা পুলিশ সুপার জয়দেব চৌধুরী।\nনাট্য উৎসবর ২য় দিন সন্ধ্যায় সাইফ সুমনের নির্দেশনায় থিয়েটারওয়ালা রেপার্টরি পরিবেশন করবে নাটক “জবর আজব ভালোবাসা”। ৩য় দিন সন্ধ্যায় ভৈরব নাথ গঙ্গোপাধ্যায়ের রচনা ও মোঃ সাঈদের পরিচালনায় নেত্রকোণার দল দি বিউটি অপেরা মঞ্চস্থ করবে “দেবী সুলতানা”। ৪র্থ দিন সন্ধ্যায় সাইক সিদ্দিকীর নির্দেশনায় ঢাকার দল “বঙ্গলোক” মঞ্চস্থ করবে “গুনজান বিবির পালা”।\nসংস্কৃতির উর্বরভৃমি নেত্রকোনা ৷ শিল্পের প্রায় সকল ধারা এখানে শ্রোতস্বী হলেও আধুনিক নাট্যচর্চা ছিল অনেকটা বিচ্ছিন্ন প্রয়াস ৷ হঠাৎ আলোর সেই ঝলকানিকে স্থায়ী রূপ দেওয়ার লক্ষে এই শহরের একদল স্বপ্নবাজ প্রত্যয়ী সদ্য কৈশোর উত্বীর্ণ তরুণ-তরুণী শুধুমাত্র নাট্যচর্চার জন্য ১৯৯৬ সালে প্রতিষ্ঠা করে মহুয়া থিয়েটার । বিনোদনের, একরৈখিক খোরাক না থেকে ধীরে ধীরে এই থিয়েটারচর্চা সমাজের ইতিবাচক পরিবর্তন ও সৌন্দর্য নির্মাণ এবং প্রতিবাদের ভাষা হয়ে ওঠে। শুধু চর্চাকেন্দিকতায় আবদ্ধ না থেকে, প্রতিবছর এই দল আয়োজন করতে থাকে নাট্যোৎসব’ এবং প্রবর্তন করে গুণীজন সম্মাননা ! তাঁদের হাতেই এই সম্মাননা অর্পিত হতে থাকে যাঁরা নেত্রকোণায় জন্মেছেন, নেত্রকোণা তথা বাংলাদেশের শিল্প-সংস্কৃতির অঙ্গনে রেখেছেন উল্লেখযোগ্য অবদান। ঐতিহ্যবাহী বিভিন্ন আঙ্গিকের জন্য নেত্রকোণার সুনাম রয়েছে। মহয়া থিয়েটার সেই ঐতিহ্যিকধারার প্রতি অঙ্গীকার বজায় রেখে আঁধুনিক থিয়েটারে সেইসব আঙ্গিক প্রয়োগের ক্ষেত্রে নানামাত্রিক পরীক্ষা-নিরীক্ষা করে আসছে জন্মলগ্ন থেকেই। সাময়িক বিরতি শেষে এই নাট্যদল আবারও নতুন প্রত্যয় নিয়ে সামনে এগিয়ে যাওয়ার স্বপ্ন- বুনছে।\nআগের চেয়ে বেশি অস্ত্র কিনেছে বাংলাদেশ বিপিএলের আগামী আসরে খেলবেন আফ্রিদি!


রাজনৈতিক সঙ্কট ও সংস্কৃতি কর্মীদের দায় || উপ-সম্পাদকীয় || জনকন্ঠ\nউপ-সম্পাদকীয় ॥ জানুয়ারী ২৭, ২০১৫ ॥ প্রিন্ট\nসমাজ যখন সঙ্কটে পড়ে, রাজনীতির গতি হয় রুদ্ধ-মানুষের হয়ে কথা বলেন তখন শিল্পী সাহিত্যিক চলচ্চিত্রকাররা। যার যার নিজস্ব মাধ্যমে। পলিটিক্যাল থিয়েটার বা রাজনৈতিক নাটকের উদ্ভবই হয়েছিল বিশ্ব রাজনীতির সঙ্কটময় এক সময়ে। জার্মান নাট্যকার এরভিন পিসকাটর নাটকের জগতে নতুন এক ধারা সৃষ্টি করেন। প্রথম বিশ্বযুদ্ধে পরাজিত হওয়ার ক্ষতিপূরণ দিতে গিয়ে জার্মানির তখন দেউলে হওয়ার দশা। সমাজ ও রাষ্ট্রের নানা সঙ্কট যুদ্ধ শেষ হওয়ার পর জনজীবনকে বিধ্বস্ত করে দিয়েছিল। পরাজিত রাষ্ট্র হিসেবে ক্ষতিপূরণের টাকা গুনতে গুনতে নিঃস্ব জার্মানি। জনগণের দুঃসহ অবস্থা পিসকাটরকে প্রতিবাদী নাট্যকারে পরিণত করেছিল। তাঁর সময়ে আরেক নাট্যকারও রাজনৈতিক বক্তব্য প্রধান নাটকের জন্য বিশ্বখ্যাত হয়ে আছেন। তিনি বেট্রোল্ট ব্রেশ্ট। নাটকের মধ্য দিয়ে জনগণের কথা বলেছেন তাঁরা।\nচলচ্চিত্রের মাধ্যমে শিল্প সৃষ্টির পথিকৃৎ আমেরিকান চলচ্চিত্রকার ডি ডব্লিউ গ্রিফিথ। রাষ্ট্র ও সমাজের আরেক সঙ্কট কালকে ধরেছেন বিখ্যাত চলচ্চিত্র “বার্থ অব এ নেশন” চলচ্চিত্রে। আমেরিকার গৃহযুদ্ধের পটভূমিতে দু’জোড়া প্রেমিক-প্রেমিকার এ্যাডভেঞ্চারকে কেন্দ্র করে কাহিনী আবর্তিত হলেও চলচ্চিত্রকারের দৃষ্টিতে ওই সময়ের সামাজিক রাজনৈতিক সঙ্কটই আসলে এ চলচ্চিত্রে মূল উপজীব্য। চলচ্চিত্র বিস্তৃত ক্যানভাসে জীবনের বহুমাত্রিকতাকে ধরতে পারে। যদি পেছনে থাকে সৃজনশীল চলচ্চিত্রকার।\nসৃজনশীল এক চলচ্চিত্রকারের নাম বিশাল ভরদ্বাজ। দু’হাজার চৌদ্দর দুই অক্টোবর মুক্তিপায় তার ‘হায়দার’ ছবিটি। ভারতের কাশ্মীরের রাজনৈতিক সমস্যার পটভূমিতে নির্মিত এ চলচ্চিত্রে ভারতীয় সেনাবাহিনী, জঙ্গী রাজনীতি এবং এ দুয়ের সমন্বয় সাধারণ মানুষের জীবনের বিপর্যস্ততা যেভাবে শৈল্পিক নৈপুণ্যে উঠে এসেছে তা সত্যিই অভিনব। কাহিনী বিন্যাসে শেক্সপিয়ারের ‘হেমলেট’ কে অবলম্বন করেছেন পরিচালক। কাশ্মীরের মতো দ্বন্দ ক্ষুব্ধ রাজনৈতিক প্রতিবেশকে হ্যামলেটের ট্র্যাজিক আবহের সঙ্গে মিলিয়ে দিয়ে একই সঙ্গে রাজনৈতিক বক্তব্য নির্ভর ও শিল্পোত্তীর্ণ চলচ্চিত্রের স্বাদ দিয়েছেন। নির্মাণ শৈলী ও অসাধারণ। রাজনীতি, সমাজ ও জীবনকে সূক্ষ্মভাবে দেখার, বোঝার ও উপলব্ধি করার ক্ষমতা থেকেই এ ধরনের সৎ ও সাহসী শিল্পকর্ম নির্মাণ সম্ভব। আদর্শের নামে স্বার্থের রাজনীতির কাছে মাথা বিক্রি করে সৃজনশীল কাজ করা যায় না।\nযেমনটি হচ্ছে আমাদের দেশে। কাহিনী নির্মাণের অসংখ্য উপাদান ছড়িয়ে আছে চারপাশে। কিন্তু এ নিয়ে কাজ হচ্ছে না প্রায় কোনো মাধ্যমেই। পুরোটাই কি সৃজনশীলতার অভাব? নিশ্চই নয়।\nআসলে এদেশের শিল্পী সাহিত্যিক বুদ্ধিজীবীদের বড় এক অংশ সুবিধাবাদী রাজনীতির স্রোতে এমন ভাবে গা ভাসিয়েছেন যে তাদের পক্ষে দলীয় ধ্বজা তুলে ধরা ছাড়া আর কিছু করা সম্ভব নয়। তরুণদের অনেকের মধ্যেও এ প্রবণতা প্রকট। যে যেই দলের অনুগত সে দলের সুপ্রীম পাওয়ার কে খুশি রাখতেই তাদের প্রতিভা খরচ হয়। এতে অল্প পরিশ্রমে বেশি লাভ। নগদ অর্থসহ আরাম আয়েশের জীবন যাপনের নিশ্চয়তা জোটে। কঠিন কোনো প্রতিযোগিতার মুখোমুখি হতে হয় না। আরাম আয়েশের জীবন সহজেই অর্জন করা যায় বলে পরিশ্রম বিমুখ হওয়ার প্রবণতা তৈর হয়েছে।\nআর সব বিষয় আপাতত বাদ থাক, দেশে এখন যে পরিস্থিতি চলছে এনিয়েও ডকুমেন্টরি, ডকুফিকশন ইত্যাদি নির্মিত হতে পারে। খবরের কাগজ আর টিভি চ্যানেলে আমরা কেবলপেট্রোল বোমায় পোড়ার পরিসংখ্যান পড়ি। বার্ন ইউনিটে নতুন রোগীর সংযোজন ও মৃত্যুর খবর পড়ি। এই অহেতুক মৃত্যু কেন বরণ করতে হবে সাধারণ মানুষকে? রাজনৈতিক রেষারেষির বলি খেটে খাওয়া মানুষ কেন হবে? এই মৌলিক প্রশ্নের মুখোমুখি হয়ে সমস্যার গভীরে যাওয়া এবং এর পেছনের কারণ অনুসন্ধান করার সৎ প্রচেষ্টা থেকে বেরিয়ে আসতে পারে রাজনৈতিক ব্যধির গভীরতম কারন। উপার্জনক্ষম যে মানুষগুলো দগ্ধ হচ্ছে তাদের পরিবারগুলোর কি হচ্ছে কিভাবে তারা ক্ষমতার রাজনীতির পাঁকে পড়ে নিঃস্ব থেকে নিস্বতর হচ্ছে তা নিয়ে দশ, বিশ বা পঁচিশ মিনিটের ডকুমেন্টারি তৈরি হতেই পারে। কিন্তু কোনো টেলিভিশন চ্যানেলে এরকম কোনো উদ্যোগ দেখা যায়নি। এর কারণও ওই পক্ষ বিপক্ষের রাজনীতি। টিভি চ্যানেলের মালিক যে দলের সমর্থক বা সক্রিয় নেতা সে চ্যানেলের সব প্রোগ্রাম ওই রাজনৈতক দলের মতাদর্শের অনুগামী হতে হবে। শিল্প সংস্কৃতির জগতে এই বিভাজন আশঙ্কাজনকভাবে স্থবির করে দিচ্ছে সৃজনশীলতাকে। এদেশের গণতন্ত্রেরও সীমাবদ্ধতা অনেক।\nভারতের গণতন্ত্র কর্পোরেট পুঁজিনির্ভর হয়ে পড়লেও ওদেশে এখনও খোলামেলা বা স্বাধীন মত প্রকাশের পরিসর অনেক বড়। তাই হায়দারের মতো চলচ্চিত্র নির্মাণ হয়। এ চলচ্চিত্রে ভারতীয় সেনা বাহিনীকে যেভাবে উপস্থাপন করা হয়েছে আমাদের দেশে তা সম্ভব নয়। কোনো সৃজনশীল নির্মাতার পক্ষে এ ঝুঁকি নেয়া কঠিন। বিভিন্ন বাহিনী বাংলাদেশে যেভাবে সাধারণ মানুষের প্রায় গায়ে গায়ে লেগে আছে তাতে অনেক ঘটনারই অন্তরালের আসল কারন নিয়ে কাহিনী নির্মাণ বেশ কঠিন কাজ। এও এখানকার এক বড় বাস্তবতা। সৃজনশীলতা বিকাশে প্রতিবন্ধকতা।\nযেকোনো দেশে সুস্থ রাজনৈতিক চর্চার বিকল্প নেই। বাংলাদেশের এখকার রাজনীতি বিপজ্জনক পথে হাঁটছে। এরকম পরিস্থিতি চলতে থাকলে বড় ধরনের কোনো বিপর্যয় নেমে আসা অস্বাভাবিক নয়।\nরাজনীতিবিদরা পথ হারিয়েছেন, শিল্প সংস্কৃতির জগতের মানুষদের দায় তাই এখন অনেক বেশি। যদিও সুস্থ রাজনীতির বিকাশ ছাড়া সুস্থ সংস্কৃতির বিকাশ সম্ভব নয়। তবু গতানুগতিক রাজনৈতিক ধারার বাইরে দাঁড়িয়ে যতটা সম্ভব সাংস্কৃতিক কর্মকা- বাড়ানো প্রয়োজন।\nএই যে প্রতিদিন পেট্রোলবোমায় এত মানুষ মারা যাচ্ছেন এদের নব্বই ভাগের বেশিই খেটে খাওয়ার শ্রমজীবী। এ মানুষগুলো যাদের প্রতিনিধিত্ব করছেন তাদের মধ্যে হতাশা ক্ষোভ বঞ্চনার যন্ত্রণা কি নেই? নিশ্চয়ই আছে। তাহলে তাঁরা এসবের বিরুদ্ধে নিজেরা কেন প্রতিরোধে নামছেন না? শুধু শ্রমজীবী জনগণ নয়, তাদের মতো অত নির্মমভাবে না হলেও আক্রান্ত হচ্ছে মধ্যবিত্তও। রাজনৈতিক অস্থিরতায় সঙ্কটে পড়েছে প্রাথমিক থেকে শুরু করে বিশ্ববিদ্যালয় পর্যন্ত অসংখ্য শিক্ষার্থী। হরতালের কারণে ‘ও’ লেভেলের একদিনের পরীক্ষা বাতিল হয়েছে। এটা দেশীয় পরীক্ষা নয় যে, হরতালের জন্য একদিনের পরীক্ষা অন্যদিন নেয়া হবে। একদিনের পরীক্ষা বাতিল হওয়া মানে পরীক্ষার্থীরা এ সেশনে এ পরীক্ষা আর দিতে পারবে না। ছ’মাস পরের সেশনে দিতে হবে নির্ধারিত পরীক্ষাটি অর্থাৎ ছ’মাস পিছিয়ে গেল তারা। আসন্ন এসএসসি পরীক্ষাও অনিশ্চয়তার মুখে। পরীক্ষার্থীরা মানসিক সঙ্কটে আছে। এদের মানসিক ক্ষতি পরিমাপ করার ক্ষমতা এদেশের রাজনীতিবিদদের নেই। তারা জনগণের জন্য রাজনীতি করেন এ গাঁজাখোরি গপ্পো মানুষ আর বিশ্বাস করে না। ক্ষমতাকেন্দ্রিক রাজনীতির নগ্ন বহির্প্রকাশে লজ্জিত হওয়ার বোধটুকুও হারিয়ে ফেলেছেন রাজনীতিবিদরা। কিন্তু এত কিছুর পরেও জনগণ জাগছেন না কেন? বার বার এ প্রশ্ন বড় হয়ে দেখা দিচ্ছে। দেয়ালে পিঠ ঠেকে যাচ্ছে তারপরও সয়ে যাচ্ছে সবাই সবকিছু, কেন?\nএর উত্তর খুব সোজা নয়। সাধারণভাবে এটুকু বলা যায়, রাষ্ট্রক্ষমতা কারা নিয়ন্ত্রণ করবে তা নির্ধারণের জন্য পাঁচ বছর পর পর নির্বাচন নির্বাচন খেলা একটা হয় ঠিকই এবং তাতে দেশীয় খেলোয়াড়রা অংশও নেন কিন্তু হার-জিত নির্ধারিত হয় ক্ষমতার উচ্চ মার্গীয় অন্য জায়গা থেকে। পৃথিবী বিশেষ করে বাংলাদেশের মতো দেশগুলো কিভাবে চলবে, কারা চালাবে তার চূড়ান্ত সিদ্ধান্ত আসে ওখান থেকেই। দেশীয় রাজনীতির মাঠের ক্লাউনদের লম্ফঝম্ফ না থাকলে জনগণের দৃষ্টি বিভ্রম ঘটানো সহজ হয় না। এতে এক শ’ ভাগ ক্ষতি দেশের মালিক জনগণের।\nপরিকল্পনার নিখুঁত বুনটে দুই জোটে মানুষকে এমনভাবে বিভক্ত করা হয়েছে যে একেই মনে হচ্ছে চূড়ান্ত। এ দৃষ্টি বিভ্রম ঘটানো হয়েছে জনগণের কথা বলার সত্যিকারের নেতৃত্ব যাতে গড়ে না ওঠে সেজন্য। যারা মেহনতী মানুষের মুক্তির আদর্শের বড় বড় বুলি কপচে রাজনৈতিক ক্যারিয়ার গড়েছেন তাঁরা এখন নগ্নভাবে পুঁজির পা চাটছেন। জনগণের সামনে দাঁড়ানোর লীডার শিপের জায়গা একেবারে শূন্য। এখন প্রয়োজন স্বচ্ছ দৃষ্টির নতুন নেতৃত্বের। যাঁরা পর্দার সামনের এবং পেছনের খেলা দেখতে বুঝতে এবং তা থেকে বেরোনোর সত্যিকারের সদিচ্ছা ও উপায় বের করবেন।


বিমান নিয়ে জঙ্গি হামলার ছক! | আমাদের সময়.কম – AmaderShomoy.com\nবিমান নিয়ে জঙ্গি হামলার ছক!\nপ্রকাশের সময় : November 01 2017 01:23 AM\nআপডেট সময় : November 01 2017 01:23 AM\nশাকিল : বিমান নিয়ে সরকারের উচ্চ পর্যায়ের (ভিভিআইপি) ব্যক্তিদের বাসভবনে হামলার পরিকল্পনা করেছিলেন বিমান বাংলাদেশ এয়ারলাইন্সের কো-পাইলট (ফার্স্ট অফিসার) সাব্বির এনাম সাব্বির। জঙ্গিদের সঙ্গে বৈঠক করে যুক্তরাষ্ট্রের টুইন টাওয়ারে হামলার আদলে হামলা চালানোর এই পরিকল্পনা করেন তিনি। এ ছাড়া বিমান যাত্রীদের জিম্মি করে মধ্যপ্রাচ্যের যে কোনো দেশে অবতরণ করার পরিকল্পনাও ছিল তার। তার আগেই তাকে গ্রেফতার করে ফেললো র্যাপিড অ্যাকশন ব্যাটালিয়ন (র্যাব)। গত সোমবার দিবাগত রাত থেকে মঙ্গলবার ভোর পর্যন্ত মিরপুরের বিভিন্ন এলাকায় অভিযান চালিয়ে সাব্বিরসহ চারজনকে গ্রেফতার করে র্যাব। গ্রেফতার অপর তিনজন হলেন সাব্বিরের মা সুলতানা পারভীন (৫৫), সাব্বিরের মামাতো ভাই আসিফুর রহমান আসিফ (২৫) ও গত সেপ্টেম্বরে আত্মঘাতী বিষ্ফোরণে নিহত জঙ্গি আব্দুল্লাহর সহযোগী মো. আলম (৩০)। এছাড়া পুলিশি স্থাপনাসহ বিভিন্ন স্থানে গাড়ি বোমা হামলার পরিকল্পনাও ছিল জঙ্গিদের।\nগতকাল মঙ্গলবার বিকালে রাজধানীর কারওয়ান-বাজার র্যাব মিডিয়া সেন্টারে আয়োজিত সাংবাদিক সম্মেলনে এসব তথ্য জানানো হয়।\nসংবাদ সম্মেলনে র্যাবের লিগ্যাল অ্যান্ড মিডিয়া উইংয়ের পরিচালক কমান্ডার মুফতি মাহমুদ বলেন, গত ৪ থেকে ৮ সেপ্টেম্বর রাজধানীর দারুস সালামে জঙ্গি আব্দুল্লাহর আস্তানা ‘কমল প্রভা’ বাসায় অভিযান চালায় র্যাব। অভিযান চলাকালে আত্মঘাতী বিস্ফোরণে জঙ্গি আব্দুল্লাহ, তার দুই স্ত্রী, দুই সন্তান এবং দুই সহযোগী নিহত হন। এ ঘটনার পর র্যাব গোয়েন্দা কার্যক্রম অব্যাহত রাখে এবং দায়ের করা মামলায় কমল প্রভা বাড়ির মালিক হাবীবুল্লাহ বাহার আজাদসহ ছয়জনকে গ্রেফতার করা হয়। গত ২৬ অক্টোবর নারায়ণগঞ্জ থেকে আব্দুল্লার ঘনিষ্ঠ সহযোগী বিল্লাল হোসেনকে (২৩) গ্রেফতার করা হয়। তিনি আদালতে স্বীকারোক্তিমূলক জবানবন্দি দেন। তার দেওয়া তথ্য অনুযায়ী সোমবার দিবাগত রাত থেকে মঙ্গলবার ভোর পর্যন্ত মিরপুরের বিভিন্ন এলাকায় অভিযান চালিয়ে সাব্বিরসহ এই চারজনকে গ্রেফতার করা হয়।\nতিনি আরো বলেন, মিরপুরে আব্দুল্লাহ ‘কমল প্রভা’ নামে যে বাড়ি ভাড়া নিয়েছিলেন তার মালিক হাবিবুল্লাহ বাহার আজাদের ছেলে সাব্বির এমাম সাব্বির ২০০৯ সালে বাংলাদেশ ফ্লাইং একাডেমি থেকে বিমান চালনার প্রশিক্ষণ নেন। এরপর তিনি ২০১০ সাল থেকে ২০১৪ সাল পর্যন্ত রিজেন্ট এয়ারওয়েজ-এ চাকরি করেন। এই সময়ে তিনি স্পেন থেকে বিশেষ প্রশিক্ষণ নেন। ২০১৪ সাল থেকে সাব্বির বাংলাদেশ বিমানের কো-পাইলট হিসেবে চাকরিরত। তিনি বাংলাদেশ বিমানের বোয়িং-৭৩৭ পরিচালনা করে থাকেন। তিনি সর্বশেষ গত ৩০ অক্টোবর ঢাকা-কলকাতা-ঢাকা ফ্লাইট পরিচালনা করেছেন। সাব্বির তুরস্ক থেকেও বিমান চালনার উপর প্রশিক্ষণ নেন। তিনি দুবাই, কাতার, ওমান, সিঙ্গাপুর, মালেয়েশিয়া, থাইল্যান্ড ও বাংলাদেশের অভ্যন্তরীণ ফ্লাইট ছাড়াও আরো অনেক দেশে বাংলাদেশ বিমানের পাইলট হিসেবে কাজ করেছেন।\nর্যাব কর্মকর্তা মুফতি মাহমুদ আরো বলেন, জঙ্গি আব্দুল্লাহর সঙ্গে সাব্বিরের ঘনিষ্ঠতা ছিল। নব্য জেএমবি নেতা সারোয়ার জাহানের মাধ্যমে তিনি জঙ্গিবাদের দীক্ষা নেন। গুলশান হামলার আগে ও পরে আব্দুল্লাহ, গ্রেফতারকৃত পাইলট সাব্বির, সারোয়ার একত্রে নাশকতার পরিকল্পনা করেন। পরিকল্পনার অংশ হিসেবে সাব্বির বিমান চালিয়ে সরকারের শীর্ষ পর্যায়ের ব্যক্তিদের বাসভবনে আঘাত, অথবা বিমানের যাত্রীদের জিম্মি করে মধ্যপ্রাচ্যে নিয়ে যাওয়ার বিষয়ে আলোচনা করেন। তার চাকরির ভাতা বাবদ ১০ লাখ টাকা পাওয়ার কথা ছিল। সেই টাকা আব্দুল্লাহর মাধ্যমে তাদের সংগঠনে দান করবেন বলে কথা দিয়েছিলেন সাব্বির।\nসংবাদ সম্মেলনে র্যাব কর্মকর্তা আরো বলেন, গ্রেফতারকৃত সুলতানা পারভীন (৫৫) সাব্বিরের মা। তিনি আব্দুল্লাহর ভাড়াকৃত ফ্ল্যাটে গিয়ে ও ছাদে উঠে জঙ্গি সংগঠনের বিষয়ে আব্দুল্লাহর সঙ্গে আলোচনা করতেন। তিনি জঙ্গি সারোয়ার জাহানের বাইয়াত (আনুগত্য) গ্রহণ করেন। এছাড়াও তিনি আব্দুল্লাহকে সংগঠনের জন্য বিভিন্ন সময় আর্থিক সহায়তা দিয়েছেন বলে র্যাব প্রাথমিকভাবে জানতে পেরেছে।\nএছাড়া গ্রেফতারকৃত আসিফুর রহমান আসিফ সম্পর্কে সুলতানা পারভীনের ভাতিজা। আব্দুল্লাহর সঙ্গে ঘনিষ্ঠতা থাকায় আসিফ মাঝে-মধ্যেই তারা বাসায় যাতায়াত করতেন ও জঙ্গি সংগঠনের বিভিন্ন বিষয়ে আলোচনা করতেন। আসিফ জঙ্গি আব্দুল্লাহর ঘনিষ্ঠ সহযোগী ছিলেন। তিনি জঙ্গি সারোয়ার জাহানের বাইয়াত গ্রহণ করেন। বিস্ফোরক তৈরির জন্য আব্দুল্লাহর বাসায় বিভিন্ন ধরণের কেমিক্যাল সরবরাহ করতেন তিনি। এছাড়াও তিনি তার বন্ধুর কাছ থেকে একটা নাইনএমএম পিস্তল এনে আব্দুল্লাহকে সরবরাহ করতে চেয়েছিলেন। কিন্তু দাম বেশি হওয়ায় আব্দুল্লাহ পিস্তলটি গ্রহণ করেননি।\nগ্রেফতারকৃত আলম (৩০) দারুস সালাম থানা এলাকার একজন চায়ের দোকানদার। তিনি বিভিন্ন সময় সংগঠনের কাজে আব্দুল্লাহকে গাড়ি সরবরাহ করতেন। গত রমজান মাসে আলমের মাধ্যমে একটি ট্রাক ভাড়া করে ইউরোপের হামলার মতো নিকটস্থ কোনো পুলিশি স্থাপনায় গাড়ি হামলার পরিকল্পনা করেন বিল্লাল। তাদের উদ্দেশ্য ছিল গাড়ি চালানো শিখে যুক্তরাষ্ট্র, ফ্রান্স ও জার্মানির মতো এ দেশের বিভিন্ন স্থানে গাড়ি অথবা গাড়িবোমা হামলা করা। ইত্তেফাক


হোমতুরস্কতুর্কী এজিয়ান কোস্ট35 Izmirমিচিলেজ কি এজিয়ান সাগরকে প্রভাবিত করে? রাষ্ট্রপতি সোয়ার ঘোষণা করলেন\n09 / 06 / 2021 35 Izmir, সাগর, তুর্কী এজিয়ান কোস্ট, সাধারণ, শীর্ষক, তুরস্ক\nরাষ্ট্রপতি সোয়ের ব্যাখ্যা দিয়েছিলেন যে ইজেজ সাগরকে ইজেজগুলি প্রভাবিত করে\nইজমির মেট্রোপলিটন পৌরসভার মেয়র টুনি সোয়ার বাসার ফেডার বৈঠকে মারমারা সাগরকে হুমকিস্বরূপ এবং এজিয়ান সাগরের জন্য আশঙ্কা করা সমুদ্রের লালা সম্পর্কে বাসভবনে বক্তব্য রেখেছিলেন। রাষ্ট্রপতি সোয়র বলেছিলেন, “যতক্ষণ আমরা এর দূষণকে পরিষ্কার এবং প্রতিরোধ করতে থাকি ততক্ষণ এই বিপর্যয় আমাদের থেকে দূরে থাকবে। নিশ্চিত আশ্বাস, প্রথম বৈজ্ঞানিক তথ্য দেখায় যে এই বিপর্যয় আমাদের থেকে অনেক দূরে ” ড।\nইজমির মেট্রোপলিটন পৌরসভার মেয়র টুনি সোয়ার ওয়েস্টার্ন আনাতোলিয়ান শিল্পপতি ও ব্যবসায়ীদের সমিতি ফেডারেশনের (বেসড) সম্মেলনে অংশ নিয়েছিলেন। রাষ্ট্রপতি সোয়ার সামুদ্রিক লালা (মিউসিলেজ) থেকে ইজমির ট্র্যাফিক পর্যন্ত সাম্প্রতিক সময়ে এজেন্ডায় থাকা বহু বিষয় নিয়ে সদস্যদের প্রশ্নের জবাব দিয়েছেন। সামুদ্রিক লালা সম্পর্কে বিবৃতি দিয়ে রাষ্ট্রপতি টুনে সোয়ার বলেছিলেন যে শস্যচরণের বিষয়টি সামনে আসার সাথে সাথে তিনি বিভিন্ন বিশ্ববিদ্যালয়ের বিজ্ঞানীদের কাছ থেকে প্রতিবেদন চেয়েছিলেন এবং তারা খুব কঠোর গবেষণা শুরু করেছেন। জাজিরের পক্ষে প্রথম তথ্য হৃদয় বিদারক বলে উল্লেখ করে মেয়র সোয়ার বলেছিলেন, “আমাদের জানানো হয়েছিল যে সমুদ্রকে প্রদত্ত চিকিত্সার জল যদি উন্নত জৈবিক চিকিত্সা উদ্ভিদ থেকে বেরিয়ে আসে তবে সমুদ্রের পরিবেশগত ভারসাম্য প্রভাবিত হবে না এবং এর সম্ভাবনা নেই is একটি নেতিবাচক ছবি। নার্লাদিরে এবং ইশালিতে আমাদের উন্নত জৈব চিকিত্সা কেন্দ্র রয়েছে।এর সিদ্ধান্তে পৌঁছেছে যে চিকিত্সা করা জলটি উপসাগরের দূষণকে প্রভাবিত করে না। ইজমির উন্নত জৈবিক চিকিত্সার ক্ষেত্রে তুরস্কের নেতা। একদিকে, বৃষ্টির জল-নিকাশী জল পৃথকীকরণের চ্যানেলগুলির নির্মাণ, যা আমরা উপসাগরটি পরিষ্কার করে চলেছি, অব্যাহত রয়েছে। প্রতিটি কিলোমিটার, খাল, বৃষ্টির জল এবং নিকাশী চিকিত্সার চ্যানেল পৃথক পৃথক পৃথক উপসাগর পরিষ্কার করতে পরিবেশন করে। এটি মারমার মতো বদ্ধ সমুদ্র নয়। একটি প্রাকৃতিক প্রচলন আছে। যতক্ষণ না আমরা দূষণ করি না ততক্ষণ প্রকৃতির স্ব-পুনর্নবীকরণ এবং প্রচলন পরিষ্কারের পরিমাণ বৃদ্ধি পায়। আমরা প্রথমবারের মতো গেজেবালিতে নীল পতাকা পেয়েছি। টরপিল কোনও অংশীদারের সাথে কেনা জিনিস নয়, এটি আন্তর্জাতিক মানের। আমরা এটি উপসাগরে টানতে থাকব। যেহেতু আমরা এটি পরিষ্কার করতে এবং এর দূষণ রোধ করতে থাকি, এই মারাত্মক ঘটনাটি আমাদের থেকে দূরে থাকবে। নিশ্চিত আশ্বাস, প্রথম বৈজ্ঞানিক তথ্য দেখায় যে এই বিপর্যয় আমাদের থেকে অনেক দূরে is অবশ্যই, আমরা শিথিল করব না, "তিনি বলেছিলেন।\nআসুন রাবার চাকা থেকে মুক্তি পাওয়া যাক\nরাষ্ট্রপতি সোয়ার ইঙ্গিত করেছিলেন যে আজমিরে ১ 17 দিনের বন্ধ থাকার পরে মূল ধমনীতে যানবাহনের সংখ্যা আগের বছরের একই সময়ের তুলনায় ১১১ শতাংশ বেড়েছে; হালকা রেল ব্যবস্থা, মেট্রো এবং সমুদ্র পরিবহন আরও ব্যবহার করা উচিত বলে উল্লেখ করা হয়েছে। তারা বাইসাইকেল ও পথচারীদের পরিবহন বৃদ্ধিরও চেষ্টা করছে উল্লেখ করে সোয়ার বলেন, "আমাদের যথাসম্ভব রাবার চাকা এড়ানো উচিত, পাতাল রেল, হালকা রেল, সমুদ্র এবং সাইকেলের পরিবহণকে উত্সাহিত করতে হবে এবং ট্রাফিকের বোঝা এই জায়গাগুলিতে স্থানান্তর করতে হবে।" তারা কমপক্ষে তিনটি নতুন মেট্রো রুটে কাজ করছে বলে, রাষ্ট্রপতি টুনে সোয়ারও ফেরি ব্যবহারের বৃদ্ধির দিকে দৃষ্টি আকর্ষণ করেছিলেন।\nআমরা সাহায্যকারী হতে প্রস্তুত\nদ্বিতীয় রিং রোডের ইস্যুতে স্পষ্ট হয়ে সইয়ার বলেছিলেন, “মন্ত্রণালয়ের এজেন্ডায় থাকা দ্বিতীয় রিং রোড প্রকল্পে মন্ত্রণালয় কোনও পদক্ষেপ নেয় না। যদিও আমাদের অন্যান্য সমাধান রয়েছে, আমরা আজকের পরিস্থিতিতে ফ্রিওয়ে সম্পর্কিত একটি সুবিধা প্রদানকারী হতে প্রস্তুত। এক্ষেত্রে, মন্ত্রীর আগে এনজিওদের উদ্যোগগুলি গুরুত্বপূর্ণ হবে। "আমি মনে করি আমরা দাবি করা শুরু করার পরে সরকারের একটি উদ্যোগ থাকবে," তিনি বলেছিলেন।\nকোন যাদু ছড়ি\nট্রাফিক সমস্যার জন্য তারা নতুন সমাধান তৈরি করে উল্লেখ করে সোয়ার বলেছিলেন, “আমরা জানি যে আজমিরের বৃহত্তম সমস্যাটি এই মুহুর্তে ট্র্যাফিক। আমরা এটিকে সহজ করার চেষ্টা করি। তবে আমি আরও প্রশংসা করি যে আমাদের কোনও যাদুর দড়ি নেই। আমরা পরামর্শ শুনতে এবং ধারণা পেতে প্রস্তুত। আমরা আমাদের অগ্রাধিকার হিসাবে আমাদের বিশেষজ্ঞ কর্মীদের সাথে কাজ চালিয়ে যাচ্ছি। " আলসানকাকের আন্ডারপাসটি তৈরির জন্য পরিকল্পনা করা আন্ডারপাসের জন্য এক হাজার কোটি টাকার বেশি ব্যয় রয়েছে বলে উল্লেখ করে সয়ার জানিয়েছেন যে তারা প্রকল্পটি ছেড়ে দিতে পারবেন না এবং তারা একটি নতুন ধমনী খুঁজছেন। তিনি বলেছিলেন যে চ্যানেল অফ সিটি প্ল্যানার্স কর্তৃক দায়ের করা মামলার ফলস্বরূপ স্যানক্রিটে নির্মিত আন্ডারপাস প্রকল্পটি আশ্রয় করা হয়েছিল।\nআদালতের আদেশ রয়েছে\nঅতীতের mirষ্মিরের এজেন্ডায় আসা ক্কিউলার এবং বোস্টানলিকে সংযুক্ত করবে এমন প্রকল্পের কথা বলতে গিয়ে সোয়ার বলেছিলেন, “সমর্থক ও বিরোধী হওয়ার বাইরে আদালতের সিদ্ধান্তও রয়েছে। এ কারণেই এটা অসম্ভব। আমরা 6th ষ্ঠ ফেরি কেনার প্রক্রিয়া শুরু করেছি। আমরা আরও অনেক ঘাট ফেরি পরিচালনা করব, "তিনি বলেছিলেন।\n380 মিলিয়ন ক্রয়\nপিপলস গ্রোসারি সম্পর্কে তথ্য প্রদানকারী রাষ্ট্রপতি সোয়ার বলেছিলেন যে তারা দোকানের সংখ্যা ২০-এ বাড়িয়ে দিতে চেয়েছিল। “আরেকটি কৃষি সম্ভব” এর দৃষ্টিভঙ্গি সম্পর্কে বক্তব্য প্রদান করে সোয়ার উল্লেখ করেছিলেন যে তারা খরা ও দারিদ্র্যের সাথে লড়াই করছে। সোয়ার বলেছেন, “গত বছর আমরা ১৪৪ মিলিয়ন লিরা ক্রয় করেছি। আমরা এই বছর এবং পরের বছর ক্রয়ের গ্যারান্টি বাড়িয়ে 20 মিলিয়ন করে দেব। আমরা আমাদের উত্পাদকদের পক্ষে আরও বেশি উত্পাদন এবং তাদের উত্পাদিত পণ্য বিক্রি করা সম্ভব করব। '\nমহামারী হওয়ার পরে সব শহরে ট্রাফিক বেড়েছে উল্লেখ করে ইজমির মহানগর পৌরসভার সেক্রেটারি জেনারেল ডা। বুয়ারা গোকি ভারী যান চলাচলের ক্ষেত্রগুলিতে তারা যে অস্থায়ী এবং স্থায়ী কাজগুলি করবেন সে সম্পর্কে কথা বলেছেন। বোর্ডের বেসায়েড চেয়ারম্যান মেহমেত আলী কাসালি "আরেকটি কৃষি সম্ভব" এর দর্শনের গুরুত্বের উপর জোর দিয়েছিলেন এবং বলেছিলেন, "আপনি এই কেন্দ্রের ঘনত্বকেও রোধ করেন, যা একটি অত্যন্ত গুরুত্বপূর্ণ নগর সমস্যা, কৃষক এবং গ্রামবাসীকে তাদের মধ্যে রেখে জায়গা. "এটি কেবল টমেটো এবং গোলমরিচ ইস্যু নয়, আমি এটি নগরায়ণের জন্য একটি অত্যন্ত গুরুত্বপূর্ণ সমাধান হিসাবে দেখছি," তিনি বলেছিলেন।\nEGİAD Th৮ তম এজিয়ান মিটিংয়ের অতিথি টিউন সোয়ার হয়ে ওঠেন\nমেয়র সোয়ার, আমরা ক্যালসার্পার্কের সংবিধানকে কমন সেন্স দিয়ে প্রস্তুত করেছিলাম\nমেয়র সোয়ার: আমরা এক্সএনএমএক্স মাইলেজে রেল সিস্টেম নেটওয়ার্ক উত্থাপন করব\nপ্রেসিডেন্ট সোয়ার আশফাল রেকর্ডের প্রতিশ্রুতি রাখে


মহীয়সী নারী প্রতিভা মুৎসুদ্দি\nসাজ্জাদ কাদির ৮:৫২ অপরাহ্ণ, নভেম্বর ০৭, ২০১৯\nযুগে যুগে নারীর অগ্রগতির পেছনে পুরুষ নয়, নারী নিজেই প্রধান ভূমিকায় অবতীর্ণ হয়েছে। পুরুষ চেয়েছে নারী নিয়ন্ত্রিত গণ্ডির মধ্যে আবদ্ধ থাকুক। কিন্তু সেই গণ্ডিকে চ্যালেঞ্জ করে নারী এগুনোর চেষ্টা করেছে। অধিকার কেউ কাউকে দেয় না, অধিকার আদায় করে নিতে হয়। এক একজন নারী তাদের অধিকার আদায়ে সোচ্চার হয়েছে এবং নিজেরা এগিয়েছে, সঙ্গে তাদের চারপাশটাকেও এগিয়ে নিয়ে গেছে। অনেক ক্ষেত্রে কিছু নারী পুরুষের চেয়েও অগ্রবর্তী ভূমিকায় অবতীর্ণ হয়েছে। তেমনি আজকে এক মহীয়সী নারীর কথা বলব যিনি সব বাধা অতিক্রম করে এ দেশের নারী শিক্ষায় অসামান্য অবদান রেখে চলেছেন। শুধু তাই নয় তিনি আমাদের একজন ভাষাসংগ্রামীও। এই মহীয়সী নারীর নাম প্রতিভা মুৎসুদ্দি। যিনি তার প্রতিভায় নিজে আলোকিত হয়েছেন এবং একই সঙ্গে তার চারপাশটাকে আলোকিত করেছেন।\nপ্রতিভা মুৎসদ্দির জন্ম ১৯৩৫ সালের ১৬ ডিসেম্বর চট্টগ্রাম জেলার রাউজান উপজেলার মহামুনী পাহাড়তলী গ্রামে। বাবা কিরণ বিকাশ মুৎসুদ্দি তার সময়ের একজন প্রতিষ্ঠিত আইনজীবী। মা শৈলবালা মুৎসুদ্দি সহজ-সরল অথচ সত্যাশ্রয়ী গৃহিণী। শৈশবে তার শিক্ষাজীবন শুরু হয় গ্রামের পাঠশালাতে। চট্টগ্রামের প্রাচীনতম ডা. খাস্তগীর সরকারি বালিকা বিদ্যালয় থেকে ১৯৫১ সালে ম্যাট্রিকুলেশন এবং ১৯৫৩ সালে চট্টগ্রাম কলেজ থেকে ইন্টারমিডিয়েট পাস করেন। ঢাকা বিশ্ববিদ্যালয় থেকে ১৯৫৬ সালে অর্থনীতিতে স্নাতক (সম্মান) এবং ১৯৫৯ সালে অর্থনীতিতে এম এ ডিগ্রি লাভ করেন। ১৯৬০ সালে ময়মনসিংহ মহিলা টিচার্স ট্রেনিং কলেজ থেকে বিএড ডিগ্রি লাভ করেন।\nব্রিটিশবিরোধী আন্দোলন, দ্বিতীয় বিশ্বযুদ্ধ, দেশভাগ, ভাষার দাবিতে আন্দোলিত সময়ে বেড়ে উঠেছেন প্রতিভা মুৎসুদ্দি। ছোটবেলা থেকেই অত্যন্ত রাজনীতি সচেতন ছিলেন তিনি। তাই তার রাজনীতিতে হাতেখড়ি হয় গ্রামের স্কুলে পড়া অবস্থাতেই। কলেজ জীবনে ভাষা আন্দোলনের হাত ধরে আরও ঘনিষ্ঠ হয়েছেন রাজনীতি তথা জীবন ঘনিষ্ঠ বাম রাজনীতিতে। চট্টগ্রাম কলেজের ছাত্রী হিসেবে আমাদের মহান ভাষা আন্দোলনে সক্রিয় অংশগ্রহণ করেন। জড়িয়ে পড়েন বিভিন্ন সেবা ও কল্যাণধর্মী কাজের সঙ্গে। ভাষা আন্দোলনের ধারাবাহিকতায় স্বাধিকার আন্দোলন তখন বেগবান। ১৯৫৫ সালে ঢাকা বিশ্ববিদ্যালয়ের ছাত্রী থাকা অবস্থায় স্বাধিকার আন্দোলনের এক মিছিল থেকে তিনি গ্রেফতার হন। দুসপ্তাহের কারাবাসের পর মুক্ত হন। তৎকালীন সবার প্রিয় এ বামপন্থি ছাত্র নেত্রী ১৯৫৫-৫৬ শিক্ষাবর্ষে ডাকসুতে মহিলা মিলনায়তন সম্পাদিকা নির্বাচিত হন। তিনি ১৯৫৬-১৯৫৭ শিক্ষাবর্ষে রোকেয়া হলের (তৎকালীন উইমেন্স হল) প্রথম নির্বাচিত ভিপি। রাজনৈতিক টানাপড়েন ও আন্দোলনের ঘাত-প্রতিঘাত মাথায় নিয়ে এভাবেই মানবতার কল্যাণে নিবেদনের জন্য নিজেকে ঋদ্ধ করেছেন।\nপ্রতিভা মুৎসুদ্দি ছাত্র জীবন শেষ করে রাজনীতিকে বিদায় জানিয়ে নারী শিক্ষা ও স্বাবলম্বনে তথা নারী পুরুষ সমতায় মানুষ গড়ার বিশাল কর্মযজ্ঞে নিজেকে নিবেদন করার লক্ষ্যে ১৯৬০ সালে প্রথম কর্মক্ষেত্র কক্সবাজার বালিকা বিদ্যালয়ে প্রধান শিক্ষিক পদে যোগ দেন। নীতি ও নৈতিকতার ক্ষেত্রে অবিচল এ শিক্ষাব্রতী ১৯৬২ সালে জয়দেবপুর বালিকা উচ্চ বিদ্যালয় (বর্তমানে গাজীপুর সরকারি উচ্চ বালিকা বিদ্যালয়)-এ প্রধান শিক্ষকের দায়িত্ব গ্রহণ করেন। এখানে আমলাতান্ত্রিক অবৈধ হস্তক্ষেপ তাকে ক্ষুব্ধ করে। ১৯৬৩ সালে নারী শিক্ষার পাদপীঠ ভারতেশ্বরী হোমসে অর্থনীতি বিভাগের প্রভাষক হিসেবে যোগদান করেন। প্রতিষ্ঠাতা শহীদ দানবীর রণদা প্রসাদ সাহার একান্ত ইচ্ছায় ১৯৬৫ সালে তিনি ভারতেশ্বরী হোমসের অধ্যক্ষের গুরুদায়িত্ব গ্রহণ করেন। একটানা দীর্ঘ ৩৩ বছর সফলতার সঙ্গে দায়িত্ব পালন শেষে ১৯৯৮ সালে তিনি অধ্যক্ষের পদ থেকে অবসর গ্রহণ করেন।\nভারতেশ্বরী হোমসের সব থেকে দীর্ঘকালব্যাপী অধ্যক্ষ তিনি। তার সময়ে ভারতেশ্বরী হোমস ১৯৮৭ সালে স্কুল হিসেবে এবং ১৯৯৫ সালে কলেজ হিসাবে দেশসেরার মর্যাদা পায়। তিনি নারী শিক্ষা প্রসারের এক কিংবদন্তিতে পরিণত হন। তার হাজার হাজার ছাত্রী সমাজে মাথা উঁচু করে দাঁড়িয়েছে, অন্যকে দাঁড়াতে সাহায্য করছে। বর্তমানে রণদা প্রসাদ সাহা প্রতিষ্ঠিত কুমুদিনী ওয়েলফেয়ার ট্রাস্ট অব বেঙ্গল (বাংলাদেশ) লি.-এর একজন পরিচালক তিনি। এ সংস্থার শিক্ষা কার্যক্রম পরিচালনা করছেন। সংস্থাটি এখন কুমুদিনী উইমেন্স মেডিকেল কলেজ, ভারতেশ্বরী হোমস স্কুল ও কলেজ, কুমুদিনী নার্সিং স্কুল ও কলেজ, রণদা প্রসাদ সাহা বিশ্ববিদ্যালয়ের ন্যায় বিখ্যাত প্রতিষ্ঠানগুলো পরিচালনা করছে। উল্লেখ্য, অতিরিক্ত দায়িত্ব হিসাবে ১৯৭২ সাল থেকে কুমুদিনী ওয়েলফেয়ার ট্রাস্টের মির্জাপুর কুমুদিনী কমপ্লেক্সের প্রশাসকের দায়িত্ব পালন করে আসছেন। অধ্যক্ষ থাকাকালীন তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের সম্মানিত সদস্য পদ অলঙ্কৃত করেছেন একাধিকবার।\nপ্রতিভা মুৎসুদ্দি সব সময়ই একজন প্রচার-বিমুখ মানুষ। তবুও তার আন্তরিকতা, নিষ্ঠা, ব্রত সময়ে সময়ে তাকে পাদ প্রদীপে তুলে নিয়ে এসেছে। বিভিন্ন সময় বিদগ্ধজন, সামাজিক ও সাংস্কৃতিক প্রতিষ্ঠান ও দেশ তাকে স্মরণ করতে ভোলেনি। তিনি বিভিন্নভাবে সম্মানিত হয়েছেন। তার মধ্যে উল্লেখযোগ্য অনন্যা শীর্ষ দশ পদক, বৌদ্ধ একাডেমি পুরস্কার, ইন্টারন্যাশনাল ব্রাদারহুড মিশন কর্তৃক কর্মবীর পদক, ড. আহমদ শরীফ পুরস্কার ইত্যাদি। এ ছাড়াও তিনি বিভিন্ন সংগঠন থেকে ভাষাসৈনিক সম্মাননা লাভ করেন। শিক্ষাক্ষেত্রে অসামান্য অবদানের জন্য ২০০২ সালে দ্বিতীয় সর্বোচ্চ বেসামরিক রাষ্ট্রীয় সম্মাননা একুশে পদকে ভূষিত হন তিনি। ২০১৭ সালে তিনি বাংলা একাডেমি ফেলোশিপ লাভ করেন।\nব্যক্তিগত জীবনে প্রতিভা মুৎসুদ্দি সংসার করেননি। ভারতেশ্বরী হোমস আর কুমুদিনী ওয়েলফেয়ার ট্রাস্টই এখন তার পরিবার, সংসার। এই প্রতিষ্ঠানকে কেন্দ্র করেই প্রতিভার এতগুলো বছর পার হয়েছে। বাকি জীবন ভারতেশ্বরী হোমস আর কুমুদিনী ওয়েলফেয়ার ট্রাস্ট পরিবারের সঙ্গেই তিনি সুখে-দুঃখে, আনন্দ-বেদনায় কাটিয়ে দিতে চান।\nপ্রতিভা মুৎসুদ্দির পুরো জীবন পর্যালোচনা করলে অত্যন্ত আত্মসম্মানবোধসম্পন্ন এক মহীয়সী নারীর দেখা পাওয়া যায়। যিনি কখনো অন্যায়ের কাছে আপস করেননি। প্রথম দুটি কর্র্মস্থল ছাড়ারও প্রধান কারণ ছিল আপসহীন মনোভাব। ভারতেশ্বরী হোমসে যোগদান করে তিনি যেন নিজের আপন ভুবন পেয়েছিলেন। আর এই আপন ভুবন তার নেতৃত্বে দেশের নারী শিক্ষায় এক অনন্য প্রতিষ্ঠানে পরিণত হয়। এমন দৃঢ়চেতা মানুষ আমাদের সমাজে বড়ই প্রয়োজন। একজন প্রতিভা মুৎসুদ্দির জীবন যে কোনো নারীর জন্য অনুকরণীয় আদর্শ হতে পারে। ছাত্রজীবনে বাংলা ভাষা ও স্বাধিকার আন্দোলন এবং পরবর্তীতে দেশের নারী শিক্ষার বিস্তারে এই মানুষটির অবদান অসামান্য। আমরা তার সুস্বাস্থ ও দীর্ঘায়ু কামনা করি।


`রোহিঙ্গাদের অস্থায়ী আবাসস্থল গড়ে দিতে প্রস্তুত ইন্দোনেশিয়া’ »\nঢাকা , বৃহস্পতিবার ( সকাল ৬:০৭ ) , ২ ডিসেম্বর, ২০২১ । ১৮ অগ্রহায়ণ, ১৪২৮ । ২৬ রবিউস-সানি, ১৪৪৩\n19 December 2017, Tuesday, 19:59:28\nবাংলাদেশে আশ্রয় নেওয়া রোহিঙ্গা মুসলিমদের অস্থায়ী আবাসস্থল গড়ে দিতে চায় ইন্দোনেশিয়া। এ জন্য দেশটির সরকার প্রস্তুত বলে জানিয়েছেন ঢাকায় সফররত ইন্দোনেশিয়ার ডেপুটি স্পিকার ড. ফাদলি জোন। মঙ্গলবার (১৯ ডিসেম্বর) দুপুরে জাতীয় সংসদে এক সাক্ষাতে স্পিকার ড. শিরীন শারমিন চৌধুরীকে তিনি একথা জানান।\nড. শিরীন শারমিন চৌধুরী ফাদলি জোনকে জানান, নির্যাতন ও নিপীড়নের মুখে মিয়ানমার থেকে পালিয়ে আসা গৃহহারা রোহিঙ্গা জনগোষ্ঠীকে আশ্রয় দিয়ে বাংলাদেশ সরকার নজির স্থাপন করেছে। এজন্য বিশ্ব জনমত বাংলাদেশের পক্ষে রয়েছে।\nইন্দোনেশিয়ার ডেপুটি স্পিকার বলেন, তাঁর দেশের সরকার বাংলাদেশে আশ্রয় নেওয়া রোহিঙ্গাদের সহযোগিতা অব্যাহত রাখবে। রোহিঙ্গা শিবিরে চিকিৎসা সেবা দিতে চিকিৎসক প্রেরণের পাশাপাশি রোহিঙ্গাদের অস্থায়ী আবাসস্থল গড়ে দিতে প্রস্তুত ইন্দোনেশিয়া। এ ব্যাপারে তাঁর সরকারের পক্ষ থেকে আগ্রহের কথা জানান ড. ফাদলি জোন।\nস্পিকারের কার্যালয়ে ইন্দোনেশিয়ার ডেপুটি স্পিকারের নেতৃত্বে একটি প্রতিনিধি দল সাক্ষাৎ করেন। প্রতিনিধি দলে অন্যদের মধ্যে ছিলেন দেশটির সংসদ সদস্য নূরমানসিয়া তানজুং ও লেদিয়া হানিফা আমালিয়া। সাক্ষাৎকালে তাঁরা দ্বি-পাক্ষিক স্বার্থ সংশ্লিষ্ট বিষয়ে আলোচনা করেন।\nস্পিকার শিরীন শারমিন চৌধুরী প্রতিনিধিদলকে স্বাগত জানিয়ে বলেন, ইন্দোনেশিয়া বাংলাদেশের দীর্ঘ দিনের বন্ধু। রোহিঙ্গা ইস্যুতে ইন্দোনেশিয়া সরকার ও বিশেষ করে সংসদের ভূমিকার প্রশংসা করে স্পিকার এ ইস্যুতে আরও সহযোগিতা কামনা করেন।\nরোহিঙ্গা ইস্যুতে বাংলাদেশের প্রধানমন্ত্রী শেখ হাসিনার গৃহীত পদক্ষেপের বিবরণ দিয়ে স্পিকার বলেন, এ ইস্যুতে বাংলাদেশের পক্ষে আন্তর্জাতিক জনমত তৈরি হয়েছে। তিনি এ বিষয়ে বিশ্ব সম্প্রদায়ের আরো সহযোগিতা কামনা করেন।\nস্পিকার আরো বলেন, প্রধানমন্ত্রী শেখ হাসিনা জাতিসংঘে রোহিঙ্গা ইস্যুতে পাঁচটি প্রস্তাব উত্থাপন করেছেন। এই প্রস্তাবগুলো যৌক্তিক এবং এর মাধ্যমে এ সমস্যার স্থায়ী সমাধান করা সম্ভব।\nএদক, যুক্তরাষ্ট্র সরকার রোহিঙ্গাদের সাহায্যার্থে বাংলাদেশকে ৩০ লাখ প্যাকেটেরও বেশি খাবার স্যালাইন সরবরাহ করেছে। আর ঢাকায় সফররত তুরস্কের প্রধানমন্ত্রী বিনালি এলদেরিম মিয়ানমার সেনাবাহিনীর অভিযানের মুখে রাখাইন রাজ্য থেকে পালিয়ে আসা রোহিঙ্গাদের ক্যাম্প পরিদর্শনে বুধবার (২০ ডিসেম্বর) কক্সবাজারে যাবেন।\nগত ২০ নভেম্বর জাতীয় এক পত্রিকায় প্রকাশিত প্রতিবেদনে বলা হয়, চলতি বছরের ২৫ আগস্ট মিয়ানমারের রাখাইন রাজ্যে সেদেশের সেনাবাহিনী অভিযান চালিয়ে নির্বিচারে হত্যা, ধর্ষণ, বাড়ি-ঘরে আগুন দেওয়া শুরু করে। এ পরিস্থিতিতে ২৫ আগস্টের পর থেকে এ পর্যন্ত প্রায় সাত লাখ রোহিঙ্গা নাগরিক বাস্তুচ্যুত হয়ে দেশের কক্সবাজার জেলায় আশ্রয় নিয়েছে। বর্তমানে ১০ লাখের বেশি রোহিঙ্গা অবস্থান করছে বিভিন্ন শিবিরে।


দেবহাটা’য় আ.লীগের নৌকার দলীয় মনোনয়ন গ্রহণ দেবহাটা’য় আ.লীগের নৌকার দলীয় মনোনয়ন গ্রহণ – সময় বার্তা\nরবিবার, ২৮ নভেম্বর ২০২১, ০৯:৪৩ অপরাহ্ন\nদেবহাটা, সাতক্ষীরা প্রতিদিন\nপ্রকাশের সময় : মঙ্গলবার, ২৬ অক্টোবর, ২০২১\nডেস্ক রিপোর্ট : তৃতীয় ধাপে ইউনিয়ন পরিষদ নির্বাচনে ২৮ নভেম্বর তৃতীয় ধাপে সাতক্ষীরার দেবহাটায় ইউনিয়ন পরিষদ নির্বাচনে দলীয় নৌকার চেয়ারম্যান প্রার্থীরা। উৎসবমূখর পরিবেশের মধ্য দিয়ে সাতক্ষীরা জেলা আওয়ামী লীগের সাধারণ সম্পাদক ও জেলা পরিষদ চেয়ারম্যান আলহাজ্ব মো. নজরুল ইসলামের নিকট থেকে কেন্দ্রীয় আওয়ামী লীগ কর্তৃক প্রদত্ত দলীয় মনোনয়ন পত্র গ্রহণ করেছেন ।\nমঙ্গলবার (২৬ অক্টোবর) দুপুরে জেলা পরিষদ চেয়ারম্যানের কার্যালয়ে দরীয় বাংলাদেশ আওয়ামী লীগ মনোনীত দলীয় নৌকা প্রতিকের চেয়ারম্যান প্রার্থী দেবহাটা উপজেলার ২নং পারুলিয়া ইউনিয়নের ইউপি চেয়ারম্যান প্রার্থী ইউনিয়ন আওয়ামী লীগের সাধারণ সম্পাদক মো. সাইফুল ইসলাম, ৫নং দেবহাটা ইউনিয়নের ইউপি চেয়ারম্যান প্রার্থী দেবহাটা উপজেলা আওয়ামী লীগের যুগ্ম সাধারণ সম্পাদক আলী মোর্তজা মো. আনারুল হক ও ৪নং নওয়াপাড়া ইউনিয়নের ইউপি চেয়ারম্যান প্রার্থী মো. আলমগীর হোসেন সাহেব আলী। দলীয় চেয়ারম্যান প্রার্থীরা সাতক্ষীরা জেলা আওয়ামী লীগের সাধারণ সম্পাদক ও জেলা পরিষদ চেয়ারম্যান আলহাজ্ব মো. নজরুল ইসলামের নিকট থেকে দলীয় মনোনয়ন পত্র গ্রহণ করেন। উল্লেখ্য যে, আগামী ২ নভেম্বর তৃতীয় ধাপের মনোনয়ন পত্র জমা দেওয়ার শেষ দিন।\nএসময় উপস্থিত ছিলেন সাতক্ষীরা জেলা আওয়ামী লীগের দপ্তর সম্পাদক শেখ হারুন উর রশিদ, নির্বাহী সদস্য ও সদর উপজেলা আওয়ামী লীগের সাবেক সভাপতি এস.এম শওকত হোসেন, সদর উপজেলা আওয়ামীলীগের সভাপতি শেখ আব্দুর রশিদ, সাধারণ সম্পাদক মো. শাহাজান আলী, সাতক্ষীরা জেলা পরিষদের সদস্য বিশিষ্ট ব্যবসায়ী আলহাজ্ব মো. আল ফেরদাউস আলফা, দেবহাটা উপজেলা মহিলা ভাইস চেয়ারম্যান জি.এম স্পর্শ, সদর উপজেলা আওয়ামীলীগের উপদেষ্টা মো. আকবর আলী, শিবপুর ইউনিয়ন আওয়ামী লীগের সভাপতি ও ইউপি চেয়ারম্যান প্রার্থী মো. শওকাত আলী প্রমুখ।\nতৃতীয় ধাপে দেবহাটায় ইউনিয়ন পরিষদ নির্বাচনে দলীয় নৌকার চেয়ারম্যান প্রার্থীরা জেলা আওয়ামী লীগের সাধারণ সম্পাদক আলহাজ্ব মো. নজরুল ইসলামের নিকট থেকে দলীয় মনোনয়ন গ্রহণ করছেন। এসময় দলীয় চেয়ারম্যান প্রার্থীরা জেলা আওয়ামী লীগের সাধারণ সম্পাদক মো. নজরুল ইসলামকে ফুলেল শুভেচ্ছা জানান। এসময় দলীয় চেয়ারম্যান প্রার্থীদের কর্মী ও সমর্থকরা উপস্থিত ছিলেন।


'ভারত আর ইংল্যান্ডের দু'টো করে দল রয়েছে, পাকিস্তানের একটা দলই খোঁড়াচ্ছে' - eng vs pak: india & england have two teams now, our one is struggling, says saeed ajmal, Bangla News\nবাংলা নিউজ > ময়দান > 'ভারত আর ইংল্যান্ডের দু'টো করে দল রয়েছে, পাকিস্তানের একটা দলই খোঁড়াচ্ছে'\nসমালোচনায় বিদ্ধ পাকিস্তান ক্রিকেট দল। ছবি- রয়টার্স।\n'ভারত আর ইংল্যান্ডের দু'টো করে দল রয়েছে, পাকিস্তানের একটা দলই খোঁড়াচ্ছে'\n১ মিনিটে পড়ুন . Updated: 14 Jul 2021, 07:54 PM IST লেখক Abhisake Koley\nনিজের মতোই বাবরকেও ট্র্যাজিক হিরো বলে মনে করেন প্রাক্তন পাক তারকা।\n'এই মুহূর্তে ভারত আর ইংল্যান্ডের দু'টি করে দল রয়েছে। পাকিস্তানের একটা দলই খোঁড়াচ্ছে।' ইংল্যান্ডের দ্বিতীয় সারির দলের কাছে ওয়ান ডে সিরিজে বাবর আজমরা হোয়াইটওয়াশ হওয়ার পর এমন চাঁচা-ছোলা মন্তব্য করলেন প্রাক্তন পাক তারকা সৈয়দ আজমল।\nযদিও বাবর আজমের কৃতিত্বকে খাটো করতে চাইলেন না প্রাক্তন স্পিনার। বরং তাঁর দাবি, দলের ব্যর্থতার জন্যই দাম পায়নি বাবরের দুরন্ত ইনিংস। এক্ষেত্রে বাবরের সঙ্গে নিজের মিল খুঁজে পেলেন আজমল। তিনি জানান, বাবর ভালো খেলে, তবে দল হারায় জলে যায় তাঁর কৃতিত্ব। একসময় তিনিও পাঁচ উইকেট নিতে অভ্যস্ত ছিলেন, তবে দল ক্রমাগত হারতেই থাকত। তাই ব্যর্থ হতো তাঁর ব্যক্তিগত প্রয়াস। নিজের মতোই বাবরকেও ট্র্যাজিক হিরো বলে মনে করেন প্রাক্তন পাক তারকা।\nনিজের ইউটিউব চ্যানেলে আজমল বলেন, ‘বাবর আজম ৮১ ইনিংসে ১৪টা সেঞ্চুরি করেছে। ওর পারফর্ম্যান্স নিয়ে আঙুল তোলা যায় না। একটা দুর্দান্ত ইনিংস খেলার পরেও (দল হারায়) ওকে হতাশ হয়ে সাজঘরে ফিরতে হয়। এমনটা আমার সঙ্গেও ঘটত। আমি পাঁচ উইকেট নিতাম। তবে দল হারতেই থাকত।’\nপরক্ষণে আজমল আরও বলেন, ‘দলে দু-তিনজন ছাড়া কোয়ালিটি ক্রিকেটার নেই। এমনকি দু-তিনজন ছাড়া ভালো বোলারও দেখছি না। আমরা কীভাবে জিতব? আমাদের মিডল অর্ডার এখনও ব্যর্থ। যদি টপ অর্ডার ব্যাটসম্যানরা রান পায়, একমাত্র তখনই আমরা বড় রানের ইনিংস গড়তে পারি। যখনই টপ অর্ডার ব্যাটসম্যানরা ব্যর্থ হয়, ব্যাটিং পুরোপুরি ধসে পড়ে। ইংল্যান্ড ও ভারতের এখন দু’টো করে দল রয়েছে। আমাদের একটা দলই খোঁড়াচ্ছে।'\nSaeed Ajmal Pakistan Cricket Team Team India England ENG vs PAK England vs Pakistan


বারবার সাইবার অপরাধ করেও পার পেয়ে যাবে শিকদার লিটন - বিডি নিউজ ইউরোপ\nবারবার সাইবার অপরাধ করেও পার পেয়ে যাবে শিকদার লিটন\nবারবার সাইবার অপরাধ করেও পার পেয়ে যাবে শিকদার লিটন?\nফরিদপুরের আলফাডাঙ্গা পৌরসভার মেয়র ও পৌর আওয়ামী লীগের সভাপতি সাইফুর রহমান সাইফারকে নিয়ে সামাজিক গণমাধ্যম ফেসবুকে কুৎসা রটনার অভিযোগ আছে শিকদার লিটনের বিরুদ্ধে। এই অভিযোগে আলফাডাঙ্গা থানায় শুরুতে সাধারণ ডায়েরি করেন সাইফুর রহমান। এটি গত বছরের শেষ দিকের কথা। পরে আদালতের অনুমতি নিয়ে ডিজিটাল নিরাপত্তা আইনের অধীনে অভিযোগটি তদন্ত করে ঘটনার সত্যতা পায় পুলিশ। সেই প্রতিবেদনও আদালতে দেওয়া হয়েছে। কিন্তু বিস্ময়কর কারণে এখনো আইনের ধরাছোঁয়ার বাইরে আছেন শিকদার লিটন।\nএছাড়াও একাধিক সাইবার অপরাধের অভিযোগ আছে তার বিরুদ্ধে। আছে প্রায় অর্ধডজন মামলায় গ্রেপ্তার পরোয়ানা। তাতে গ্রেপ্তার করা যায়নি তাকে। প্রশ্ন উঠেছে, এত অপরাধ করে বার বার পার পেয়ে যাবেন শিকদার লিটন?\nস্থানীয় সূত্রে খোঁজ নিয়ে জানা যায়, শিকদার লিটনের বাড়ি আলফাডাঙ্গা উপজেলার টগরবন্দ ইউনিয়নের চর আজমপুর গ্রামে। ওই গ্রামের সিদ্দিক শিকদারের ছেলে শিকদার লিটন। স্থানীয়দের কাছে তিনি প্রতারক ও ছদ্মবেশী অপরাধী বলেই বেশি পরিচিত।\nআলফাডাঙ্গা থানায় শিকদার লিটনের বিরুদ্ধে অভিযোগের অন্ত নেই। উপজেলা আওয়ামী লীগের সভাপতি ও মুক্তিযোদ্ধা এস এম আকরাম হোসেনকে নিয়ে ফেসবুকে নানা ধরনের অপপ্রচার ও সম্মানহানিকর তথ্য প্রচারের অভিযোগ আছে শিকদার লিটন ও তার ইন্ধনদাতাদের বিরুদ্ধে। এ ঘটনায় ২০১৯ সালের ২ ডিসেম্বর ডিজিটাল নিরাপত্তা আইনে তার বিরুদ্ধে অভিযোগ করেন আকরাম হোসেন। যার নং- ৯৬। ফেসবুকে অসত্য ও মানহানীকর তথ্য প্রচারের অভিযোগে আলফাডাঙ্গা উপজেলা স্বেচ্ছাসেবক লীগের সভাপতি ও উপজেলা প্রেসক্লাবের সভাপতি এনায়েত হোসেনও শিকদার লিটনের বিরুদ্ধে থানায় লিখিত অভিযোগ করেছেন। এই দুটো অভিযোগ তদন্তের জন্য আদালতের অনুমতির অপেক্ষায় আছে পুলিশ।\nএছাড়া শিকদার লিটনের বিরুদ্ধে প্রতারণা, চাঁদাবাজি এবং প্রাণনাশের হুমকির অভিযোগে পাঁচটি মামলায় গ্রেপ্তারি পরোয়ানা হয়েছে। পাবনা, খুলনা এবং ফরিদপুর জেলায় এসব মামলা হয়েছে। এসব পরোয়ানা আছে আলফাডাঙ্গা থানায়।\nপুলিশ সূত্রে জানা যায়, পরোয়ানা আসার পর শিকদার লিটনের খোঁজে একাধিকবার গেলেও তার বাড়িতে পাওয়া যায়নি তাকে। পুলিশের ভয়ে সে দীর্ঘদিন ধরে পালিয়ে বেড়াচ্ছে। আইনের হাত থেকে বাঁচতে তার দিন কাটছে আত্মগোপনে। অজ্ঞাতস্থান থেকে ফেসবুক লাইভ আসছে। তবে তাকে গ্রেপ্তারে পুলিশের সব ধরনের প্রস্তুতি অব্যাহত আছে বলেও জানা গেছে।\nআইনশৃঙ্খলা বাহিনী সূত্রে জানা গেছে, শিকদার লিটন ঘন ঘন নিজের বেশ বদল করেন। ছদ্মবেশ নিয়ে ঘুরে বেড়ান। কখনো আলগা গোঁফ-দাড়ি লাগিয়ে ঘুরে বেড়ান। আবার কখনো মহিলাদের বোখরাও ব্যবহার করেন মাদক ও চোরকারবারসহ আন্ডারগ্রাউন্ড অপরাধে জড়িত এই ব্যক্তি। তবে নিজেকে পরিচিতজনদের কাছে নির্ভার উপস্থাপন করতে অজ্ঞাত স্থান থেকে ফেসবুকে সক্রিয়তা দেখান। এটিও তার পালিয়ে বেড়ানোর একটা বড় কৌশল বলে মনে করছেন আইনশৃঙ্খলা বাহিনীর সদস্যরা।\n২০১৯ সালের ১৮ নভেম্বর ডিজিটাল নিরাপত্তা আইনে শিকদার লিটন ও তার সহযোগীদের বিরুদ্ধে আলফাডাঙ্গা থানায় একটি অভিযোগ করেন সাইফুর রহমান সাইফার। যেটি সাধারণ ডায়েরি হিসেবে নিবন্ধিত হয়। যার নম্বর- ৮৭৫। ওইদিনই আলফাডাঙ্গার উপপরিদর্শক স্বপন কুমার ফরিদপুরের সিনিয়র জুডিশিয়াল ম্যাজিস্ট্রেটের কাছে অভিযোগটি তদন্তের অনুমতি চান। তাতে ডিজিটাল নিরাপত্তা আইন-২০১৮ এর অধীনে ২৫/২৯ ধারায় অধর্তব্য অপরাধ হিসেবে উল্লেখ করা হয়। যেটি তদন্ত করা প্রয়োজন বলে মত দেয় পুলিশ। এর প্রেক্ষিতে গত বছরের ২৪ নভেম্বর আদালত তদন্তের অনুমতি দেয়। সেই সঙ্গে, ২০১৯ সালের ১৫ ডিসেম্বরের মধ্যে তদন্ত প্রতিবেদন আদালতে দিতে বলা হয়। পরে পুলিশি তদন্তে অপরাধের প্রমাণ পাওয়া যায় এবং প্রতিবেদনটি আদালতেও জমা দেওয়া হয়। কিন্তু এখনো ওই মামলায় শিকদার লিটনকে গ্রেপ্তার করা সম্ভব হয়নি।\nএ ব্যাপারে জানতে চাইলে আলফাডাঙ্গা পৌরসভার মেয়র সাইফুর রহমান সাইফার বলেন, শিকদার লিটন একজন বাটপার ও প্রতারক। এটা আলফাডাঙ্গার প্রতিটি মানুষ জানে। এলাকায় বিভিন্ন ধরনের চুরি-বাটপারি করে হাতেনাতে ধরা খেয়ে পালিয়েছিল। গত পাঁচ-সাত বছর এলাকায় ঠিকমতো থাকে না। রাতের অন্ধকারে আসে। আবার চলে যায়। সে দূরে থেকে বিভিন্ন সম্মানিত মানুষের নামে ফেসবুকে কুৎসা ছড়ায়। এসব করে সে মানুষকে হেনস্তা করে। সে নিজে অপামানিত হয়ে এলাকায় ছেড়েছে বলে অন্যদেরও অপমানিত করে মজা পায়। তবে তাকে একবার আইনের আওতায় আনতে পারলে উপযুক্ত শাস্তি নিশ্চিত করা সম্ভব হবে।\nতিনি বলেন, ‘আমার বিরুদ্ধে অপপ্রচার ও অসত্য তথ্য প্রচারের অভিযোগে শুরুতে আলফাডাঙ্গা থানায় একটি সাধারণ ডায়েরি করেছিলাম। পরে সেটি আদালতের নির্দেশে তদন্ত হয়েছে। এখন বিষয়টি সাইবার ক্রাইম বিভাগে তদন্তনাধীন আছে।’\nজানতে চাইলে আলফাডাঙ্গা উপজেলা আওয়ামী লীগের সভাপতি এস এম আকরাম হোসেন বলেন, ‘আমার রাজনৈতিক ভাবর্মূতিকে প্রশ্নবিদ্ধ করতে শিকদার লিটন নানা ধরনের কুৎসা রটাচ্ছে। বিএনপি-জামায়াতের কুচক্রীদের সঙ্গে এক হয়ে সে এসব কাজ করছে। ব্যক্তি হিসেবে সে একজন প্রতারক ও দুষ্ট প্রকৃতির লোক। এক সময় সে এলাকায় নানান অপকর্ম করে বেরিয়েছে। এখন সে এখানে সেখানে পালিয়ে বেড়াচ্ছে।’\nস্থানীয় সূত্র খোঁজ নিয়ে ও অনুসন্ধানে জানা গেছে, ফরিদপুর, খুলনা, নড়াইল, বরিশাল ও বেনাপোল অঞ্চলের মাদকবাণিজ্যের বড় চক্রের সঙ্গে নিবিড় যোগাযোগ আছে শিকদার লিটন। তবে অধিকাংশ জায়গাতেই তিনি নিজের সঠিক পরিচয় দেন না। একেক জায়গায় একেক নাম ও পরিচয়ে পরিচিত আইনশৃঙ্খলা বাহিনীর তালিকাভুক্ত এই মাদককারবারি।\nতার এক ঘনিষ্ট বিভিন্ন সূত্রের সঙ্গে আলাপে জানা গেছে, মাদক বাণিজ্য করে কোটি কোটি টাকার মালিক হয়েছেন শিকদার লিটন। এসব টাকার বড় অংশ যশোরের বেনাপোলে বাংলাদেশ-ভারত সীমান্তের চোরাকারবারে বিনিয়োগ করা আছে। ভারত থেকে অবৈধপথে বাংলাদেশ ঢোকা মাদকের চালান খুলনা, বরিশাল ও ফরিদপুরের বিভিন্ন জায়গায় কখনো নিজে, কখনো তার বাহিনী দিয়ে সরবরাহ করে। বিশেষ করে বেনাপোল, নড়াইল, কালনাঘাট, ভাটিয়াপাড়া, মুকসুদপুর, ভাঙ্গা এবং বরিশাল অঞ্চলে মাদকের বড় বড় চালান ছড়িয়ে দেওয়ার পেছনে আছে শিকদার লিটনের বড় ভূমিকা। নিজেকে স্বচ্ছ ভাবমূর্তি মানুষ হিসেবে সমাজের মানুষের চোখে ধুলো দিলেও ভেতরে ভেতরে সমাজকে ধ্বংস করে দেওয়ার কাজে লিপ্ত আছে শিকদার লিটন। আলফাডাঙ্গা ও কাশিয়ানিতে কান পাতলে তার অপকর্মের এসব ফিরিস্তি শোনা যায়।\nজানতে চাইলে আলফাডাঙ্গা থানার অফিসার ইনচার্জ রেজাউল করিম বলেন, ‘শিকদার লিটনের নানা অপকর্মের অভিযোগ শুনেছি। কিন্তু সে খুবই চালাক প্রকৃতির লোক। একেক সময় একেক জায়গায় থাকে। আমরা তাকে গ্রেপ্তারের চেষ্টা করছি।’\nস্থানীয় পর্যায়ে অনুসন্ধানে জানা যায়, মানুষকে সরকারি-বেসরকারি বিভিন্ন দপ্তরে চাকরি দেওয়ার নাম করে লাখ লাখ টাকা হাতিয়ে নিয়েছে শিকদার লিটন। একবার তার হাতে টাকা গেলে সেই টাকা কেউ ফেরত পেয়েছেন এমন নজির নেই। চাকরি দূরের কথা, টাকা চাইতে গেলে প্রাণনাশের হুমকি-ধমকি দেওয়ার অভিযোগ আছে তার বিরুদ্ধে। এসব অপরাধের দায়ে একাধিক মামলাও আছে তার বিরুদ্ধে।\nঅনুসন্ধানে জানা গেছে, ফরিদপুর খুলনা ও পাবনা জেলায় শিকদার লিটনের বিরুদ্ধে প্রায় ডজনখানেক মামলা রয়েছে। চাঁদাবাজি, প্রতারণা ও প্রাণনাশের হুমকির অভিযোগে এসব মামলা করা হয়েছে। এর মধ্যে খুলনার সোনাডাঙ্গা মডেল থানায় তার বিরুদ্ধে মামলা হয়েছে ২০১৮ সালের ১৯ মার্চ। মামলা নং-২৪। চাঁদাদাবি এবং প্রাণনাশের হুমকির অপরাধে এ মামলা করা হয়েছে। এছাড়া পাবনা জেলার আটঘরিয়ায় একটি সি.আর মামলার আসামিও সে। মামলার নং-৪৯/১৪। এই মামলাটি করা হয়েছে প্রতারণার অভিযোগে। পাবনার আমিনপুর থানাতেও করা প্রাণনাশের একটি মামলার আসামি তিনি। ২০১৪ সালের ১৮ মে মামলাটি করা হয়। দুস্কর্মের অভিযোগে ২০১৬ সালের ৯ মে তা বিরুদ্ধে একটি মামলা হয় আলফাডাঙ্গা থানায়।


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ শোক প্রস্তাবে প্রধানমন্ত্রী পর পর ৪ এমপির মৃত্যু বড় কষ্টের | দৈনিক পূর্বকোণ\nসংসদ সদস্য ও সাবেক প্রতিমন্ত্রী ইসমাত আরা সাদেকের অসামান্য সততা, নিষ্ঠা, একাগ্রতা ও দেশপ্রেম ছিল বলে মন্তব্য করেছেন প্রধানমন্ত্রী শেখ হাসিনা। তিনি বলেন, সত্যিই আমাদের দুর্ভাগ্য, মাত্র কয়েকদিনের ব্যবধানে আমাদের বর্তমান সংসদের চার জন সংসদ সদস্য মারা গেলেন। মানুষ জন্ম নিলে মৃত্যু অবধারিত। কিন্তু কিছু কিছু মৃত্যু সত্যিই অত্যন্ত কষ্টের, বেদনার। প্রয়াত সাবেক জনপ্রশাসন প্রতিমন্ত্রী ইসমাত আরা সাদেকের কর্মজীবনে সততা, নিষ্ঠা, একাগ্রতা ও দেশপ্রেম ছিল অসামান্য। হঠাৎ করেই এত তাড়াতাড়ি তিনি এভাবে চলে যাবেন, তা কখনো ভাবতেও পারিনি।\nগতকাল জাতীয় সংসদ অধিবেশনে সাবেক জনপ্রশাসন প্রতিমন্ত্রী ও সংসদ সদস্য ইসমাত আরা সাদেকের মৃত্যুতে উত্থাপিত শোক প্রস্তাবের ওপর সাধারণ আলোচনায় অংশ নিয়ে তিনি এ কথা বলেন। স্পিকার ড. শিরীন শারমিন চৌধুরী অধিবেশনে সভাপতিত্ব করেন। শোক প্রস্তাবের ওপর আলোচনায় অংশ নেন আওয়ামী লীগের প্রবীণ নেতা তোফায়েল আহমেদ, জনপ্রশাসন প্রতিমন্ত্রী ফরহাদ হোসেন, সমবায় প্রতিমন্ত্রী স্বপন ভট্টাচার্য, সাবেক চিফ হুইপ উপাধ্যক্ষ আবদুস শহীদ, সরকারি দলের কাজী নাবিল আহমেদ, ওয়াশিকা আয়েশা খান, আ ক ম সারোয়ার জাহান ও জাতীয় পার্টির রওশন আরা মান্নান। আলোচনা শেষে শোক প্রস্তাবটি সর্বসম্মতক্রমে গৃহীত হয়। পরে প্রয়াত সংসদ সদস্য ইসমাত আরা সাদেকের রুহের মাগফিরাত কামনা করে এক মিনিট দাঁড়িয়ে নিরবতা পালন এবং মোনাজাত করা হয়। রেওয়াজ অনুযায়ী সংসদের বাকি কার্যক্রম স্থগিত রেখে সংসদের অধিবেশন আজ বুধবার বিকেল সোয়া ৪টা পর্যন্ত মুলতবি ঘোষণা করেন স্পিকার।\nআলোচনায় অংশ নিয়ে প্রধানমন্ত্রী বলেন, জন্ম নিলে মৃত্যু অবধারিত। কিন্তু সেই মৃত্যু এমন সময় হয়, সেটা সত্যি খুব কষ্টকর। সাবেক শিক্ষামন্ত্রী সাদেকের মৃত্যুর পর মিসেস সাদেককে যখন নির্বাচনে অংশগ্রহণের অনুরোধ করলাম, তখন প্রথমে তিনি ঘাবড়ে গিয়ে বলেছিলেন, আমি এটা করতে পারব? আমি বলেছিলাম, আপনি পারবেন। ওই নির্বাচন করে জিতে আসার পর প্রথমে তাকে প্রাথমিক ও গণশিক্ষা মন্ত্রণালয়ের প্রতিমন্ত্রীর দায়িত্ব দিলাম। তখন প্রয়াত ইসমাত আরা সাদেক বললেন, আমি তো কখনো এভাবে অফিস চালাইনি, কখনো কিছু করিনি, আমি তো গৃহিণী ছিলাম। আমি কীভাবে করব? আমি বলেছিলাম, যেহেতু আপনি শিক্ষিত, আমি আছি আপনার সঙ্গে। কোনো চিন্তা নেই। যখন যা দরকার হবে, আপনি বলবেন। আপনি পারবেনÍ এই বিশ্বাস আমার আছে। এরপর প্রতিটি কাজ অত্যন্ত সুষ্ঠু ও সততার সঙ্গে করে গেছেন।\nপ্রধানমন্ত্রী বলেন, ২০১৪ সালের নির্বাচনের পর ইসমাত আরা সাদেককে জনপ্রশাসনের দায়িত্ব দিলাম। তখনও তিনি দ্বিধা-দ্বন্দ্বে ছিলেন। প্রতি সপ্তাহে তার সঙ্গে বসতাম। সততা ও নিষ্ঠার সঙ্গে তিনি কাজ করতেন। প্রতিটি কাজে তার সততা ও একাগ্রতা ছিল অসামান্য। তিনি বলেন, মাত্র এক সপ্তাহ আগে আমার সঙ্গে দেখা করে মিসেস সাদেক আমাকে বললেন, শরীরটা খুব খারাপ। অপারেশন করতে হবে। তখন তাকে পরামর্শ দিয়ে বলেছিলাম, অপারেশনের আগে দ্বিতীয় অভিমত নিন। অনেকক্ষণ কথা হলো। কিন্তু উনি আজ আর নেই। কেশবপুরের উন্নয়নে উনি অনেক কাজ করে গেছেন। উনাকে ভুগতে হলো না। কিন্তু তিনি এত তাড়াতাড়ি চলে যাবেন, ভাবতেও পারিনি।\nসাবেক মন্ত্রী তোফায়েল আহমেদ বলেন, ইসমাত আরা সাদেক অত্যন্ত সম্ভ্রান্ত পরিবারের সন্তান ছিলেন। তার স্বামী প্রয়াত শিক্ষামন্ত্রী এ এস এইচ কে সাদেকও ছিলেন অত্যন্ত উচ্চশিক্ষিত ও অভিজাত পরিবারের সদস্য। আমাদেরও চলে যেতে হবে।\nজনপ্রশাসন প্রতিমন্ত্রী ফরহাদ হোসেন বলেন, ইসমাত আরা সাদেক সবসময় আমাদের সঙ্গে মাতৃস্নেহে কথা বলতেন, পরামর্শ দিতেন। তার স্বামী এ এস এইচ কে সাদেকও যেমন অত্যন্ত সজ্জন-প্রাজ্ঞ ব্যক্তিত্ব ছিলেন, ঠিক তেমনি অত্যন্ত সাদামনের মানুষ ছিলেন।\nসমবায় প্রতিমন্ত্রী স্বপন ভট্টাচার্য বলেন, প্রয়াত ইসমাত আরা সাদেকের পরিবারের সঙ্গে আমাদের পরিবারের ঘনিষ্ঠ সম্পর্ক ছিলেন। একজন বিদুষী, ভদ্র ও অভিজাত পরিবারের সদস্য ছিলেন তিনি। তার কথাবার্তা, আপ্যায়ন ও চাল-চলন অভিজাত পরিবারের আভিজাত্য ছিল। জাতীয় পার্টির রওশন আরা মান্নান বলেন, হঠাৎ করেই পর পর কয়েকজন এমপির মৃত্যু আমাদের ব্যথিত করে তুলেছে। মৃত্যু অবধারিত, কিন্তু মানুষের মৃত্যু সত্যিই অত্যন্ত বেদনাদায়ক।\n25 days 03 hrs 16 mins 39 secs


০৮ জুলাই ২০২০, ২৩:২৩\nআপডেট: ০৯ জুলাই ২০২০, ০৯:৫৭\nরিজেন্ট গ্রুপের চেয়ারম্যান মো. সাহেদ ওরফে সাহেদ করিম প্রভাবশালী ব্যক্তিদের ‘হাত’ করতে ব্যবহার করেছিলেন টক শো আর হাসপাতাল ব্যবসা। হাসপাতালে র‌্যাবের অভিযান শুরুর পর তিনি প্রভাবশালীদের কারও কারও কাছে ফোনও করেন। গতকাল বুধবার পর্যন্ত তিনি গ্রেপ্তার এড়াতে পেরেছেন। র‌্যাবের হাতে গ্রেপ্তার আছেন রিজেন্ট গ্রুপ ও হাসপাতালের বেতনভোগী সাত খুদে কর্মকর্তা ও কর্মচারী।\nসাহেদের সঙ্গে ছবি আছে বা যোগাযোগ ছিল এমন চার–পাঁচজনের সঙ্গে কথা হয় প্রথম আলোর। তাঁদের প্রত্যেকের কাছেই প্রশ্ন ছিল, মো. সাহেদকে তাঁরা কীভাবে চেনেন। তাঁরা বলেছেন, তিনি টক শোর পরিচিত মুখ। তাঁদের কাছে গিয়ে তিনি নিজেই বলেছেন, কোভিড–১৯–এর চিকিৎসায় দুটি হাসপাতাল ছেড়ে দিয়েছেন। তাঁরা স্বচ্ছন্দে রোগী পাঠাতে পারেন। গণমাধ্যমে উপস্থিতি ও জোরালো বক্তব্য দেওয়ায় অনেকেই তাঁকে ‘খাঁটি’ লোক ভেবেছিলেন। তাঁরা রোগীও পাঠিয়েছেন। কোনো কোনো সংবাদকর্মী তাঁর উচ্ছ্বসিত প্রশংসা করে সামাজিক যোগাযোগমাধ্যমে স্ট্যাটাসও দিয়েছেন। এই পরিচয়ের আড়ালে তিনি তাঁর প্রতারণার ব্যবসা চালিয়ে গেছেন।\nস্বরাষ্ট্রমন্ত্রী আসাদুজ্জামান খান প্রথম আলোকে বলেন, ‘সাহেদ করিম বেশ কয়েকবার সচিবালয়ে গেছেন। একদিন বললেন, তিনি দুটো হাসপাতাল করোনাভাইরাসে আক্রান্ত রোগীদের জন্য ছেড়ে দিয়েছেন। রোগী থাকলে যেন পাঠাই। আমি সেখানে রোগী পাঠিয়েছি। একজন ইন্তেকাল করেছেন, বাকিরা সেরে উঠেছেন।’ স্বরাষ্ট্রমন্ত্রী জানান, করোনা মহামারির আগে তিনি সাহেদ করিমকে চিনতেন না। র‌্যাবের অভিযানের পর সাহেদ করিম তাঁকে ফোন করেছিলেন। স্বরাষ্ট্রমন্ত্রী বলেছেন, তাঁর কিছু করার নেই।\nসড়ক পরিবহন ও সেতুমন্ত্রী ওবায়দুল কাদেরের সঙ্গে ছবি আছে সাহেদের। কত দিন ধরে তিনি সাহেদকে চেনেন, এ বিষয়ে জানতে চেয়ে খুদে বার্তা দিলেও তিনি সাড়া দেননি।\nপররাষ্ট্রমন্ত্রী আবদুল মোমেন প্রথম আলোকে বলেন, তিনি সাহেদ করিমকে ব্যক্তিগতভাবে চেনেন না। কেউ কখনো ছবি তুলতে চাইলে তিনি না করেন না। এ ক্ষেত্রেও তাই ঘটেছে।\nতবে আওয়ামী লীগের উপদেষ্টা পরিষদের সদস্য, সাবেক রাষ্ট্রদূত মোহাম্মদ জমির প্রথম আলোকে বলেছেন, সাহেদ করিম মাঝে মাঝে আন্তর্জাতিক বিষয়ক উপকমিটির বৈঠকে আসতেন। তিনি সাবেক একটি কমিটির সদস্য ছিলেন। তাঁর সঙ্গে কমিটির বৈঠকে দু–চারবার দেখা হয়েছে। আর দেখা হয়েছে টিভির টক শোতে। মোহাম্মদ জমির বলেন, ‘মোহনা টিভিতে আমি টক শোতে গিয়েছি কয়েকবার। সেখানে সাহেদ করিম সঞ্চালকের ভূমিকায় ছিলেন।’\nপুলিশের সাবেক মহাপরিদর্শক শহীদুল হকের কার্যালয়ে একসময় সাহেদের যাতায়াত ছিল। গতকাল শহীদুল হক প্রথম আলোকে বলেন, সাহেদ করিম একবার তাঁর কার্যালয়ে এসেছিলেন। তাঁর হাসপাতালের নামে একটা মামলা হয়েছিল সেটার চূড়ান্ত প্রতিবেদন দেওয়ার তদবির নিয়ে। ওই সময়ে সাহেদ তাঁকে বলেছিলেন, তিনি ক্যানসারের রোগী। সন্তান ছোট। এরপর বিভিন্ন সময় তিনি ফোন করেছেন। তবে সাহেদ করিমকে তিনি চিনতেন টক শোর কারণে।\nসাহেদ আওয়ামী লীগে কীভাবে\nযুবদলের একজন কর্মী প্রথম আলোকে বলেন, গত বছরের জুনে তিনি উত্তরায় রিজেন্ট কার্যালয়ে গিয়েছিলেন। সে সময় সাহেদ করিম তাঁর সামনেই স্কাইপেতে তারেক রহমানের সঙ্গে কথা বলেন। তাঁর সঙ্গে গিয়াসউদ্দিন আল মামুনেরও ঘনিষ্ঠ যোগাযোগ ছিল।\nরিজেন্ট গ্রুপের ওয়েবসাইটে দেখা গেছে, সাহেদ আত্রাই নদ ড্রেজিং প্রকল্পের কাজ করেছেন। কক্সবাজারের শাহপরীর দ্বীপ ও কক্সবাজারে সাইক্লোন শেল্টার ও প্রাথমিক বিদ্যালয় স্থাপনের কাজেও তিনি যুক্ত আছেন।\nবিএনপির কয়েকজন নেতা জানান, দলের সঙ্গে সাহেদ করিমের যোগাযোগ ছিল না। তবে তাঁদের দলের কোনো কোনো নেতার সঙ্গে উঠবস ছিল বলে তাঁরা জানতে পেরেছেন। তাঁরা আরও বলেছেন, ২০০১ থেকে ২০০৬ সাল পর্যন্ত বিএনপি যখন ক্ষমতায় ছিল, তখন সুবিধাভোগী ও বিতর্কিত লোকজনের সঙ্গে সাহেদ যোগাযোগ করতেন।\nআওয়ামী লীগ সূত্রগুলো বলছে, ২০১৫ সালের আগে আওয়ামী লীগের রাজনীতিতে সাহেদ করিমের কোনো উপস্থিতি ছিল না। ২০১৬ সাল থেকে বিভিন্ন নেতার সঙ্গে যোগাযোগ করতে শুরু করেন তিনি। ওই বছরের অক্টোবরে আওয়ামী লীগের ২০তম সম্মেলন অনুষ্ঠিত হয়। এরপর ২০১৭ সালেআন্তর্জাতিক বিষয়ক উপকমিটির সদস্য হন। তবে গত ডিসেম্বরে ২১তম সম্মেলনের পর নতুন উপকমিটি এখনো চূড়ান্ত হয়নি। প্রস্তাবিত নতুন কমিটিতে তাঁকে রাখা হয়নি বলে নিশ্চিত করেন উপকমিটির দুই শীর্ষস্থানীয় নেতা।\nদলের একাধিক নেতা জানান, আওয়ামী লীগের উপকমিটি নিয়ে নানা বিতর্ক আছে। এই কমিটির সদস্যদের সবার চিঠিও থাকে না। তাই কমিটির চেয়ারম্যান ও সদস্যসচিবের সম্মতি নিয়ে কেউ কেউ সদস্য হিসেবে কাজ করেন।\nগ্রেপ্তার সাতজন রিমান্ডে\nকরোনা পরীক্ষা না করেই সনদ দেওয়াসহ নানা অভিযোগে গ্রেপ্তার রিজেন্ট হাসপাতালের সাতজনকে পাঁচ দিনের রিমান্ডে নিয়ে জিজ্ঞাসাবাদ করার অনুমতি দিয়েছেন আদালত। রাজধানীর উত্তরা থানা পুলিশের আবেদনের পরিপ্রেক্ষিতে ঢাকার চিফ মেট্রোপলিটন ম্যাজিস্ট্রেট (সিএমএম) আদালত গতকাল এই আদেশ দেন। এর আগে গ্রেপ্তার হওয়া আটজনকে আদালতে হাজির করা হয়। একজন আসামি কিশোর হওয়ায় তাকে রিমান্ডে নেওয়ার আবেদন করা হয়নি।\nরিমান্ডে নেওয়া সাত আসামি হলেন প্রশাসনিক কর্মকর্তা আহসান হাবীব, হেলথ টেকনিশিয়ান আহসান হাবীব হাসান, হেলথ টেকনোলজিস্ট হাতিম আলী, রিজেন্ট গ্রুপের প্রকল্প প্রশাসক রাকিবুল ইসলাম, মানবসম্পদ কর্মকর্তা অমিত বনিক, নির্বাহী কর্মকর্তা আবদুর রশীদ খান ও গাড়িচালক আবদুস সালাম।\nরিজেন্ট গ্রুপের চেয়ারম্যান মো. সাহেদকে প্রধান আসামি করে ১৭ জনের নাম উল্লেখ করে উত্তরা পশ্চিম থানায় এই মামলা করে র‌্যাব।\nসরকারের সঙ্গে চুক্তি ভঙ্গ করে করোনা রোগীদের কাছ থেকে বিল আদায় এবং করোনার ভুয়া প্রতিবেদন তৈরি করে মোটা অঙ্কের টাকা আদায়সহ বিভিন্ন অভিযোগে রিজেন্ট হাসপাতালের মিরপুর শাখা গতকাল বুধবার সিলগালা করে দিয়েছেন র‌্যাবের ভ্রাম্যমাণ আদালত। এর আগে মঙ্গলবার একই অভিযোগে হাসপাতালটির উত্তরা শাখা ও চেয়ারম্যানের কার্যালয়ও বন্ধ করে দেয় র‌্যাব।\nসোমবার অভিযান চলার সময় র‌্যাবের ম্যাজিস্ট্রেট সারোয়ার আলম সাংবাদিকদের বলেন, রিজেন্ট হাসপাতাল কর্তৃপক্ষের বিরুদ্ধে তিন ধরনের অভিযোগ ও অপরাধের প্রমাণ তাঁরা পেয়েছেন। প্রথমত, তারা করোনার নমুনা পরীক্ষা না করে ভুয়া রিপোর্ট তৈরি করত। এ ধরনের ১৪টি অভিযোগ র‌্যাবের কাছে জমা পড়ে, যার পরিপ্রেক্ষিতে এই অভিযান। দ্বিতীয়ত, হাসপাতালটির সঙ্গে সরকারের চুক্তি ছিল ভর্তি রোগীদের বিনা মূল্যে চিকিৎসা দেওয়ার। সরকার এই ব্যয় বহন করবে। কিন্তু তারা রোগীপ্রতি লক্ষাধিক টাকা বিল আদায় করেছে। পাশাপাশি রোগীদের বিনা মূল্যে চিকিৎসা দিয়েছে এই মর্মে সরকারের কাছে ১ কোটি ৯৬ লাখ টাকার বেশি বিল জমা দেয়।\nকরোনা বাংলাদেশ রাজধানী রাজধানী (জাতীয়)\nমন্তব্য ( ১৩০ )


সিলেট এক্সপ্রেস ডেস্ক সিলেটের প্রথম বেসরকারি বিশ্ববিদ্যালয় লিডিং ইউনিভার্সিটির ইংরেজি বিভাগের আয়োজনে “ইউফোনিক এন্ড মিস্টি উইন্টার” শিরোনামে কালচারাল প্রোগ্রাম সোমবার (৩০ নভেম্বর ২০২০) অনুষ্ঠিত হয়েছে। অনুষ্ঠানে প্রধান অতিথি হিসেবে লিডিং ইউনিভার্সিটির প্রতিষ্ঠাতা ও বোর্ড অব ট্রাস্টিজের চেয়ারম্যান দানবীর ড. সৈয়দ রাগীব আলী এবং সন্মানিত অতিথি হিসেবে বিশ্ববিদ্যালয়ের ভারপ্রাপ্ত উপাচার্য শ্রীযুক্ত বনমালী ভৌমিক ও বোর্ড অব ট্রাস্টিজের সদস্য সৈয়দ আব্দুল হাই উপস্থিত ছিলেন। বিশেষ অতিথি হিসেবে বক্তব্য রাখেন কলা ও আধুনিক ভাষা অনুষদের ডিন প্রফেসর নাসির উদ্দিন আহমেদ। ইংরেজি বিভাগের বিভাগীয় প্রধান মো. রেজাউল করিমের সভাপতিত্বে সাংস্কৃতিক অনুষ্ঠানে ইংরেজি বিভাগের শিক্ষক ও শিক্ষার্থীবৃন্দ অংশগ্রহণ করেন।\nপরবর্তী খবর পড়ুন : রেড ক্রিসেন্ট সোসাইটি সিলেট এর বার্ষিক সাধারণ সভা আগামী সোমবার\n_ মোহাম্মদ আব্দুল হক সামাল...


মতলব উত্তরে পুলিশের ব্লক রেইড | Priyo Chandpur\nHome / দেশজুড়ে / মতলব উত্তরে পুলিশের ব্লক রেইড\nমতলব উত্তরে পুলিশের ব্লক রেইড\nJuly 6, 2017 দেশজুড়ে\nচাঁদপুরের মতলব উত্তরে মাদক বিরোধী ব্লক রেইড করেছে পুলিশ। ৬ জুলাই দুপুর ১২টা থেকে বেলা ৩টা পর্যন্ত উপজেলার বেলতলী আশ্রায়ন প্রকল্প, বদরপুর শাহ সোলেমান লেংটার মাজার সংলগ্ন এলাকা ও নিশ্চিন্তপুর গ্রামের ইয়াবা ব্যবসায়ী মো. মিঠু সরকারের বাড়িতে মাদক বিরোধী ব্লক রেইডের নেতৃত্ব দেন থানার ওসি মো. আনোয়ারুল হক।\nবেলতলী আশ্রায়ন প্রকল্প এলাকায় বহিরাগত সন্ত্রাসীদের আনাগোনা সংবাদ ছিল। নিশ্চিন্তপুর এলাকায় চিহ্নিত মাদক ব্যবসায়ী মিঠুর বিরুদ্ধে ব্যাপক অভিযোগ রয়েছে। ব্লক রেইড চলাকালীন তাদের প্রত্যেকের বাসায় গিয়ে দেখা যায়, পুলিশের উপস্থিতি টের পেয়ে তাদের ঘর তালা লাগিয়ে পালিয়ে যায়।\nওসি মো. আনোয়ারুল হক জানান, অত্র এলাকায় এসব চিহ্নিত মাদক ব্যবসায়ীসহ অন্য যেসব মাদক বিক্রেতা ও সেবনকারী রয়েছে তাদেরকে দ্রুত গ্রেফতার করে আইনের আওতায় আনা হবে। অভিযানে উপস্থিত ছিলেন- থানার ইন্সপেক্টর (তদন্ত) আলমগীর হোসেন রনি, এসআই, এএসআইসহ পুলিশ সদস্য।\nনবাগত অফিসার ইনচার্জ আনোয়ারুল হক মতলব উত্তর থানাকে মাদক, বাল্য বিবাহ, ইভটিজিং সহ সকল প্রকার অপরাধ নিবারণে সমাজের সর্বস্তরের সহায়তা কামনা করেছেন। সমাজ থেকে মাদক নির্মূলে থানা পুলিশকে সুস্পষ্ট তথ্য দিতে আহ্বান জানান। তথ্য দাতার পরিচয় গোপন রাখার প্রতিশ্রুতিও দেন তিনি। মাদকের ভয়াবহ ছোবল থেকে সমাজের যুব সমাজকে রক্ষা করতে সমাজের সচেতন মহলের সহযোগিতা প্রয়োজন।\nপ্রতিবেদন: মনিরুল ইসলাম মনির\nPrevious হাজীগঞ্জ থানার নবাগত ওসি (তদন্ত) আব্দুল মান্নানের যোগদান\nNext “হাজীগঞ্জ থানার ব্লক রেইড” বাকিলা ইউনিয়ন বিএনপি সম্পাদক মমিন ৩’শ পিচ ইয়াবসহ আটক


Sunil Gavaskar: ২০২৩ আইপিএলে কোন ভূমিকায় অবতীর্ণ হবেন ধোনি? স্পষ্ট বার্তা দিলেন সুনীল গাভাস্কার - CricHunt\nSunil Gavaskar: ২০২৩ আইপিএলে কোন ভূমিকায় অবতীর্ণ হবেন ধোনি? স্পষ্ট বার্তা দিলেন সুনীল গাভাস্কার\nMay 13, 2022 | 6:33 PM\nযেন সমস্ত জল্পনার সমাপ্তি ঘটলো ভারতের প্রাক্তন অধিনায়ক সুনীল গাভাস্কারের মন্তব্যে। বর্তমানে ক্রিকেট জগতের সবচেয়ে আলোচিত বিষয় হল মহেন্দ্র সিং ধোনি কি এই আইপিএল খেলেই ক্রিকেট জগৎকে বিদায় জানাবেন? নাকি ২০২৩ আইপিএলে চেন্নাইয়ের জার্সিতে মাঠে নামবেন তিনি? এই বিষয়ে মহেন্দ্র সিং ধোনি ইতিপূর্বে স্পষ্ট বার্তা দিয়েছেন। তিনি বলেন,”অবশ্যই হলুদ জার্সিতে মাঠে দেখা যাবে তাকে। তবে অন্য কোনো ভূমিকা পালন করতে দেখা যেতে পারে।”\nএই বিষয়ে কথা বলতে গিয়ে পাকিস্তানের প্রাক্তন ক্রিকেটার শোয়েব আখতার বলেন, মহেন্দ্র সিং ধোনি হয়তোবা চেন্নাই সুপার কিংসের মেন্টর অথবা কোচিং স্টাফ হিসেবে ২০২৩ আইপিএলে যুক্ত থাকবেন। মহেন্দ্র সিং ধোনির প্রাক্তন সহযোদ্ধা তথা অস্ট্রেলিয়ান ক্রিকেটার শেন ওয়াটসনও একই মন্তব্য করেছেন। তবে সবাইকে অবাক করে দিয়ে অন্য পথে হাঁটলেন ভারতের প্রাক্তন ক্রিকেটার সুনীল গাভাস্কার। তিনি মনে করছেন, মহেন্দ্র সিং ধোনি আগামী আইপিএলেও চেন্নাই সুপার কিংসের জার্সিতে ২২ গজে নামতে চলেছেন।\nএই প্রসঙ্গে আলোকপাত করতে গিয়ে তিনি বলেন, মহেন্দ্র সিং ধোনির বয়স বাড়লেও ফুর্তি কমেনি একটুও। এখনো রানিং বিটউইন দ্যা উইকেটে তরুণ ক্রিকেটারদের পেছনে ফেলেছেন তিনি। তাছাড়া চলতি আইপিএলে রীতিমত ভালো ফর্মে রয়েছেন মহেন্দ্র সিং ধোনি। তাই আমার মনে হয় না, উনি বয়সের দিকে লক্ষ্য করবেন। আমার মনে হয় আগামী আইপিএলের আসরেও ব্যাট হাতে মাঠ কাপাবেন তিনি। আপনাদের জানিয়ে রাখি, চলমান রত আইপিএলের মেগা আসরে ব্যাট হাতে দুর্দান্ত ফর্মে রয়েছেন তিনি। তবে দলের বাকি সদস্যের ব্যাটিং বিপর্যয় চেন্নাইয়ের প্লে-অফে যাওয়ার পথে প্রধান বাধা হয়ে দাঁড়িয়েছে।\nRelated Topicschennai super kingsiplipl 2022IPL 2023MS DhoniMS Dhoni newssunil gavaskar\nIPL 2022: ২০২২ আইপিএল শেষে ক্রিকেট ছেড়ে দিক কোহলি! বড় বয়ান দিলেন ওয়াসিম জাফর\nIPL 2022: চেন্নাইয়ের বিরুদ্ধে ম্যাচ ফিক্সিং করেছিল মুম্বাই! চাঞ্চল্যকর দাবি ক্রিকেটপ্রেমীদের


প্রকাশ: ১৮ অক্টোবর ২০১৯, ১৮:৩৭\nবাংলাদেশ চলচ্চিত্র শিল্পী সমিতির দ্বি-বার্ষিক নির্বাচন হতে যাচ্ছে আগামী শুক্রবার (২৫ অক্টোবর)। এ নির্বাচনে সহসভাপতি পদে নির্বাচন করছেন একসময়ের জনপ্রিয় চিত্রনায়ক মাসুম রুবেল। দেশীয় চলচ্চিত্রে অ্যায়শন হিরো হিসেবে তিনি সুপরিচিত। চলচ্চিত্রে তিনি এখনো দাপটের সঙ্গে অভিনয় করে যাচ্ছেন।\nমিশা সওদাগর-জায়েদ খান প্যানেল থেকে রুবেল প্রতিদ্বন্দ্বিতা করছেন। তবে এরই মধ্যে নানা বিতর্কে চলছেন চলচ্চিত্র শিল্পী সমিতির ২০১৯-২১ এ দ্বিবার্ষিক নির্বাচন।\nডিএ তায়েব ও চিত্রনায়িকা মৌসুমীর একই প্যানেলে নির্বাচন করার কথা থাকলেও এখন কেউ পাশে নেই তার। তাই স্বতন্ত্র প্রার্থী হিসেবে নির্বাচন করছেন চিত্রনায়িকা মৌসুমী। এ বিষয়ে রুবেলকে জিজ্ঞেস করা হলে তিনি বলেন, আমি বেশ কয়েক দিন বাইরে ছিলাম। বিষয়গুলো আমি জানি না।\nপ্রার্থী মৌসুমীর অভিযোগ, রুবেলের প্যানেলের সদস্যরা তাদের প্যানেলের সদস্যদের ভয়ভীতি ও বাধা পেয়ে এবার কোনো প্যানেল দিতে না পেরে বাধ্য হয়ে স্বতন্ত্র প্রার্থী হিসেবে নির্বাচন করছেন। একজন জ্যেষ্ঠ অভিনেতা হয়ে কি তিনি কিছু করতে পারতেন? এমন প্রশ্ন ছোড়া হয় রুবেলকে।\nরুবেল বলেন, একটি বিশেষ কারণে মৌসুমীর প্যানেলের ডিএ তায়েব দাঁড়াতে পারেনি। তাই বলে পুরো প্যানেলে ২১ জনের মধ্যে একজনকেও পেলেন না মৌসুমী? ডিএ তায়েব কেন নির্বাচন থেকে সরে দাঁড়িয়েছেন প্রশ্নে রুবেল বলেন, এর ভালো উত্তর ভাইয়া (সোহেল রানা) দিতে পারবেন।


বিশ্ব-ঐতিহ্যস্থল, বাংলাদেশ - বাংলাপিডিয়া\nবিশ্ব-ঐতিহ্যস্থল, বাংলাদেশ ইউনেস্কো ২০০৯ সাল পর্যন্ত বিশ্বের প্রাকৃতিক ও সাংস্কৃতিক ঐতিহ্যের প্রায় ৮৯০ টি অনন্য বৈশিষ্ট্য সম্পন্ন স্থানকে বিশ্ব ঐতিহ্যস্থল হিসেবে ঘোষণা করেছে। এগুলোর মধ্যে ৬৮৯টি সাংস্কৃতিক বৈশিষ্ট্য, ১৭৬টি প্রাকৃতিক বৈশিষ্ট্য ও ২৫টি উভয় বৈশিষ্ট্য ধারণ করে। ওয়ার্ল্ড হেরিটেজ কমিটি বিশ্বের দেশগুলোকে পাঁচটি ভৌগোলিক অঞ্চলে ভাগ করেছে। এগুলো হল- ১. আফ্রিকা ও আরব অঞ্চল (মধ্যপ্রাচ্য সহ) ২. এশিয়া-প্রশান্ত মহাসাগরীয় অঞ্চল (অস্ট্রেলিয়া ও ওশেনিয়া এ অঞ্চলভুক্ত) ৩. ইউরোপ ও উত্তর আমেরিকা ৪. ল্যাটিন আমেরিকা ও ৫. ক্যারিবিয় অঞ্চল। এছাড়া ওয়ার্ল্ড হেরিটেজ কমিটির অনুমোদনক্রমে প্রতি বছরই নতুন নতুন ঐতিহ্য তালিকাভুক্ত হয়। আবার যথাযথভাবে রক্ষণাবেক্ষণ না হলে ঘোষিত ঐতিহ্যস্থল তালিকা থেকে বাদ হয়ে যেতে পারে। ওয়ার্ল্ড হেরিটেজ কমিটি বিশ্বের ২১টি দেশের প্রতিনিধি নিয়ে গঠিত। কমিটি চার বছরের জন্য নির্বাচিত হয়। এ কমিটি পৃথিবীর নানা দেশে ছড়িয়ে থাকা ঐতিহ্যস্থলগুলির ব্যবস্থাপনা কার্যক্রম তদারক করে। ঘোষিত ঐতিহ্যগুলিকে ব্যবস্থাপনার জন্য ওয়ার্ল্ড হেরিটেজ ফান্ড থেকে অর্থায়ন করা হয়। অর্থায়নের এই সিদ্ধান্ত ১৯৭২ সালের ১৬ নভেম্বর ইউনেস্কোর বিশেষ সভায় গৃহীত হয়। এ পর্যন্ত বাংলাদেশসহ ১৮৬টি দেশ ‘কনসার্নিং দি প্রোটেকশন অব ওয়ার্ল্ড কালচারাল এন্ড নেচারাল হেরিটেজ’ (‘Convention Concerning the Protection of World Cultural and Natural Heritage’) কনভেনশন এ স্বাক্ষর করেছে।\nমুগল সম্রাট দ্বিতীয় আলমগীরের নিকট থেকে অধিকৃত হওয়ার পর ১৭৬৪ খ্রিস্টাব্দের দিকে প্রথম বারের মতো ইস্ট ইন্ডিয়া কোম্পানি এর পক্ষে সার্ভেয়র জেনারেল মানচিত্র প্রণয়ন করেন। ১৮৬০ এর দশকে ভারতের বাংলা প্রদেশে বন বিভাগ প্রতিষ্ঠার পর প্রথম নিয়মতান্ত্রিক পদ্ধতিতে সুন্দরবন ব্যবস্থাপনা প্রক্রিয়া শুরু হয়। ১৮৬৫ সালের বন আইন বলে সুন্দরবনকে ১৮৭৫-৭৬ সালে সংরক্ষিত ঘোষণা করা হয়। ১৮৯৩-৯৮ সালের মধ্যে সুন্দরবনের ব্যবস্থাপনা পরিকল্পনা রচিত হয়। কেবল সুন্দরবন ব্যবস্থাপনার উদ্দেশ্যে খুলনায় সদর দপ্তর স্থাপন করে বন বিভাগ প্রতিষ্ঠা করা হয়। ১৯১১ সালে সুন্দরবনের আয়তন ছিল প্রায় ১৬,৯০২ বর্গ কিলোমিটার। সুন্দরবনকে রামসার সাইট ঘোষণা করা হয় ১৯৯২ সালে এবং ১৯৯৭ সালে ওয়ার্ল্ড হেরিটেজ কমিটি সুন্দরবনকে বিশ্ব প্রাকৃতিক ঐতিহ্য ঘোষণা করে। [মোকাম্মেল এইচ ভূঁইয়া]\n'http://bn.banglapedia.org/index.php?title=বিশ্ব-ঐতিহ্যস্থল,_বাংলাদেশ&oldid=18127' থেকে আনীত\nএ পাতায় শেষ পরিবর্তন হয়েছিল ১৬:১৯টার সময়, ২৪ ফেব্রুয়ারি ২০১৫ তারিখে।\nএ পাতাটি ৬,৩৭১ বার দেখা হয়েছে।